
REGULI DE AUR PENTRU 
FIECARE ZI 


1 - Viaţa, bunul cel mai de preţ 


De câte ori nu vi se întâmplă să vă irosiți viața 
alergând să adunați sau să obţineţi bunuri mult mai 
puțin importante decât viața însăşi! V-aţi gândit, 
vreodată, la aceasta? Dacă ați şti cum să-i dați Vieţii 
întâietate, dacăv-ați preocupa să o păstraţi, să o protejați, 
să-i conservați integritatea, puritatea, posibilitățile dv. de 
a obţine ceea ce doriţi ar creşte implicit. Căci tocmai o 
astfel de Viață luminoasă, iluminată, intensă, este ceea ce 
vă poate oferi totul. 

Voi credeţi, însă, că, din moment ce sunteți în viață, 
totul vă este permis. Ei bine, nu! După ce vorfi trecut anii 
în care veți fi muncit pentru a vă satisface ambițiile, într- 
o bună zi vă veți simți atât de epuizați, atât de blazați, 
încât, punând în balanţă ceea ce ați obținut şi ceea ce ați 
pierdut, veţi realiza că ați pierdut aproape totul pentru a 
câştiga foarte puţin. Câţi oameni nu îşi spun: „Oviaţțăam! 
Vreau să o trăiesc din plin pentru ca să obțin tot ceea ce 
îmi doresc: bani, plăceri, cunoaştere, glorie..."”Şi atunci 
trag tare, muncesc, muncesc şi când nu mai au resurse, 
sunt obligați să-şi oprească toate activitățile. O viaţă 
trăită în felul acesta nu are nici un sens, căci, dacă îţi 


pierzi Viaţa, pierzi totul. Esenţialul este Viaţa, şi, în 
consecinţă, ea trebuie protejată, purificată, consolidată, 
trebuie eliminat din ea tot ceea ce o împiedică sau o 
blochează, căci numai datorită Vieţii puteţi obţine 
sănătatea, frumusețea, puritatea, puterea, inteligența, 
dragostea si adevărata bogăție. Deci, de acum înainte, 
lucraţi la înfrumusețarea vieţii, la intensificarea ei, la 
sacralizarea ei. Rezultatul îl veți simți imediat: această 
viață purificată, armonioasă, va contacta alte regiuni 
intrând în relații cu o mulțime de alte Entităţi care vor 
veni apoi să vă ajute şi să vă inspire. 


2 - Să împăcăm viaţa materială cu Viaţa spirituală 


Nu vă cere nimeni să neglijați total viața materială şi 
să vă consacrați numai meditaţiei şi rugăciunii, aşa cum 
au făcut-o unii mistici şi asceţi care au vrut să fugă de 
lume, de greutăţile şi de tentațţiile ei. Dar nici nu este bine 
să vă lăsați acaparațţi total de preocupările materiale, aşa 
cum fac din ce în ce mai mulți oameni. Toţi trebuie să fiți 
în stare să lucraţi, să câştigaţi bani, să vă căsătoriți, să 
vă întemeiați o familie, dar, în tot acest timp, să aveţi o 
Lumină, metode de lucru care să vă permită să progresați 
pe calea evoluţiei. Problema este, deci, de a perfecționa 
atât aspectul spiritual, cât şi cel material: să fiți implicați 
în lume, dar să trăiţi, în acelaşi timp, o Viaţă cerească. 
Acesta trebuie să fie țelul vostru. Bineînţeles că nu este 
uşor, căci vă aflaţi încă în stadiul în care, dacă începeţi o 
Viaţă spirituală, vă periclitaţi situația materială, dar dacă 


vă preocupaţi de afaceri, neglijaţi Viața spirituală. Ei bine, 
nu: ambele sunt necesare şi este posibil să le împăcați. 
Cum?... Procedând în felul următor: orice veţi întreprinde, 
începeţți prin a vă spune: „Eu caut Lumina, eu caut 
Iubirea, eu caut Puterea adevărată; oare făcând acestea, 
sau altceva, le voi obţine?” Reflectaţi bine şi, dacă ajungeţi 
la concluzia că respectiva preocupare sau activitate vă 
îndepărtează de ideal, renunţați la ea. 


3 - Consacraţi-vă viaţa unui ţel superior 


Este foarte important să fiți conştienţi de țelul pentru 
care lucraţi şi în folosul cui lucraţi, căci, în funcție de 
acestea, energiile voastre iau o direcţie sau alta. Dacă vă 
consacrați viața unui țel superior, ea se va îmbogăți, va 
câştiga în forță şi în intensitate. Este situația unui capital 
pe care îl fructificaţi: vă plasați capitalul într-o bancă 
cerească şi, în loc să fie cheltuit, risipit, el va creşte şi vă 
îmbogățeşte. Şi astfel, mai bogat, aveţi posibilitatea să vă 
instruiți şi să lucraţi mai bine. Cel care cedează plăcerilor, 
emoțiilor, pasiunilor, îşi risipeşte capitalul, viața, căci tot 
ceea ce obține trebuie plătit şi mijlocul de plată este viața. 
În timp ce plasându-vă capitalul într-o bancă aflată sus, 
cu cât lucraţi mai mult, cu atât vă întăriți, căci elemente 
noi, mai pure, mai luminoase, vin să completeze 
permanent în voi ceea ce aţi cheltuit. 


4 - Viaţa zilnică: o materie pe care Spiritul trebuie să 
o transforme 

În orice act al vieţii, chiar în cel mai simplu, trebuie 
să învăţaţi să puneţi în acţiune forţe şi elemente care să 
vă permită să transpuneţi acest act într-un plan spiritual 
şi să atingeţi astfel un grad superior de viaţă. 

Să luăm, ca exemplu o zi obişnuită: dimineaţa ne 
trezim, şi imediat se declanşează o mulțime de procese, 
de gânduri, de sentimente şi gesturi: ne ridicăm, 
aprindem lampa, deschidem geamurile, ne spălăm, 
pregătim gustarea de dimineaţă, plecăm la lucru, 
întâlnim oameni etc... Câte lucruri sunt de făcut, şi toată 
lumea este obligată să le facă. Diferenţa constă în aceea 
că, în timp ce unii le fac din obişnuinţă, mecanic, alții - 
cei care posedă o Filosofie spirituală - caută să introducă 
în fiecare din aceste acte o viaţă mai intensă, mai pură, şi 
atunci totul se transformă, totul capătă un sens nou, sunt 
tot timpul inspirați. Bineînţeles, vedem în jurul nostru o 
mulțime de oameni dinamici, întreprinzători, dar toată 
activitatea lor se limitează pentru obținerea succesului, a 
bunăstării materiale, a gloriei; ei nu fac nimic pentru a-şi 
face existența mai senină, mai echilibrată, mai 
armonioasă. Şi această atitudine nu este inteligentă, căci 
această viață debordantă îi epuizează şi îi îmbolnăvesc. 
Deci, obişnuiţi-vă să priviți viața cotidiană cu toate actele 
pe care trebuie să le îndepliniți, cu evenimentele care vi 
se întâmplă, cu oameni cu care sunteți în contact, 
permanent sau întâmplător, ca pe un material asupra 
căruia trebuie să lucraţi pentru a-l transforma. Nu vă 


mulțumiți să acceptaţi ceea ce vi se oferă şi să vă supuneți 
pasiv încercărilor la care sunteți expuşi: preocupațţi-vă 
permanent să adăugaţi un element care să însuflețească, 
să dea viaţă, să spiritualizeze acest material. Căci în 
aceasta constă adevărata Viaţă spirituală: să fii capabil să 
introduci în fiecare activitate un element, un ferment 
capabil să proiecteze această activitate pe un plan 
superior. Veţi replica: „Şi atunci meditaţia... şi 
rugăciunea?...” Da, într-adevăr, rugăciunea şi meditaţia 
sunt acelea care vă ajută să captați acele elemente mai 
subtile, mai pure şi care vă permit să dați actelor voastre 
o nouă dimensiune. Pot apare în viața voastră evenimente 
care să vă împiedice să efectuaţi exerciţiile spirituale pe 
care v-ațiimpus să le practicațţi zilnic. Dar acest lucru nu 
trebuie să vă împiedice să fiți în contact cu Spiritul. Căci 
Spiritul este mai presus de forme, mai presus de practici. 
În orice situaţie, în orice împrejurare, puteţi intra în 
contact cu Spiritul pentru ca să vă însuflețească şi să vă 
înfrumusețeze viaţa. 


5 - Nutriţia, privită ca o activitate yoga 

Câţi oameni dezechilibraţi, din cauza unei vieți 
trepidante, caută mijloace pentru a se reechilibra! Ei 
practică yoga, zen, meditaţia transcendentală sau 
încearcă să înveţe să se relaxeze. Toate acestea sunt 
foarte bune, dar eu consider că există un exercițiu mult 
mai simplu şi mai eficient: să învăţăm să mâncăm. Vă 
miră? De ce? În loc să mâncăm oricum, în zgomot, cu 


nervi, cu grabă chiar - şi apoi să mergeţi să faceţi yoga! - 
nu este mai bine să înţelegeți că în fiecare zi, de 2 - 3 ori 
pe zi, aveţi ocazia să faceți un exercițiu de destindere, de 
concentrare, de armonizare a tuturor celulelor? 

În clipa când vă aşezaţi la masă, începeţi prin a 
alunga din mintea voastră tot ce vă poate împiedica să 
mâncaţi în pace şi armonie. Şi, dacă nu reuşiţi imediat, 
aşteptaţi, pentru a începe să mâncaţi în momentul când 
ați reuşit să vă calmaţi. Dacă mâncaţi într-o stare de 
agitaţie, de nervi sau de nemulțumire, introduceți în voi o 
agitație, vibrații dezordonate, care se vor transmite în tot 
ceea ce veți face ulterior. Chiar dacă vă veţi strădui să 
creați o aparenţă de calm, de stăpânire de sine, va emana 
totuşi din voi o anumită agitaţie, o tensiune şi veţi comite 
erori, vă veți izbi de oameni sau de obiecte, veţi rosti 
cuvinte nepotrivite prin care veți risca să pierdeţi prieteni 
sau să vi se închidă porţi. În timp ce dacă mâncaţi într-o 
stare de armonie, veţi rezolva mai bine problemele ce vi se 
vor prezenta ulterior şi, chiar dacă în cursul zilei veți fi 
obligat să alergațţi în dreapta şi în stânga, veți simți în voi 
o linişte pe care activitatea voastră nu o va putea tulbura. 
Începând cu începutul, cu lucrurile mărunte, vom putea 
ajunge foarte departe. Să nu credeţi că oboseala provine 
întotdeauna din prea multă activitate. Nu: ea survine , 
deseori, ca urmare a unei risipe de forțe. Şi, iată, atunci 
când înghițim mâncarea fără să o mestecăm suficient şi 
fără să o impregnăm suficient cu gândurile şi 
sentimentele noastre, ea devine mai greu digerabilă, iar 
organismul nu va putea beneficia din plin, datorită 


efortului pentru asimilarea ei. Atunci când mâncaţi fără 
să conştientizați importanţa acestui act, chiar dacă 
organismul se întăreşte prin hrană, el nu primeşte din ea 
decât partea grosieră, materială, şi care nu este 
comparabilă cu energiile de care ați putea beneficia dacă 
ați şti cum să mâncaţi în linişte şi să vă concentrați 
asupra hranei, pentru a prelua elementele eterice şi 
subtile. Deci, în timp ce mâncaţi, concentraţi-vă asupra 
hranei şi proiectaţi asupra ei toata iubirea voastră; în acel 
moment se produce separarea între materie şi energie: 
materia se dezagregă, în timp ce energia pătrunde în voi, 
putând dispune astfel de ea. În alimentaţie, importante 
nu sunt alimentele propriu-zise, ci energiile pe care aceste 
alimente le conțin prin chintesenţa din ele, căci în această 
chintesență este viața. Partea materială a alimentului 
constituie doar suportul, iar chintesența, atât de subtilă, 
atât de pură, nu trebuie să alimenteze doar planurile 
inferioare, corpul fizic, corpul astral, corpul mental; ea 
trebuie să alimenteze, de asemenea, sufletul şi Spiritul. 


6 - Respirația 


„Să mestecăm” aerul pentru a-i extrage energiile. 
Obişnuiţi-vă să faceţi, în timpul zilei, câteva exerciții de 
respirație. Dar, pentru a fi într-adevăr folositoare, 
respirațţiile trebuie să fie lente şi profunde. Aerul curat 
trebuie să aibă timp pentru a cobori în plămâni, pentru 
a-i umple şi pentru a elimina aerul viciat. Şi nu numai că 
trebuie să respirăm profund, dar este bine, din când în 


când, să reținem aerul în plămâni înainte de a-l expulza. 
De ce? Pentru a fi „mestecat”; căci plămânii mestecă aerul 
la fel cum gura mestecă alimentele. Aerul pe care îl 
inspirăm este ca un „dumicat”, plin cu energii 
revitalizatoare. Pentru a profita din plin de aceste energii, 
trebuie să le dăm plămânilor timp pentru a-l mesteca şi 
digera. Când respiraţi astfel, fiți conştienţi că, prin aer, 
primiţi în corpul vostru o Viaţă divină. 


7 - Dimensiunea psihică şi spirituală 


Exerciţiile de respiraţie au, Bineînţeles, o acțiune 
benefică asupra sănătăţii, dar şi asupra voinţei şi a 
gândului. Puteţi experimenta: dacă aveţi de ridicat o mare 
greutate, veţi reuşi mai uşor după o respiraţie profundă. 
În toate amănuntele vieţii zilnice, în relaţiile cu ceilalți, 
amintiți-vă să respiraţi conştient, şi aceasta vă va permite 
să aveţi controlul asupra voastră. Înaintea unei întâlniri, 
de pildă, pentru ca discuţia să nu degenereze într-o 
dispută, luaţi-vă obiceiul de a respira corect. Şi atunci, 
când sunteți tulburat, de ce nu cereți ajutorul 
plămânilor? Ei sunt acolo pentru a vă ajuta. Timp de 
două-trei minute, inspirați şi expirați profund: gândurile 
voastre se vor uşura şi se vor limpezi. Aveţi mereu nevoie 
de ajutor, şi este normal, dar de ce îl căutaţi mereu în 
exterior atâta timp cât el există în voi? 

Dacă ajungeţi să sesizați sensul profund al 
respirației, veți simți, puţin câte puţin, cum propria 
voastră respiraţie se contopeşte cu Respirația cosmică. În 


timpul expirației, gândiți-vă că reuşiți să vă dilataţi, să vă 
extindeți până la marginea Universului, apoi la inspirație, 
reveniți către voi, către egoul vostru, care este asemenea 
unui punct imperceptibil, centrul unui cerc infinit. Din 
nou vă dilataţi şi din nou vă contractați...Veţi descoperi 
astfel această mişcare de flux şi reflux care constituie 
cheia tuturor ritmurilor Universului. Prin efortul de al 
conştientiza în voi înşivă, intraţi astfel în Armonia 
cosmică şi apare un schimb între Univers şi voi, căci 
inspirând, primiţi elemente din spațiu, şi expirând, 
trimiteţi în schimb ceva din inima şi sufletul vostru. Cel 
ce ştie să se armonizeze cu Respirația cosmică intră în 
Conştiinţa divină. Din ziua în care veți simți această 
dimensiune, veți dori ca toată viaţa să inspirați din Forța 
şi Lumina Domnului, pentru ca apoi să o dăruiți lumii 
întregi. Căci expiraţia înseamnă şi a distribui Lumina pe 
care ați reuşit să o absorbiți de la Dumnezeu. Respirația 
conştientă aduce binefaceri nemăsurate vieții fizice, 
emoționale, intelectuale şi spirituale. Va trebui să 
conştientizați efectele ei benefice pentru creier, pentru 
suflet, pentru toate facultăţile voastre; este un factor 
deosebit de puternic în toate domeniile vieții. Nu neglijați 
niciodată acest aspect. 


8 - Cum să recuperăm energiile 
Prea des vă lăsaţi antrenați de această agitaţie, care 


de acum a devenit o stare obişnuită a oamenilor şi care 
este foarte dăunătoare echilibrului lor fizic şi psihic. 


Trebuie să dați mai multă atenţie sistemului vostru 
nervos şi să-i acordați, din timp în timp, câte o destindere. 
Aţi putea, de exemplu, să vă retrageți într-o încăpere 
liniştită, să vă întindeți culcați pe burtă, pe un pat sau pe 
jos, pe un covor, cu braţele şi picioarele destinse; să vă 
lăsați ca şi scufundaţi într-un Ocean de Lumină, fără să 
vă mişcați, fără să gândiţi... După unul sau două minute 
vă veţi ridica reîncărcați. Aceasta este tot; e foarte puţin, 
dar foarte important. Bineînţeles că veți replica că nu 
există întotdeauna posibilitatea de a vă întinde astfel. Ei 
bine, atunci rămâneţi pe scaun; principalul este să rupeți 
tensiunea în care trăiţi. Este nevoie să ştiţi să vă opriți, şi 
nu numai odată sau de două ori pe zi, ci de zece, 
cincisprezece, douăzeci de ori. Aceasta poate să nu dureze 
decât unul sau două minute, important este să vă 
obişnuiţi să o faceți cât mai des. Ori de câte ori aveți un 
moment liber, indiferent unde vă aflaţi, în loc să pierdeţi 
timpul sau să vă enervațţi că trebuie să aşteptaţi, profitați 
de ocazia ivită pentru a vă linişti şi a vă regăsi echilibrul; 
vă veți relua apoi activitatea cu forțe sporite. 


9 - Iubirea ne face neobosiţi 


Cel mai mare secret, pentru a ne desfăşura activitatea 
în cele mai bune condiţii, este să învăţăm să lucrăm 
întotdeauna numai cu iubire. Căci iubirea este cea care 
dă puteri, viața, care renaşte. Când această iubire nu 
există şi când munca este considerată doar ca un mijloc 
de subzistență, această atitudine nu conduce la rezultate 


bune. Bineînţeles, banii se câştigă, dar dispare bucuria, 
entuziasmul, omul devine iritabil şi sănătatea sa se 
alterează cu timpul. Lucraţi preț de mai multe ore cu 
iubire şi nu veţi simți oboseala; lucraţi un timp mai scurt, 
fără iubire, cu supărare sau revoltă, şi totul se va bloca 
în interiorul vostru, vă veți simţi slăbiți şi fără forță. 
Trebuie să înţelegeţi eficacitatea, puterea iubirii. În tot ce 
faceți puneţi iubire sau, dacă nu, mai bine renunțațţi la a 
face acel lucru. Tot ceea ce faceți fără iubire vă oboseşte, 
ba chiar vă otrăveşte, aşa încât să nu vă mire dacă după, 
aceea sunteți epuizați sau bolnavi. Câtă lume se întreabă 
cum să combată oboseala! Secretul este să pui iubire în 
tot ceea ce faci, căci iubirea este ceea ce trezeşte toate 
energiile. 


10 - Progresul tehnic oferă omului timp liber pentru 
o activitate spirituală 


Dacă ştiinţa şi tehnica vă pun zilnic la dispoziţie 
produse noi care vă uşurează viața, aceasta nu înseamnă 
că trebuie să lânceziţi. Toate aceste facilități trebuie să le 
considerați ca pe nişte posibilități create pentru a vă 
dedica activităţii spirituale. lată adevărata semnificație a 
progresului tehnic: să-i ofere omului timp liber, cu scopul 
de a-l folosi în alte lucrări. Rămâne mai puţin să trudiți 
pe materia exterioară? Aceasta vă este dat ca să aveți mai 
mult timp, pentru ca să lucraţi cu materia voastră 
interioară, să o stăpâniţi, să o spiritualizațţi şi să deveniți 
astfel o prezenţă benefică pentru lumea întreagă. După 


fiecare efort, după fiecare exercițiu, viața capătă o altă 
culoare, un alt gust. Câţi oameni nu sunt copleşiți de 
bunăstare, şi totuşi sunt atât de blazaţi încât nu mai simt 
nici o bucurie! Aceasta pentru că în interiorul lor nu mai 
există nici o activitate, nici o viaţă intensă. Dacă ar fi fost 
luminaţi, ar fi continuat să se bucure de tot, dar fără a se 
opri din eforturile interioare, căci această activitate este 
cea care dă gust fiecărui lucru. 


11 - Aranjaţi-vă locuinţa interioară 


Trebuie să vă obişnuiţi să puneţi accentul pe 
posibilitățile Lumii interioare, acolo, în interiorul vostru, 
unde vă aflaţi scufundațţi în permanenţă. Nu întotdeauna 
sunteți în situaţia de a privi, de a asculta, de a atinge, sau 
de a gusta ceva din exteriorul vostru, în schimb vă aflați 
mereu în prezența voastră, în această Lume interioară, 
ale cărei bogății nu ştiţi încă să le folosiți. Această Lume 
vă aparține: Oriunde mergeţi o luaţi cu voi şi vă puteți 
baza pe ea, în timp ce lumea exterioară vă poate rezerva, 
în orice moment, o decepţie. Poate că, pentru un moment, 
vă puteţi închipui că deţineţi ceva, dar, după un scurt 
timp, nu mai deţineţi nimic: fie că vi s-a luat, fie că l-aţi 
pierdut. Dacă sunteți în căutarea abundenței, a 
plenitudinii, aflați că numai în interiorul vostru le puteți 
găsi. Nu cunoaşteţi, nu ştiţi tot ceea ce deţineţi, cu ce 
cunoştinţe şi cu ce puteri, adevărate comori, v-a înzestrat 
Dumnezeu. Va trebui acum să faceţi un efort pentru a 
simți şi pentru a folosi toate aceste resurse. Vă voi da o 


imagine. Unii oameni au ştiut să-şi aranjeze atât de bine 
locuinţa încât nu ies din casă cu prea mare plăcere pentru 
a merge în alt loc unde întâmpină zgomote, praf, 
înghesuială. În timp ce alţi, care trăiesc prost, într-o 
locuință mizeră, fără nici un confort, folosesc orice prilej 
pentru a pleca de acasă (ceea ce de fapt nu este adevărata 
soluţie, dar mă rog...). Şi acum, să interpretăm. 
Spiritualistul este cel care şi-a aranjat atât de bine forul 
său interior, încât nimic nu-i lipseşte: poezia, culorile, 
muzica, toate se găsesc în el şi el suferă când este obligat 
să „iasă din casă”, să-şi părăsească toată această 
frumuseţe. În timp ce oamenii obişnuiţi, care nu sau 
preocupat niciodată să-şi creeze un interior plăcut, se 
gândesc mereu să plece şi să se distreze în altă parte. 
Cum rămân singuri cu ei înşişi, se plictisesc, apare 
sărăcia. Deci acum staţi puţin şi analizați care este 
situația cea mai avantajoasă. Din moment ce sunteţi zi şi 
noapte cu voi înşivă, nu este mult mai indicat să vă 
amelioraţi acel loc pe care nu-l veți părăsi niciodată? De 
ce să lăsați în paragină interiorul vostru ca pe o locuinţă 
cu geamurile sparte şi pline de pânze de păianjen? De 
acum înainte, preocupați-vă mai intens să înfrumusețațţi, 
să îmbogățţiți şi să armonizați totul în voi; nu numai că vă 
veți simți foarte bine la voi acasă, dar, în această locuinţă 
minunată, veți putea primi şi invitați. Da, Spiritele 
luminate se vor bucura să vă viziteze; poate unele se vor 
hotări chiar să locuiască definitiv, iar voi veţi fi cei care 
veți beneficia de prezenţa lor. 


12 - Lumea exterioară este o reflectare a Lumii 
voastre interioare 

Fiți convinşi de faptul că nu veți putea găsi nimic în 
exteriorul vostru, dacă nu aţi găsit mai întâi în voi înşivă. 
Căci, chiar dacă găsiți ceva în exteriorul vostru, dacă nu 
l-aţi găsit în interiorul vostru, veţi trece pe lângă el fără 
să-l observați. Cu cât descoperiți mai intens în voilubirea, 
Înţelepciunea, Frumuseţea interioară, cu atât le veți 
întâlni mai des în jurul vostru. Vă închipuiţi că, dacă nu 
vedeți anumite lucruri, ele nu există. Ba da, ele există şi, 
dacă nu le vedeţi, aceasta înseamnă că nu le-aţi cultivat 
suficient în voi înşivă. Lumea exterioară este constituită 
numai din reflectarea Lumii interioare, deci nu vă mai 
amăgiți, căci nu veți afla niciodată bogăţia, pacea, 
bucuria exterioară, dacă nu aţi depus eforturi să le 
descoperiți în voi înşivă. 


d 


13 - Pregătiţi-vă viitorul, trăind corect prezentul 


Nu o dată, v-aţi făcut griji cu privire la viitor, 
gândindu-vă că nu sunteți protejați împotriva 
accidentelor, a bolilor, a sărăciei... Dar de ce să vă otrăviți 
existența imaginându-vă tot felul de lucruri rele ce vi s-ar 
putea întâmpla? 

Este adevărat că nu ştim ce ne rezervă viitorul, dar, 
cel mai bun mijloc de a evita posibilele necazuri din viitor, 
este dea te strădui să trăieşti chibzuit în prezent. Viitorul 
va fi aşa cum îl construieşti în prezent. Deci, fiecare clipă 
de „acum” este importantă. Aşa cum prezentul este o 


consecinţă a trecutului, tot aşa viitorul este o prelungire 
a prezentului. Totul este înlănțuit; trecutul, prezentul şi 
viitorul nu sunt rupte între ele. Viitorul se construieşte pe 
fundaţia care i-o faceţi acum. Dacă această fundaţie este 
proastă, este evident că nu trebuie să vă aşteptaţi la un 
viitor strălucit; dar, dacă ea este bună, nu aveți nici un 
motiv de îngrijorare: aşa cum sunt rădăcinile, tot aşa vor 
fi şi tulpina, ramurile şi fructele. Trecutul este consumat; 
dar el a generat prezentul, care, la rândul lui, poartă în el 
rădăcinile viitorului. Trebuie, deci, să începeţi să vă 
construiți de pe acum viitorul, îmbunătățindu-vă 
prezentul. Pentru aceasta, trebuie ca în fiecare zi să vă 
puneţi întrebarea: „la să văd ce am spus astăzi? Care au 
fost sentimentele şi gândurile mele?” Şi dacă aţi acţionat 
prost, dacă ați avut sentimente negative, gânduri rele, să 
ştiţi că v-aţi aliniat de partea Forțelor întunecate şi că ele 
vă vor distruge viitorul. Dacă ați trăit o zi într-un mod 
care să vă nemulțumească, încercați, cel puţin la culcare, 
să-i anihilați efectele, cu cele mai bune gânduri, luând 
cele mai bune decizii pentru a doua zi. Aceste gânduri, ca 
nişte albine harnice, vor spăla şi vor repara totul în timpul 
nopții şi veți începe ziua următoare în condiții mai bune. 


14 - Trăiţi prezentul în plenitudine 


Unii oameni trăiesc numai în trecut, în trecutul lor, 
parcă ar fi prizonierii unor evenimente petrecute în viața 
lor şi nu pot merge mai departe. Alţii, dimpotrivă, se 
aruncă în viitor, dar într-un viitor fantasmagoric, creat de 


imaginaţia lor şi care nu se va îndeplini niciodată. Este 
bine să privim, din când în când, în trecut, dar numai 
pentru a analiza când şi unde am greşit, sau când şi unde 
am acționat corect, pentru a trage învățăminte. Trecutul 
constituie un tezaur de experienţe pe care le putem utiliza 
pentru a trăi prezentul cât mai bine. Dar în acelaşi timp, 
analizând trecutul, este bine să ne lansăm şi în viitorul 
îndepărtat, pentru a ne întreba cum îşi imaginează 
Dumnezeu viitorul umanităţii, în ce splendoare, în ce 
Lumină va ajunge ea să trăiască. Bineînţeles, sunt mulți 
cei care se gândesc la viitor, dar la ce fel de viitor? În 
general ei îşi spun: „Peste câţiva ani ne vom căsători, vom 
avea copii, o ogradă, o căsuţă în fața căreia vom putea sta 
şi vom putea să ne fumăm liniştiți pipa privind la vacile 
care trec... sau la trenuri! O să respirăm şi puţin praf, 
apoi o să intrăm în casă, o să mâncăm, o să bem şi un 
păhărel, apoi o să ne culcăm.” Doamne ce viitor frumos! 
Veţi spune: „Dar nu aşa, noi...” Ştiu, voi vă gândiţi că veţi 
câştiga bani, că veţi face afaceri, că veţi obține o oarecare 
glorie - profesor universitar, om de afaceri, ministru sau 
şef de stat - că veți avea alături, zi şi noapte, o fată 
frumoasă pe care să o puteți îmbrățişa... Dar ce reprezintă 
toate acestea? Este de plâns! Acum trebuie să învățați să 
priviți mai departe, dincolo de acest viitorîndoielnic, şi să 
căutați orizonturi noi, să deschideţi ferestrele către infinit 
pentru a vedea care este adevăratul viitor al omenirii, cum 
îl imaginează Dumnezeu, şi să anticipaţi, deja, prin modul 
vostru de viață, acest viitor. Să nu vă împiedicaţi de 
noţiunea de timp, să nu spuneţi niciodată: „Da, dar 


atunci eu nu voi mai fi în viață, nu va mai fi epoca mea”, 
căci, spunând acestea, vă interziceți adevărata 
frumuseţe, vă interziceți înțelegerea adevăratului sens al 
vieţii. Prezentul trebuie să fie timpul acţiunii conştiente, 
luminate, care îşi trage înțelepciunea din experienţele 
trecutului, dar care este, în acelaşi timp, stimulată de 
toate posibilitățile viitorului. lată perfecțiunea: lecţiile pe 
care vi le-a dat trecutul (şi numai Dumnezeu ştie câte 
lecţii ne-a dat trecutul umanităţii!) şi viitorul cu 
promisiunile sale nelimitate. Dacă ştiţi cum să trăiţi în 
prezent, exprimând experiența trecutului şi frumusețea 
viitorului, vă apropiaţi de Divinitate. Care sunt acele 
versuri pe care Serafimi le cântă în fața Tronului 
Domnului”? „Sfânt, Sfânt, Sfânt este Domnul Dumnezeul 
Cel Atotputernic, acum şi pururea şi în vecii vecilor.” lată 
cum conştiinţa voastră poate creşte la dimensiunile 
Conştiinţei divine. 


15 - Importanţa începutului. Fiţi conştienţi de 
Forţele pe care le declanşaţi 


Nu trebuie să întreprindem niciodată ceva fără să 
cunoaştem Forțele pe care astfel le punem în acţiune. 
Căci începutul este esenţial. Aici, la început, se 
declanşează Forţele, care, odată pornite, nu se mai opresc 
în drum, ci acționează până la capăt. Vă aflați pe un 
munte, aveţi deasupra voastră o stâncă enormă, gata să 
se prăbuşească la cea mai mică mişcare; depinde de voi 
dacă ea va rămâne la locul ei sau dacă îi veți provoca 


căderea. Dacă din cauza voastră ea începe să se clatine, 
nu mai aveți posibilitatea de a o opri: vă va strivi, atât pe 
voi, cât şi pe alți împreună cu voi. lar dacă veţi deschide 
porţile unei ecluze, va fi inutil să încercaţi apoi să opriți 
apa!...Este întotdeauna uşor să provoci forțe sau 
evenimente, dar este foarte greu să le dirijezi, să le 
orientezi, pe scurt să le domini. Expresia „ucenicul 
vrăjitor” desemnează tocmai pe acel nechibzuit care a 
dezlănțuit nişte curenţi, pe care apoi este incapabil să-i 
mai stăpânească sau să-i mai dirijeze. Când agitatorii 
declanşează o revoltă, nu mai există mijloace pentru a o 
stăpâni: ea le scapă de sub control. Înainte de a pronunţa 
un cuvânt, de a arunca o privire, de a scrie o scrisoare, 
de a da curs unei acțiuni, voi deţineţi toată puterea; odată 
declanşată acțiunea, s-a terminat, nu mai sunteți decât 
spectatori, dacă nu chiar victime. În plan fizic, în plan 
astral sau în plan mental, Legea este una şi aceeaşi. Când 
simțiți furia că se naşte în voi, dacă vă hotărâți să o 
stăpâniţi pe loc, ea nu se va declanşa, dar, dacă o lăsaţi 
să izbucnească, nu-i veţi mai putea opri cursul. Şi acelaşi 
lucru este valabil şi pentru idei: dacă le lăsați să-şi facă 
cuib în voi, vor sfârşi prin a se înrădăcina. Deci fiți 
vigilenţi şi nu uitaţi niciodată că numai la început 
deţineţi, cu adevărat, puterea. 


16 - Căutaţi Lumina înainte de a acţiona 


Înainte de a vă lansa într-o acţiune mai importantă, 
primul lucru de făcut este să vă reculegeți, să vă conectaţi 


la Lumea invizibilăpentru a vă crea cele mai bune condiții 
pentru a acţiona. În stare de agitaţie, de dezorientare, 
comitem erori, încurcăm sau distrugem lucrurile. Şi 
aceasta se întâmplă destul de des: acționăm în grabă, 
orbeşte, iar rezultatele nu sunt grozave. Pentru a acţiona 
corect trebuie, mai întâi, să căutaţi Lumina. Acest lucru 
îl faceți deja în planul fizic: sunteți trezit noaptea de un 
zgomot, ceva care s-a spart în cădere sau cineva care a 
intrat... Şi atunci ce faceţi, dați buzna, aşa, în întuneric? 
Nu, căci este riscant. Întâi aprindeţi o lumină ca să vedeţi, 
şi abia apoi acționațţi. Ei bine, în orice situație din viață 
trebuie mai întâi să aprindeţi lumina, adică să vă 
concentrați, să vă reculegeţi pentru ca să ştiţi cum să 
acționaţi. Dacă nu aveţi lumină, o veţi lua la stânga, la 
dreapta, veți bate la mai multe porți, veţi încerca tot felul 
de mijloace care se vor dovedinepotrivite. Deci, înainte de 
a întreprinde ceva mai important, este necesar să vă 
concentrați câteva minute gândurile asupra Lumii 
inteligente, din Lumină, şi să cereți să aflați cum este cel 
mai bine să acționaţi. Răspunsul va veni sub forma unei 
idei, a unui sentiment precis sau a unei imagini 
simbolice. Dacă răspunsul este foarte clar, puteţi trece la 
acțiune. Dar dacă simţiţi o nehotărâre, un resentiment, o 
tulburare sau o contradicție, aceasta înseamnă că 
obstacolele sau duşmanii vă barează calea. Atunci, 
amânați totul pentru a doua zi, puneţi din nou întrebarea 
şi aşteptaţi înainte de a acţiona, până când drumul va fi 
clar şi liber. 


17 - Supravegheaţi întotdeauna prima mişcare 

Când sunteți pe punctul de a întreprinde ceva pentru 
prima dată, aveţi grijă să fiți calmi, concentrați-vă 
întreaga atenţie asupra primului gest, a primei mişcări şi 
executați-o corect, fără nici o greşeală. Repetaţi-l puţin 
mai repede, şi apoi din ce în ce mai mult, până când veți 
atinge ritmul şi viteza dorite: veți observa că execuția va 
fi din ce în ce mai uşoară, rămânând în acelaşi timp, 
impecabilă. Indiferent de gestul sau de actul pe care îl 
aveți de executat, dacă de la început v-aţi creat un tipar 
corect îl veţi repeta întotdeauna cu corectitudine. Dacă 
astăzi comiteți erori într-un anumit domeniu, aceasta se 
datorează faptului că în trecut, fără să vă dați seama, i- 
ați creat un tipar defectuos. Dacă la prima mişcare, la 
primul gest, cu un obiect sau cu o persoană nu ați fost 
atenți şi ați comis o eroare, acum suportaţi consecinţele: 
greşelile se acumulează şi se agravează cu trecerea 
timpului. Este foarte greu să reparăm în prezent greşelile 
comise în trecut şi înscrise în noi, dar este uşor a învăța 
să creem corect tiparele noi. 


18 - Conştientizaţi-vă obişnuinţele mentale 


Oamenii sunt rareori conştienţi de obişnuințele lor 
mentale. Unul, când trebuie să întreprindă un lucru, se 
crispează imediat, se enervează; altul, în fața oricărei 
situaţii noi, are ca primă reacție pesimismul, devine critic 
sau se îngrijorează; un altul se revoltă, un altul se 
descurajează... Dar cum toate acestea sunt atitudini pe 


care, nefiind conştienţi, ei nu le pot remedia, şi astfel, în 
orice situație, ei găsesc un pretext pentru a fi negativi. 
Primul lucru pe care îl aveţi de făcut este să vă studiați, 
pentru a vă cunoaşte modul în care reacționați. Din 
momentul în care vedeţi clar în voi, deţineţi deja 
mijloacele de a face față situaţiei: imediat veți primi un 
elan pentru a mobiliza toate posibilitățile pe care 
Dumnezeu le-a creat în subcongştientul, conştientul şi 
supraconştientul vostru: astfel, în fiecare zi veți progresa, 
datorită obişnuinţei pe care v-aţi creat-o de a vă observa 
şi de a fi lucid față de voi înşivă. 


19 - Atenţie şi vigilenţă 


Atenţia îmbracă mai multe aspecte. Aspectul ei cel 
mai cunoscut este acea atitudine susținută, necesară, 
pentru a-ți îndeplini corect sarcinile, pentru a audia o 
conferinţă sau a citi o carte. Dar există şi o altă atenție, 
care se numeşte observarea de sine, introspecția. Ea 
constă în a conştientiza, în fiecare moment al zilei, ceea 
ce se petrece în interiorul nostru pentru a discerne 
curenții, dorințele şi gândurile care ne străbat. Această 
atenție este însă insuficient dezvoltată. De aceea, când 
vine momentulsă rezolvăm ceva, să înțelegem o problema 
importantă, creierul ne este obosit, întunecat şi nu 
ajungem să ducem un lucru la bun sfârşit. Pentru ca 
creierul vostru să fie mereu disponibil, trebuie să fiți 
atenți, prudențţi şi cumpătaţi în toate activităţile, căci 
altfel, chiar dacă Adevărul în persoană ar apare în fața 


voastră, voitot nu l-aţi înțelege. Pentru a fi capabili a face 
față în mod înţelept, inteligent, tuturor situațiilor, trebuie 
să vă păstraţi în permanenţă gândirea trează şi vigilentă. 
Cel ce nu este vigilent, cel ce nu deschide ochii, este expus 
tuturor pericolelor. Nu există nimic mai rău decât să 
trăieşti cu ochii închişi. Trebuie să ţinem ochii mereu 
deschişi pentru a aprecia în permanență stările de 
conştiinţa în care ne aflăm. Numai cel ce-şi ține ochii 
deschişi posedă inteligenţa vieţii interioare, el nu se mai 
lasă înlănţuit de orice forță, de orice entitate. În timp ce 
pe un om adormit... este clar că oricine îl poate surprinde! 
Deci, în concluzie, vegheaţi asupra atenţiei interioare, 
atenţie de fiecare clipă, pentru ca să ştiţi în fiecare 
moment ce se petrece în voi. Exersaţi. Nu este suficient 
să vă faceţi numai seara un examen de conştiinţă, ci, în 
orice moment al zilei, trebuie să fiți capabili să spuneți 
care sunt dorințele, gândurile şi sentimentele care vă 
străbat, să le cunoaşteţi originea, natura, să fiți capabili, 
la nevoie, să luați precauţțiuni sau chiar să reparați 
daunele. În viața de toate zilele, de îndată ce se produce 
un accident, vedem pompierii sau armata ieşind imediat 
şi intervenind pentru stingerea unui incendiu, repararea 
unui pod, degajarea unui drum, salvarea răniților etc. În 
plan fizic ni se pare normal să se repare imediat toate 
stricăciunile. Dar, în plan intern, nu ştim cum să 
procedăm, lăsăm distrugerile să se producă, fără să 
reacționăm. Ei bine, nu: de cinci ori, de zece ori, de 
douăzeci de ori pe zi, trebuie să privim în noi înşine 
pentru a vedea ce trebuie reparat şi să nu întârziem a o 


face. Altfel, lăsând pentru mai târziu, devine prea târziu, 
suntem distruşi, dizlocați. 


20 - Urmaţi o singură direcţie spirituală 


Pentru a face, cu adevărat, omuncă spirituală trebuie 
să ne aliniem unei filosofii, unui sistem şi să-l 
aprofundăm; altfel, ceea ce se întâmplă cu organismul 
psihic se întâmplă exact şi cu cel fizic. Dacă absorbiți tot 
felul de alimente heteroclite, vă îmbolnăviți; similar, 
stomacul psihic poate fi supus unei indigestii în funcție 
de ceea ce ați îngurgitat. Ce vreţi să faceţi cu un amestec 
de tradiții egiptene, hinduse, tibetane, africane, aztece, 
ebraice? Măcar de aţi avea o structură mentală suficient 
de solidă pentru a vă descurca prin ele! Dar mulți de abia 
sunt capabili să-şi facă o idee clară despre un sistem 
filosofic; şi atunci, la ce le foloseşte să citească totul, să 
cunoască totul? Ca să-şi piardă capul atâta tot. Şi apoi, 
evident, urmează să acuzăm spiritualitatea că dezaxează 
lumea. Nu este vina spiritualității dacă lumea şi-o 
imaginează ca pe un târg unde poți găsi toate atracțiile, 
chiar pe cele mai periculoase, cum ar fi drogul, magia 
neagră sau sexualitatea desfrânată. Este timpul să 
înțelegeți că adevărata spiritualitate înseamnă să ajungeţi 
să fiți voi înşivă expresia vie a Învăţăturii divine pe care o 
urmați. 


21 - Insistaţi mai mult asupra practicii, decât asupra 
teoriei 


Încercaţi să înţelegeți mai bine diferența între 
activitatea spirituală şi activitatea intelectuală. De 
exemplu, aveți o portocală; din punct de vedere 
intelectual puteți afla o mulțime de lucruri despre ea: 
originea ei, povestea ei, greutatea ei, forma ei, 
proprietăţile ei, elementele chimice care o compun, 
diferitele moduri în care poate fi folosită, poate chiar şi 
simbolismul ei... Într-o Şcoală iniţiatică nu veţi afla poate 
nimic din toate acestea, dar veți învăţa esenţialul: să 
gustați portocala! Aceasta este activitatea spirituală. Nu 
atât să acumulaţi cunoştinţe teoretice, cât să „mâncați” 
portocala, adică să aplicaţi, să practicaţi. Este mai greu, 
cere eforturi, dar numai astfel vă puteţi transforma. 
Bineînţeles, nu se poate nega că este interesant şi poate 
chiar util să cunoşti tentativele pe care omenirea le-a 
făcut timp de milenii şi secole pentru a străpunge 
misterele Universului şi a se apropia de Divinitate, dar 
aceasta nu este de ajuns. Din moment ce toate aceste 
religii şi sisteme filosofice vorbesc numai despre 
divinizarea noastră, despre splendoarea noastră, despre 
perfecțiunea noastră, trebuie să depunem eforturi pentru 
realizarea acestui ideal. Nu vă grăbiţi să-i imitaţi pe aceia 
care se îngrămădesc să asiste la toate conferințele erudite 
despre Înţelepciunea şi Ştiinţa Iniţiaţilor din trecut, dar 
incapabili de a-şi conduce viaţa cu Înţelepciune. Este 
ridicol, şi nu aceasta este spiritualitatea. 


22 - Puneţi calităţile morale înaintea talentului 


Atunci când un bărbat sau o femeie dovedesc 
aptitudini deosebite pentru arte, ştiinţă sau sport, toată 
lumea îi priveşte cu admiraţie şi nimeni nu îşi pune 
întrebarea dacă respectivul este drept, bun, cinstit, 
generos. Nu, talentul este ceea ce toți admiră şi încearcă 
să cultive. De aceea, Pământul este acum plin de oameni 
talentați, dotați, este formidabil, sunt o mulțime. Şi 
totuşi, de ce toate aceste însuşiri, aceste capacități, aceste 
talente nu pot salva lumea? Tocmai pentru că ele nu sunt 
suficiente. Este minunat să primeşti de la Providență 
darul de a fi poet, muzician, fizician, economist sau 
înotător etc., să-l dezvolți, dar mai important este să 
trăieşti în acord cu Legile divine, adică să lucrezi în fiecare 
zi pentru a deveni mai înțelept, mai cinstit, mai generos, 
mai stăpân pe tine. Lumea are nevoie mai mult de ființe 
capabile să manifeste calități morale, deci de artişti, 
oameni de ştiinţă, sportivi, etc. Deci, fiți atenţi, nu vă 
lăsaţi şi voi atât de impresionați de persoanele dotate şi 
talentate, nu vă propuneţi niciodată ca ideal să ajungeţi 
ca ei. Idealul vostru trebuie să fie cel mai înalt ideal: de a 
vă apropia în fiecare zi de perfecțiune. lar perfecțiunea 
înseamnă a deveni mai luminos, plin de căldură, dătător 
de viață, ca şi Soarele, pentru a trezi, a lumina, a stimula, 
şi a fertiliza toate făpturile. 


23 - Fiţi mulţumiţi de soarta voastră şi nemulţumiţi 
de voi 


Există mai multe feluri de a fi mulțumit. Primul este 
cel al animalelor: ele sunt mulțumite de soarta lor, şi nu 
văd limitele şi, deci, nu caută să le depăşească, nici să 
progreseze. Dar această mentalitate, normală pentru 
animale, nu e benefică oamenilor... cu toate că sunt mulți 
care o adoptă. Al doilea fel, de a fi mulțumit cu propria 
soartă, o numim mai degrabă acceptare. Omul înţelege că 
încercările prin care trece sunt rezultatul greşelilor sale 
din trecut, şi le suportă. Dar el nu se mulţumeşte numai 
cu atât: el ştie că are de făcut eforturi pentru a repara 
aceste greşeli, pentru a umple golurile, şi aceasta este 
înțelepciunea. Trebuie să ne acceptăm soarta ca pe o 
consecinţă a greşelilorpe care le-am comis în experienţele 
noastre anterioare, dar să nu ne mulțumim niciodată cu 
gradul de evoluţie la care am ajuns şi să căutăm să 
progresăm tot timpul. Nemulțumirea de sine este, deci, 
un sentiment stimulativ, care poate să vă ajute ca să vă 
amelioraţi. Dar, pentru ca ea să nu devină o obsesie 
distructivă, trebuie stabilit un echilibru. În ce fel? Fiind 
mulțumit de ceilalți. Această atitudine interioară vă va 
ajuta să nu cădețţi într-o stare prea negativă, care să vă 
conducă la descurajare. Descoperiţi Frumosul şi Binele în 
ceilalți şi, mai ales, în cei care, prin geniul şi virtuțile lor, 
au contribuit la evoluția omenirii. 


24 - Activitatea spirituală nu rămâne niciodată fără 
rezultate 


Nimic nu este mai important, mai salvator, decât a 
prinde gustul activității spirituale, de a o îndrăgi şi de a 
nu lăsa să treacă nici o zi fără a se lega de Cer, a medita, 
a se ruga... Opriţi-vă, de mai multe ori pe zi, timp de 
câteva minute, şi căutaţi să aflaţi în voi înşivă, punctul 
vostru de echilibru, centrul vostru divin. Treptat, veți 
începe să simțiți că, în toate situațiile vieții, aveţi în 
interiorul vostru un element nemuritor, etern, 
indestructibil... Chiar dacă aceasta nu se observă, chiar 
dacă nimeni nu vă apreciază eforturile, chiar dacă pe plan 
material nu aveţi nici un beneficiu, nu vă opriţi niciodată 
să acumulațţi bogății spirituale, căci veți deveni, înăuntrul 
vostru, mai liberi, mai puternici şi veți plana deasupra 
evenimentelor. Această activitate spirituală este unica 
bogăţie, singurul bun care vă aparține cu adevărat. De tot 
restul puteți fi deposedat oricând; singura, activitatea 
voastră vă aparține pentru totdeauna. 


25 - Regenerarea corpurilor noastre: fizic, astral şi 
mental 


Fiecare gând, fiecare sentiment, fiecare dorinţă, 
fiecare act are proprietatea de a atrage din spațiu 
elementele materiale care îi corespund. Gândurile, 
sentimentele, dorințele şi acţiunile luminoase, 
dezinteresate, susținute de o voință fermă, atrag 


particulele unei materii pure incoruptibile. Dacă prin 
calitatea vieții voastre psihice lucraţi zilnic pentru a 
atrage această materie, ea pătrunde şi se instalează în 
întregul vostru organism, îşi găseşte locul şi goneşte toate 
particulele vechi, prăfuite, îmbâcsite, mucegăite. În acest 
fel, puţin câte puţin, veţi reuşi să vă reînnoiţi corpul fizic, 
corpul astral şi corpul mental. Contemplând Lumea 
divină sub toate formele ei de Lumină, de Frumuseţe, de 
Muzică, de Armonie, culegeți particulele noi; şi, din 
moment ce fiecare din ele are viață, ea nu vine singură, ci 
aduce cu ea forțe şi spirite de aceeaşi natură. Sarcina 
voastră este, deci, de a lucra zilnic pentru a înlocui în voi 
particulele deja învechite cu noi particule cereşti, 
strălucitoare. Cineva mă va întreba poate: „Dar de ce să 
ne străduim atât pentru nişte rezultate care nu vor dura 
decât o singură existență? Merită oare osteneala?” Da, 
pentru că, în realitate, este singura activitate ale cărei 
rezultate sunt definitive. Când veți părăsi Pământul, 
singurele bogății pe care le veţi lua cu voi vor fi bogăţiile 
interioare pe care le-aţi dobândit graţie eforturilor pe care 
le-aţi depus. Şi când veţi reveni pentru următoarea 
Reîncarnare, le veţi readuce cu voi: din momentul 
concepției, din momentul gestației, materia corpurilor 
voastre - fizic, astral şi mental - va fi modelată, formată 
exact conform calităților şi virtuţilor pe care le-aţi 
dezvoltat în această întrupare. 


26 - Căutaţi-vă în fiecare zi Hrana spirituală 


Dimineața, când priviţi Soarele, gândiţi-vă că razele 
sale care ajung până la voi sunt fiinţe vii, care vă pot ajuta 
să vă rezolvaţi problemele zilei; dar numai cele din ziua 
respectivă, nu şi cele de a doua zi. A doua zi trebuie să 
mergeţi să le consultaţi din nou, dar tot numai pentru 
ziua respectivă. Nu vor răspunde niciodată pentru două- 
trei zile în avans. Ele vă vor spune: „Nu-ţi face griji. Vino 
şi mâine, iar noi îți vom da răspunsul”. În fiecare zi, 
atunci când mâncaţi, nu faceţi în stomacul vostru provizii 
pentru o săptămână, ci doar pentru o zi: mâncaţi pentru 
astăzi, iar mâine reîncepeți, din nou. Ei bine, cu lumina 
trebuie să procedațţi la fel, căci lumina este o hrană pe 
care trebuie să o absorbiți şi să o digerați zilnic, pentru 
ca ea să se transforme în voi în sentimente, gânduri, 
inspiraţie...De ce să nu aplicăm, şi în cazul luminii, 
aceiaşi logică precum în cazul hranei? Noi spunem: „Este 
adevărat că am mâncat ieri, dar asta nu mai contează, 
vreau să mănânc şi azi”. Acelaşi lucru se întâmplă şi cu 
lumina: aveţi nevoie de ea în fiecare zi pentru a vă hrăni. 


27 - Revizuiţi-vă periodic viaţa 


Este benefic pentru buna voastră dezvoltare, să vă 
revizuiți periodic viața. De ce? Pentru că adesea, din 
cauza activităților şi a preocupărilor cu care sunteți 
confruntați, viața voastră tinde să ia o orientare care vă 
îndepărtează, din ce în ce mai mult, de Idealul vostru 


spiritual. Uitaţi că rămânețţi pe pământ numai un timp 
scurt, că va trebui să lăsați aici toate bunurile materiale 
pe care le-aţi achiziționat, ca şi titlurile şi poziția socială 
pentru obţinerea cărora depuneţi acum atâtea strădanii. 
Veţi spune că toată lumea ştie asta. Da, toată lumea o 
ştie, dar toată lumea o şi uită, chiar şi voi, lăsându-vă 
antrenați de exemplele pe care le vedeți în jurul vostru. 
De aceea, este nevoie să faceţi, din timp în timp, o pauză 
pentru a privi înapoi şi a analiza direcția pe care o urmaţi, 
activităţile în care sunteţi în curs dea vă angrena, pentru 
a face o triere în urma căreia să nu păstraţi decât 
esențialul. 


28 - Puneţi în acord scopul şi mijloacele 


Unul din motivele pentru care nu progresați în 
activitatea spirituală este şi acela că vă lăsați angrenați 
într-o multitudine de munci care nu au nici o legătura cu 
activitatea spirituală, amăgindu-vă cu gândul că aceste 
acțiuni nu vă vor îndepărta de culmile pe care doriți să le 
atingeţi. Nu, realitatea este că dacă vă apucațţi să 
experimentați, şi una şi alta, să gustați şi de colo şi de 
colo, fără a vă preocupa de calitatea şi de natura acestor 
experiențe, în momentul în care, în interior, veți vrea să 
vă ridicaţi, nu vă veți mai putea desprinde. Din moment 
ce aspirațţi la un nivel înalt de elevare spirituală, sunteți 
obligat, pentru a-l putea realiza, să renunțaţi câte puțin 
la unele lucruri. Când v-aţi petrecut noaptea în tot felul 
de distracții şi de agitații, credeţi că dimineața veți mai fi 


în stare să meditați? Dacă unele persoane nu reuşesc să 
progreseze, în pofida explicațţiilor şi metodelor care le sunt 
permanent prezentate, aceasta se datorează faptului că 
ele au încă prea multe preocupări şi activităţi străine 
Vieţii spirituale: banii, confortul, satisfacerea plăcerilor, 
poziția socială... Eu nu spun că trebuie suprimate toate 
aceste preocupări: ele nu sunt total incompatibile cu 
Viaţa spirituală, dar este necesară mai întâi rezolvarea 
unei probleme; aceea de a pune în acord scopul şi 
mijloacele. Gândiţi-vă la toate însuşirile pe care le posedă 
fiinţa umană şi la modul în care sunt ele utilizate? În 
slujba cui sunt ele puse? A sexului, a burţii şi a 
pasiunilor. Ei bine, de acum înainte, trebuie să faceți 
tocmai contrariul: să puneţi toate talentele şi calitățile 
voastre în slujba unui Ideal înalt, în slujba Spiritului şi a 
Luminii. 

Analizaţi-vă, şi veți vedea câte daruri divine posedați, 
daruri pe care le sacrificați capriciilor naturii inferioare, 
şi apoi vă plângeți: „Nici nu mai ştiu ce este cu mine!” Este 
normal: când ţi-ai dorit şi ai adunat prea multe lucruri de 
tot felul, te trezeşti scufundat până în gât în contradicții. 
Luaţi exemplul diamantului: dacă diamantul este atât de 
pur, aceasta se datorează faptului că în el nu există şi alte 
elemente, el este doar carbon pur. Adăugaţii un alt 
element şi el nu va mai fi diamant. La fel discipolii, care 
vor să guste din toate, să pipăie totul, să experimenteze 
totul, să cunoască totul, îşi pierd valoarea de diamant şi 
rămân doar nişte pietre opace. Adevăratul discipol trebuie 
să se îndrepte către un ţel unic, un unic Ideal, o singură 


dorinţă, o singură hrană. Şi, din acel moment, el va trăi 
cu adevărat în Lumină. 


29 - Corectaţi-vă cât mai grabnic greşelile 


Nu lăsați niciodată un rău interior să se amplifice 
până acolo încât să nu-l mai puteți remedia. Să 
presupunem că, din greşeală, v-aţi băgat picioarele în 
ciment lichid, dar sunteți cu gândul în altă parte şi 
neglijaţi să le scoateţi: ce se va întâmpla atunci? Cimentul 
se va întări, va deveni atât de compact încât, pentru a vă 
elibera picioarele, va fi nevoie de unelte pentru a sparge 
cimentul, şi se poate întâmpla chiar să vă răniți. Ei bine, 
tot astfel se petrec lucrurile şi în Viaţa interioară: dacă nu 
ne gândim să corectăm rapid anumite greşeli, anumite 
deficiențe, după aceea este deja prea târziu, reparația 
costă prea scump şi se pot produce şi alte stricăciuni. 


30 - Închideţi uşa Entităţilor inferioare 


Slăbiciunile voastre sunt ca nişte uşi prin care 
Entităţile care vor să ne dăuneze încearcă să se strecoare. 
Când cedăm anumitor slăbiciuni, le dăm dreptul de a se 
introduce în noi pentru a ne chinui. Dacă le rezistăm, 
dacă nu cedăm, ele nu au nici o putere asupra noastră. 
Entităţile negative nu au decât puterea pe care le-o 
acordăm noi. Dacă nu vreți să aveţi de a face cu ele, nu le 
deschideţi uşa. Ele nu vă forțează, ele vă fac doar sugestii, 
voi sunteți cei care le acceptă. Majoritatea oamenilor îşi 


imaginează că necazurile lor vin aşa, din senin, deodată. 
Nu, ei sunt cei care le-au pregătit, care le-au chemat, care 
le-au deschis uşa. Cum? Lăsându-se pradă poftelor, 
slăbiciunilor, încălcărilor: În chiar acele momente Diavolii 
găsesc uşa deschisă şi intră. Deci, atenţie, ţineţi uşa bine 
închisă pentru ei. 


31 - Ideile determină acţiunile 


Spuneţi că depuneti eforturi pentru a vă transforma 
şi că nu reuşiţi, că toate bunele voastre hotărâri nu 
servesc la nimic? Nu vă descurajațţi, transformările 
profunde nu se producinstantaneu, ele cer timp. Dacă vă 
menţineţi permanent bunele hotărâri luate, mai devreme 
sau mai târziu, veţi ajunge să acţionați după cum doriţi. 

Priviţi un şarpe: când vrea să se strecoare într-o 
gaură, el începe prin a-şi introduce capul şi, indiferent cât 
de lung îi este corpul, coada este silită să-l urmeze. Cum 
el înaintează printr-o mişcare ce descrie o sinusoidă, 
coada poate crea impresia că se deplasează în sens invers 
deplasării capului, dar, în realitate, ea sfârşeşte prin a 
trece tot pe acolo, pe unde a trecut şi capul, căci ele nu 
sunt separate, iar coada urmează întotdeauna capul. În 
mod simbolic, capul reprezintă facultatea de a raționa, de 
a cântări, de a lua o orientare sau alta şi, în mod 
obligatoriu, restul corpului, adică execuţia, punerea în 
fapt îi urmează. lată avantajul de a gândi mereu corect; 
chiar dacă, pentru moment, nu acţionați conform ideilor 
pe care le aveţi, insistând, păstrând cel puţin o atitudine 


mentală corectă, veți sfârşi prin a antrena toate forțele 
care opun rezistență în voi prin a acţiona după cum 
dictează Spiritul. Încă nu sunteţi conştienţi de importanţa 
unei filosofii corecte. Mulţi îşi imaginează că pot lăsa să 
intre în mintea lor orice fel de idei, fără ca acestea să 
împieteze asupra comportamentului lor. Nu, ei încă n-au 
înțeles că, întotdeauna, coada urmează capul. Deci, 
atenţie, fiecare este dator să-şi supravegheze zilnic 
gândurile pe care le lasă să-i treacă prin minte: dacă sunt 
anarhice, imorale, într-o bună zi, comportamentul lui va 
fi tot anarhic şi imoral. Legea acționează atât în bine, cât 
şi în rău. 


32 - Eforturile noastre contează mai mult decât 
rezultatele 


Ceea ce contează pentru Cer nu sunt succesele pe 
care le reputați, ci eforturile pe care le faceți, căci numai 
ele vă mențin pe drumul cel bun, în timp ce succesul vă 
poate tenta să renunțaţi la vigilență. Chiar dacă nu aţi 
reuşit, chiar dacă nu aţi ajuns la un rezultat, nu face 
nimic: cel puţin aţi lucrat. Deci nu cereți succesul, el nu 
depinde de voi, ci de Cer, care vi-lva da atunci când va 
socoti de cuviință. Ceea ce depinde de voi este efortul, căci 
Cerul nu-l poate face în locul vostru. Tot aşa cum nimeni 
nu poate mânca în locul vostru, Cerul nu poate mânca în 
locul vostru, adică să facă eforturi pentru voi; voi sunteți 
cei care trebuie să le faceţi. lar succesul, Cerul este cel 
care îl determină, atunci când îl vrea şi aşa cum îl vrea, 


după cum consideră el că este preferabil pentru evoluția 
voastră. Dealtfel, eforturile poartă în ele însele 
recompensa. După fiecare efort, după fiecare exercițiu, de 
gândire, viața ne apare în altă culoare, cu un alt gust. 
Deci lucraţi asta este important, fără să vă fixați termene 
pentru realizarea aspirațiilor spirituale. Dacă vă fixați un 
termen pentru obţinerea unui anumit rezultat interior, 
sau a victoriei asupra unui anumit defect, nu veţi reuşi 
decât să vă crispați, iar dezvoltarea voastră nu va mai fi 
la fel de armonioasă. Trebuie să lucraţi să vă perfecționați 
fără să fixaţi un termen, gândindu-vă că, de fapt, aveți în 
față eternitatea şi că, într-o zi sau alta, veţi ajunge să 
atingeţi perfecțiunea pe care o căutați. Fixaţi-vă doar 
asupra frumuseţii lucrului pe care l-aţi întreprins şi 
spuneți-vă: „Din moment ce este atât de frumos, nu mă 
interesează câte secole sau milenii îmi vor trebui pentru 
a ajunge acolo!” 


33 - Să acceptăm eşecurile 


Cel care simte că nu reuşeşte să manifeste calitățile 
asupra cărora lucrează, nu trebuie să se descurajeze sau 
să se revolte. În faţa eşecurilor trebuie să fim umili, o altă 
atitudine dovedind că raționamentul nostru nu este cel 
corect. Cauza este întotdeauna natura inferioară, care a 
reuşit să se strecoare într-un moment când a găsit 
condiţii prielnice. Un eşec este ca şi cum Cerul ar fi spus 
unor persoane sau unor circumstanțe: „la duceți-vă şi 
muşcați-l puţin, spuneţi-i câteva vorbe să vedem cum 


reacționează”. Şi, ceea ce se întâmplă, este o harababură 
care dovedeşte că nu eraţi încă pregătit pentru a înfrunta 
încercarea. Eşecurile nu trebuie nici să vă întristeze, nici 
să vă descurajeze, altfel înseamnă că nu sunteți decât un 
pretenţios care doreşte lucruri încă nerealizabile; dacă nu 
sunteți capabili să vă depăşiţi decepţia, veți sfârşi prin a 
vă distruge. Aveţi voie să vă întristaţi, dar numai pentru 
insuccesele sau necazurile celorlalți, nu pentru propriile 
voastre dorinţe, ambiţii sau pretenţii neîndeplinite. Dacă 
vedeţi că nu reuşiți încă să manifestați o calitate, să 
învingeți un defect, să înlăturați un obicei prost, în loc să 
vă revoltați sau să vă descurajațţi, spuneți-vă: „Asta 
provine din faptul că în trecut nu mi-am îndeplinit 
sarcinile aşa cum trebuia şi acum totul îmi este mai 
dificil”. lată ce trebuie să vă spuneţi şi să vă puneţi 
imediat din nou pe lucru. Da, şi chiar dacă nu mai aveți 
decât un an de trăit, un singur an, trebuie să continuaţi, 
să continuaţi... veţi remarca toate schimbările care vor 
urma. Căci purtăm cu noi toate achiziţiile spirituale pe 
care le-am făcut, dacă am căutat sincer să ne 
perfecționăm. 


34 - Imaginaţia, metodă de lucru asupra ta 


Deseori, văzând cât este de greu să-ți corectezi 
defectele, te simţi nefericit, descurajat. În realitate, în loc 
să ne împotmolim în slăbiciunile noastre, care sunt 
rezultatul dezordinilor în voia cărora ne-am lăsat în 
trecut, este de preferat să ne preocupăm de ceea ce putem 


face pentru viitor şi să ne spunem: „Acum, voi repara 
totul, voi reconstrui totul” şi, în fiecare zi, cu o credință 
de nestrămutat, o convingere absolută, să lucrăm în acest 
sens, adică să folosim toate elementele pe care ni le-a 
dăruit Dumnezeu: Imaginaţia, gândirea, sentimentele şi 
să ne recreăm, să ne remodelăm aşa cum dorim să fim. 
Imaginațţi-vă înconjurați de Lumină, susținând cu iubirea 
şi generozitatea voastră pe toţi cei care au nevoie, 
rezistând tuturor dificultăţilor şi tentaţiilor... Puțin câte 
puțin, imaginile pe care le formaţi despre aceste calități 
prind viaţă, ele lucrează asupra voastră, vă transformă şi, 
în acelaşi timp, atrag din Univers elemente 
corespunzătoare pentru a le introduce în voi. Bineînţeles, 
este necesar foarte mult timp şi foarte multă muncă 
pentru a ajunge la un rezultat, dar, în ziua în care îl veți 
obține, nu veți mai avea nici un fel de îndoială. Veţi simți 
deasupra voastră o Entitate care vă protejează, vă 
instruieşte, vă purifică, vă luminează, iar în cazurile 
dificile va aduce sprijinul de care aveţi nevoie. După ce aţi 
format în plan mental, multă vreme, această imagine a 
perfecțiunii, încetul cu încetul ea va cobori în planul fizic 
pentru a se concretiza. 


35 - Muzica, suport al activităţii spirituale 


Învăţaţi să utilizați muzica pentru a face o activitate 
spirituală: ea vă va ajuta în realizarea celor mai bune 
dorinţe. De obicei, aveți foarte multe dorinţe bune, dar nu 
ştiţi ce trebuie să faceți pentru a le aduce la îndeplinire. 


Ori, muzica constituie un ajutor foarte puternic pentru 
realizarea lor. Ascultând muzică, în loc să vă lăsați 
gândurile să vagabondeze, concentrați-vă asupra ceea ce 
vă doriți mai mult. Dacă va doriți sănătate, imaginaţi-vă 
într-o formă foarte bună: indiferent de ce faceți, vă 
plimbaţi, vorbiți sau mâncaţi vă imaginați într-o stare de 
sănătate înfloritoare, pe care o transmiteţi tuturor celor 
din jurul vostru. Dacă ceea ce vă doriți este Lumina, 
Inteligența, utilizați muzica pentru a vă imagina că 
învățați, înțelegeți că Lumina pătrunde în voi, şi chiar o 
propagați, o dați altora. Dacă vă doriți frumusețe, forță, 
voinţă sau stabilitate, procedațţi în mod similar. Lucraţi 
astfel în toate domeniile în care simțiți că aveţi lacune. 


36 - Influenţa benefică a unei colectivităţi spirituale 
Câţi nu sunt aceia care simt că nu sunt pe drumul 
cel bun: sufletul lor, conştiinţa lor se revoltă şi se hotărăsc 
să-şi schimbe modul de a trăi. Ei reuşesc câte puţin, dar 
apoi se rătăcesc din nou. Atunci regretă, se roagă, iau din 
nou decizi, dar nici de data aceasta nu durează. 
Bineînţeles că este deja un pas în a recunoaşte că nu eşti 
pe drumul cel bun, dar nu este suficient, trebuie să ajungi 
să perseverezi în deciziile bune. De aceea, o colectivitate 
spirituală, o Fraternitate spirituală este atât de necesară, 
indispensabilă, pentru binele nostru, ea creează condițiile 
optime pentru a ne menține pe drumul cel bun. Astfel, 
când se întâmplă să ne simțim obosiţi şi avem chef să 
lăsăm totul baltă, văzându-i pe ceilalți cum perseverează 


suntem încurajați şi antrenați. Cu excepţia unor foarte 
rare situații, oamenii au în general nevoie să fie susținuți, 
stimulaţi, căci apare, întotdeauna, un moment în care 
elanul lor spiritual slăbeşte. Veţi replica, poate, că nu 
doriți să fiți influențați în nici un fel, că vreţi să fiți liberi 
să faceţi ceea ce vă place şi, de aceea, nu doriţi să intrați 
într-o colectivitate în care v-aţi simți limitați. Ei bine, în 
acest caz nu sunteţi inteligenţi. Cine dă dovadă de 
inteligenţă înţelege că are nevoie de protecţie şi se va pune 
în situația în care va fi împiedicat de a face nebunii, ba, 
din contră, unde va fi liber de a se lansa în acțiuni 
benefice, luminoase. 


37 - Nu vă bazaţi decât pe activitatea voastră 


Din moment ce activitatea voastră este benefică şi 
dezinteresată, trebuie să aveți încredere în Legile divine: 
eforturile voastre vor fi într-o zi recompensate. Spuneți un 
cuvânt, faceți un gest, aveţi o dorinţă, un gând: ele sunt 
imediat înregistrate şi, într-o zi, ele vor da rezultate. Pe 
aceste Legi trebuie să vă bazați: totul în jurul vostru poate 
să se schimbe, mai puțin aceste Legi. Prietenii vă pot 
trăda, familia voastră poate fi preocupată de cu totul 
altceva şi să uite de voi, dar aceste Legi vor fi întotdeauna 
prezente pentru a vă trimite exact ceea ce meritați, după 
modul în care aţi lucrat. Deci, nu contați pe nimic altceva 
decât pe activitatea voastră. Veţi spune: „Dar Domnul, 
Îngerii, Sfinţii, nu putem conta pe ei?” Ba da, desigur, dar 
numai cu condiţia să fi lucrat. Dacă nu ați plantat nici o 


sămânță, chiar dacă îl chemaţi pe Domnul în ajutor, tot 
nu va creşte nimic. Domnul a făcut Legi pe care oamenii 
trebuie să le cunoască şi dacă ei le ignoră, El nu va 
răsturna ordinea Universului pentru a face pe placul 
ignoranțţilor. Plantaţio sămânță, şi toate Legile Naturii vor 
contribui pentru ca planta să crească. Aceasta 
însemnează că, mai întâi, trebuie să ne bazăm pe 
activitatea noastră proprie şi apoi pe Dumnezeu, adică pe 
Legile pe care El le-a stabilit în Univers. 


38 - Trăiţi în poezi 


Când mergem pe străzi sau intrăm în magazine, când 
călătorim cu trenul, autobuzul sau metroul, în general nu 
vedem decât fețe întunecate, triste, crispate, închise, 
revoltate. Ei bine, nu este un spectacol prea plăcut. Şi, 
chiar dacă n-ai nici un motiv să fii trist sau să te simți 
nefericit, trecând prin acest mediu, eşti influențat în rău: 
revii acasă cu o stare de nemulțumire pe care o transmiți 
întregii familii. lată modul deplorabil de viață pe care 
oamenii şi-l creează permanent unii altora. De ce nu fac 
un efort pentru a arăta peste tot o față deschisă, 
zâmbitoare, luminoasă? Ei nu ştiu cum să trăiască 
această viață poetică datorită căreia ar fi uimiți unii de 
ceilalți. Adevărata poezie nu rezidă în literatură, 
adevărata poezie este o calitate a Vieţii interioare. Toată 
lumea iubeşte muzica, dansul, pictura, sculptura, artele: 
atunci de ce să nu punem Viaţa interioară în armonie cu 
aceste culori, ritmuri, forme, melodii? Poezia este ceea ce 


iubim şi căutăm la oameni: ceva uşor, luminos ceva ce 
avem nevoie să privim, să simţim, să respirăm, ceva ce ne 
linişteşte, ne armonizează, ne inspiră. Dar câţi sunt aceia 
care încă n-au înțeles aceasta şi trăiesc fără să le pese de 
impresia neplăcută pe care o produc asupra celorlalți. Ei 
sunt mereu dezagreabili, bosumflaţi, cu buzele strânse, 
încruntaţi, privirea bănuitoare şi, chiar dacă încearcă, 
prin diferite artificii, să-şi îmbunătățească aspectul, viața 
lor interioară prozaică, obişnuită, sfârşeşte prin a 
transpare. Aşa încât lăsați poezia poeţilor care o scriu. 
Viaţa pe care o duceţi trebuie să fie poetică. Da, noua artă 
însemnează a învăța să creezi şi să răspândeşti poezia în 
jurul tău, să fii plin de căldură, expresiv, luminos, viu! 


39 - Cunoaşteţi-vă bine pentru a acţiona corect 


Dacă nu vă cunoaşteţi foarte bine, dacă nu aveţi o 
imagine clară asupra calităților şi defectelor voastre, a 
capacităţilor şi a slăbiciunilor voastre, nu puteţi reuşi în 
ceea ce întreprindeţi, nici, mai ales, să trăiţi în armonie 
cu celelalte făpturi, şi de aici decurg complicaţii, ciocniri, 
certuri. Se poate face chiar această constatare: că 
majoritatea dificultăților din viața zilnică vin din aceea că 
oamenii nu se cunosc pe ei înşişi. Cine suntem, ce 
reprezentăm, de ce anume suntem capabili; tocmai în 
aceste aprecieri ne înşelăm adesea, şi aceasta este foarte 
grav, pentru că aici sunt pericolele cele mai mari. Tot ceea 
ce întreprindeţi în viața voastră personală, ca şi în viața 


socială, riscă să eşueze dacă, la bază, nu ați pus o foarte 
clară cunoaştere a caracterului şi a facultăţilor voastre. 


40 - Porniţi cu dreptul 


De felul în care faceţi primul pas într-o acţiune, de 
starea în care vă aflaţi, de intenția pe care o aveţi, de toate 
acestea depinde calitatea muncii voastre, succesul pe 
care îl veţi obține, sau, din contră, insuccesul la care veți 
fi obligat să faceţi față. Vi se pare ciudat că de un detaliu 
atât de mic depinde o întreagă înlănţțuire de circumstanțe; 
vă recomand: studiați-vă bine. Dacă plecați de acasă într- 
o stare de agitație, veți declanşa forțe haotice, iar dacă, în 
această stare, veți merge la cineva pentru rezolvarea unei 
afaceri delicate, ce poate să se întâmple? În tot timpul 
acțiunii, aceste Forțe se vor agita în voi; cu cât vă veți 
apropia de ţel, cu atât veți fi mai agitați şi mai prost 
dispuşi. Şi atunci, în ce mod veţi rezolva acea problemă? 
Din contră, dacă aţi depus o activitate interioară ca să fiți 
calmi, senini, plini de iubire, dacă faceţi primul pas în 
această stare de spirit, cu cât veţi avansa, cu atât vă veți 
afla într-o stare tot mai favorabilă pentru a încheia 
afacerea în condiţiile cele mai avantajoase cu acea 
persoană. Este ceea ce numim „a porni cu dreptul”. 


41 - Evitaţi să vă exprimaţi nemulţumirea 


Puţini sunt cei care au cumpănit nocivitatea 
obiceiului de a-şi manifesta nemulțumirea față de tot şi 


de toată lumea, tulburând astfel Armonia peste tot pe 
unde trec. Nemulțumirea nu este de acceptat decât dacă 
ea se referă la propria persoană. Cel care nu conteneşte 
de a-şi exprima nemulțumirea față de Dumnezeu, față de 
existență şi față de lumea întreagă, trebuie să fie 
conştienţi de faptul că această atitudine pernicioasă îi va 
da în interiorul său o mulțime de sfaturi greşite. Şi cum 
el nu-şi poate împiedica sentimentul să se reflecte în 
comportamentul şi în fizionomia sa, puţin câte puţin, fața 
şi privirea sa vor deveni tot mai întunecate, gesturile tot 
mai bruşte, vocea dură, ceea ce-l va face să devină 
antipatic celorlalți. Căci, cu toate că, în general, se 
consideră că persoanele nemulțumite sunt mai 
inteligente, ele nu sunt considerate ca prezenţe agreabile, 
iar lumea are tendinţa de a se îndepărta de ele. Cum să 
stai mereu în prezența acelor persoane care nu deschid 
gura decât pentru a critica şi pentru a infesta atmosfera 
cu plângerile şi reproşurile lor? 


42 - leşiţi „cu plin” înaintea celorlalţi 


Peste tot, în toate țările, există obiceiul de a duce un 
cadou persoanelor cărora le faceți vizite. Este o foarte 
veche tradiție, bazată pe legea care cere să mergi în 
întâmpinarea celorlalți cu dorinţa de a le duce ceva. Dacă 
întotdeauna veţi merge la întâlnirile cu prieteni cu mâinile 
goale, vorbind concret sau simbolic, vor sfârşi prin a nu 
vă mai iubi, şi vor spune: „Dar ce se întâmplă cu tipul 
acesta? Când vine este gol şi mă goleşte şi pe mine”. Sau 


vor deveni din ce în ce mai neîncrezători, îşi vor lua 
măsuri de prevedere până în ziua când vă vor închide 
definitiv uşa inimii şi a sufletului lor. Dacă nu aveţi ce să 
le duceți prietenilor, cel puţin o privire caldă, un zâmbet, 
câteva cuvinte însuflețite, care sunt adevărate cadouri vii, 
mai bine să nu vă duceţi la ei. Trebuie să vă obişnuiţi să 
dați permanent, şi să dați oamenilor ceea ce le este cel 
mai binefăcător. Dacă ştiţi să lucraţi cu Forţele pozitive 
ale Naturii, veţi fi stimați şi iubiți. Şi, întrucât fiecare gest 
este magic, încercați să nu salutați niciodată pe cineva 
având un recipient gol, mai ales dimineața, altfel să ştiţi 
că, fără să vreți, îi urâţi golul, lipsa, sărăcia, nereuşita 
pentru întreaga zi. Dacă trebuie să transportaţi un 
recipient gol, puneţi totuşi ceva în el; nu trebuie neapărat 
să fie un conţinut preţios, poate fi doar apă, care este 
lucrul cel mai preţios în ochii Creatorului, sau orice 
altceva, şi salutați oamenii pe care îi întâlniți cu gândul 
că le aduceţi sănătate, abundență, fericire. Nu uitaţi 
niciodată că există în voi un pământ minunat de cultivat, 
ale cărui recolte, flori şi fructe, le puteți distribui tuturor 
celor pe care îi întâlniți. Şi tocmai datorită acestei dorințe 
permanente de a dărui ceva din sufletul, din Spiritul 
vostru, Viața nu va înceta să țâşnească în voi. 


43 - Mâna, instrument de comunicare şi de 
schimburi 


Importanța mâinii apare în mod deosebit în viața 
zilnică, căci ea este mijlocul de comunicare între fiinţe. Ce 


fac oamenii când se întâlnesc sau se despart? Ridică un 
braţ, pentru a se saluta, sau îşi strâng mâinile. De aceea, 
trebuie să fiți deosebit de atenţi la ceea ce dați cu mâinile 
voastre. Dacă salutați pe cineva, faceți aceasta tocmai 
pentru a-i da ceva bun. Cine nu ştie să dea nimic, 
dovedeşte cât este de sărac şi de nenorocit. Bineînţeles 
că, pentru mulți, a da mâna nu este decât un gest 
convenţional şi ei fac acest gest în mod mecanic. În acest 
caz este mai bine să se abţină. Dar, pentru cei care au 
conştiinţa trează, a da mâna este un gest plin de 
semnificaţie şi foarte eficient prin care se poate încuraja, 
consola, da viaţă şi multă iubire celor din jur. Salutul 
trebuie să fie o adevărată comuniune, călduros şi 
armonios. Când dați mâna cuiva, trebuie să simțiți un 
curent care trece. Pentru aceasta, înainte de a-i întinde 
mâna, respiraţi profund (Bineînţeles cu discreţie), căci o 
respirație profundă armonizează schimburile, şi doriţi-i 
sănătate, pace, Lumină. 


44 - Din privirea voastră să radieze viaţa divină 


Dacă majoritatea oamenilor au învățat să-şi 
stăpânească gesturile şi vorbele (nu se aruncă asupra 
primului venit care îi irită, sau care îi atrag, pentru a-l 
lovi, sau a-l îmbrăţişa, nici nu spun oricui, în mod brutal, 
ceea ce gândesc despre el), ei nu au învăţat încă să-şi 
controleze privirea când exprimă invidie, senzualitate, 
dispreț, ostilitate...Cum privirea nu produce, însă, în plan 
fizic efecte tot atât de vizibile ca un gest sau ca un cuvânt, 


nimeni nu a fost încă pedepsit pentru o privire; şi, totuşi, 
cât sunt de mari perturbările şi pagubele pe care anumite 
priviri le pot produce în plan subtil! Privirea este o 
proiectare de Forțe, de Energii benefice sau malefice, 
întunecate sau luminoase: de aceea, trebuie să învăţăm 
să o stăpânim, să o educăm, pentru ca ea să producă 
numai efecte benefice. Viața spirituală începe şi prin 
educarea privirii. Încercaţi să vă apropiaţi de oameni 
privindu-i doar cu o iubire dezinteresată şi cu Lumină, la 
fel ca şi Soarele care, privindu-ne în fiecare zi, ne trimite 
raze dătătoare de viață. Oriunde veți merge, băgaţi de 
seamă ca privirea voastră să fie sinceră, limpede, 
călduroasă, pentru ca ființele pe care le întâlniți să 
primească prin voi câteva raze de Viaţă divină. 


45 - Nu povestiţi grijile şi necazurile voastre 

Vă închipuiţi că grijile şi necazurile voastre îi 
emoționează pe ceilalți, şi atunci le povestiți în speranța 
că se vor interesa de soarta voastră. Dar ei nu vor dori 
atunci decât să scape de voi cât mai repede! Ei da, din 
nenorocire, sau din fericire, aşa este construit omul: dacă 
vreți ca toată lumea să vă ocolească, vorbiţi zilnic despre 
necazurile voastre, bolile voastre, grijile voastre şi veți 
vedea dacă, în scurt timp veți mai avea auditoriu! Deci, 
este o atitudine stupidă! Mai bine ţineţi ascunse aceste 
detalii. În general, ceilalți nu au capacitatea de a găsi 
soluții la problemele voastre, şi atunci la ce bun să le mai 
expuneţi? Ei tot nu pot nimic. Deci, nu numai că vă 


pierdeţi timpul povestindu-vă în zadar toate problemele, 
dar, în acelaşi timp, scădeți în ochii celorlalți care nu vă 
vor mai aprecia. Îşi vor da seama că nu sunteţi nici 
inteligenţi, nici puternici şi se vor îndepărta de voi. Dacă 
vreți să nu vă pierdeţi prietenii, ascundeţți necazurile 
voastre nu le spuneți nimic, nu vă plângeți lor, dar, în 
schimb, legați-vă de toate Puterile cereşti, de toate 
Entităţile luminoase, care sunt peste tot, în jurul vostru, 
gata să vă ofere ajutorul lor. Din acel moment, veţi deveni 
mai puternici, mai tari, mai luminoşi, iar acea forță şi 
putere care va emana din voi va atrage oamenii, ce vor 
simți că sunteți diferiți de ceilalți pentru că suportați 
dificultăţile şi rezistați încercărilor fără a vă plânge. 
Atunci, cu admiraţie vor veni în jurul vostru pentru a lua 
exemplu, pentru a lua forță, iar aceştia vor fi prieteni 
câştigaţi pentru totdeauna. Deci, oricare ar fi dificultățile 
voastre, nu îi copleșiți pe ceilalți cu ele. Datorită acestui 
efort pentru a fi dezinteresați, generoşi şi curajoşi, nu 
numai că veţi reuşi să vă rezolvaţi mai bine problemele, 
dar Entităţile cereşti, văzând activitatea gigantică pe care 
o duceți cu voi înşivă vă vor da ajutorul lor. 


46 - Evitaţi critica; folosiţi doar cuvinte pozitive 


Mulţi n-au învățat încă să-şi stăpânească gândurile 
şi sentimentele; în timpul conversațiilor îşi dau frâu liber 
şi povestesc te miri ce despre unii , despre alţii. Ei bine, 
să ştiţi că acesta este un lucru foarte grav, căci dacă ați 
calomniat pe cineva, dacă i-ați ştirbit prestigiul sau 


onoarea, pot apărea evenimente supărătoare pentru el, 
pentru evoluția lui şi Cerul vă va condamna. Bineînţeles, 
cineva ar putea spune: „Dar eu n-am crezut, cu adevărat, 
în cuvintele rele pe care le-am spus despre el”. Da, este 
posibil, dar trebuie să ştiţi că Spiritele răuvoitoare preiau 
aceste cuvinte negative pe care, mai devreme sau mai 
târziu, le aduc la îndeplinire. Cuvintele noastre sunt 
suporturi materiale pe care noi le furnizăm lor şi de care 
ele se servesc pentru a-şi aduce la îndeplinire scopurile 
negative. Nu avem ce să le reproşăm; noi suntem aceia 
care nu avem voie să le creem condiții pentru a putea face 
rău. 

Deci, fiți vigilenţi: în clipa în care vă dați seama că ați 
mers prea departe cu critica sau cu acuzaţiile aduse 
cuiva, căutați imediat alte cuvinte, alte gânduri, alte forțe 
care să repare stricăciunile. Doar cu această condiție 
Legea vă va găsi corect. În general, este mult mai bine să 
nu încheiați niciodată o conversație cu cuvinte negative. 
Chiar atunci când sunteţi obligat să faceți o critică corectă 
cuiva, trebuie să vă străduiți să o încheiaţi cu aprecieri 
pozitive. Există întotdeauna şi ceva pozitiv în orice ființă, 
aşa că găsiți-i măcar o singură calitate, menţionați-o şi 
opriți-vă aici. Un criteriu foarte bun pentru a te cunoaşte 
şi pentru a şti unde te afli, este acela de a-ți analiza 
propriile cuvinte. Vorbiţi fără rost? Ceea ce povestiți este 
dezlânat, excesiv, interesant? Obişnuiţi să-i bârfiți pe 
ceilalți?... După ce v-aţi analizat, urmăriți-vă. Înainte de 
a vorbi, întrebaţi-vă de ce vreţi de fapt să deschideţi gura: 
pentru a face un bine, pentru a lumina pe cineva, a-l 


elibera, a-l vindeca, sau pentru a-l sărăci, a va socoti cu 
el, a-lumili, pentru a vă satisface astfel tendinţele naturii 
voastre inferioare? În acest caz este mai bine să tăceţi. Şi, 
în general, cu cât vorbiți mai puţin, cu atât este mai bine. 
Cuvintele sunt acelea care, de cele mai multe ori, mențin 
ființa în sferele inferioare ale evoluției. Deci, în viitor fiți 
mai atenți. Indiferent pe cine întâlniți, încercați să vorbiți 
numai despre lucruri utile, constructive, astfel încât 
plecând acasă, fiecare să gândească despre celălalt: "Ah! 
Fie binecuvântați aceşti oameni pentru toate vorbele lor 
pline de încurajare, care m-au făcut să văd mai clar 
lucrurile şi să doresc să rămân întotdeauna pe drumul 
Luminii!” Limba nu le-a fost dată oamenilor pentru a-i 
slăbi sau a-i anihila pe ceilalți. Rolul ei este de a-l ridica 
pe cel căzut, de a-l lumina pe cel aflat în întuneric. De a 
le arăta drumul celor rătăciți. Limba le-a fost dată 
oamenilor numai pentru a binecuvânta, a mulțumi, a se 
uni în înțelepciune, dreptate şi iubire. Cei care neglijează 
valoarea acestei bogății pe care o au, o vor pierde într-o 
zi, în această viață, sau în alta. 


47 - Fiţi prudenţi cu cuvintele pe care le rostiţi 


Trebuie să fiți prudenți când vorbiţi, să nu spuneți 
vorbe mari, să nu vă angajaţi cu uşurinţă, căci puteți 
întâmpina cele mai mari dificultăți în a vă ţine 
angajamentele. Cineva jură că nu va avea niciodată 
legături cu o anumită persoană, că nu va proceda 
niciodată ca o altă persoană ale cărei acte le condamnă... 


şi, iată, că puțin timp după aceea, face tocmai contrariul 
celor afirmate. De ce? Pentru că există Entități în lumea 
invizibilă care, văzând că acel om este atât de sigur pe el, 
au chef să-l pună la încercare: ele îl tentează pentru a 
vedea cât rezistă, iar el, foarte repede, cedează. Şi astfel, 
mulți oameni fac tocmai pe dos ceea ce au promis solemn 
că vor face. În unele ţări există obiceiul ca, după ce au 
făcut anumite afirmaţii, oamenii să bată în lemn, pentru 
a îndepărta o posibilitate de desfăşurare neprielnică a 
evenimentelor. Acest obicei poate părea o superstiție, dar 
este semnificativ: el demonstrează că anumite fiinţe simt, 
în mod subconștient, că există un risc în a face afirmații 
cu prea mare siguranţă. 


48 - Orice promisiune devine o legătură 


Dacă faceţi cuiva o promisiune, trebuie să vă străduiți 
să o respectați. Mulți țin discursuri frumoase: promit una 
şi alta, promisiunile nu-i costă nimic. Bineînţeles, este 
mult mai uşor să spui ceva, decât să faci acel lucru. Unii, 
după ce fac o promisiune, sunt liniştiţi: de ce să-şi țină 
promisiunea? Ei bine, aflați că pentru Ştiinţa inițiatică, o 
promisiune este ca şi o semnătură, un angajament, un 
contract. În plan eteric, cuvintele se înregistrează şi este 
exact ca şi cum aţi fi făcut acea promisiune în scris: 
nimeni şi nimic în lume nu vă poate elibera, cu excepția 
persoanei căreia i-aţi făcut promisiunea. Dacă este o 
persoană nobilă, înțelegătoare, vă poate dezlega de ea; 
dacă nu, trebuie să o îndepliniți. veți replica: „Dacă mă 


voi adresa Cerului, voi cere Domnului să mă dezlege de 
această promisiune”. Dar nici chiar Domnul nu o va face, 
căci El nu va încălca Legile pe care El Însuşi le-a stabilit. 
Voi sunteţi cei care, înainte de a promite, trebuie să 
cântăriţi bine dacă veţi putea ţine acea promisiune. Să nu 
spuneţi niciodată: „Eh, pot să promit, asta nu mă 
angajează la nimic”. Ba da, tocmai! În plan fizic, poate că 
nu ați făcut această promisiune în scris, nu vor exista 
probe pentru a vă condamna, dar în Lumea subtilă, 
cuvintele voastre există. Nu pe hârtie, ci într-un adevărat 
film vorbitor! Da, căci atât voi, cât şi vorbele voastre, au 
fost înregistrate. 


49 - Cuvântul magic 


Învățaţi şi obişnuiţi-vă să vorbiţi cu iubire şi cu 
blândeţe, nu numai oamenilor, ci şi animalelor, plantelor, 
florilor, păsărilor, copacilor, întregii Naturi, căci acesta 
este un obicei divin. Cel ce ştie să pronunțe cuvinte care 
inspiră, care dau viață, posedă, prin gura lui, o baghetă 
magică; el nu rosteşte niciodată degeaba acele cuvinte. 
Căci, întotdeauna în Natură, unul dintre cele patru 
elemente, pământ, apă, aer şi foc este prezent, atent, 
aşteptând să îmbrace tot ceea ce omul a exprimat. Se 
poate ca realizarea să se producă foarte departe de cel 
care a dat germenii, dar fiți convinşi că ea se produce 
întotdeauna. La fel cum vântul poartă semințele şi le 
seamănă în depărtare, tot aşa cuvintele voastre frumoase 
îşi vor lua zborul şi vor produce, departe de ochii voştri, 


rezultate frumoase. Dacă ați învățat să vă stăpâniți 
gândurile şi sentimentele, să vă puneţi într-o stare de 
Armonie, de Puritate, de Lumină, vorbele voastre vor 
produce vibrații care vor acționa benefic asupra întregii 
Naturi. 


50 - Legătura vie cu Natura 


Dacă mâna este un mijloc de a intra în relaţie cu 
oamenii, ea este şi un mijloc de a intra în relație cu 
Natura. De aceea, de cum deschideţi dimineața fereastra 
sau uşa, salutațţi întreaga Natură, Cerul, Soarele, copacii, 
lacul, stelele... Mă veţi întreba „La ce bun”? Pentru ca să 
vă conectaţi imediat la Izvorul Vieţii. Da, căci Natura ne 
răspunde. Când treceţi pe lângă un lac, un munte, o 
pădure, vorbiţi cu ele... Când ieşiţi din casă dimineaţa, 
salutaţi toată Natura, Îngerii celor patru elemente, al 
pământului, al apei, al aerului şi al focului, iar apoi chiar 
Gnomii, Ondinele, Silfele şi Salamandrele. Şi copacilor, 
pietrelor, vântului, spuneţi-le, de asemenea: „Te salut, te 
salut!” Încercaţi, faceţi aşa, şi veţi simţi în voi ceva ce se 
echilibrează, ce se armonizează: multe nelămuriri şi 
incertitudini vă vor părăsi, numai pentru că ați salutat 
Natura vie şi creaturile care o locuiesc. În ziua în care veţi 
şti să întrețineți legături vii cu toată Natura, veți simți 
cum Viața adevărata va pătrunde în voi. 


51 - Să nu alegem calea cea uşoară, ci ceea ce este în 
folosul evoluţiei noastre 


În mod conştient sau inconştient, făpturile au 
tendința de a scurta unele stări şi de a prelungi altele. 
Dacă suferim, dacă avem un necaz, dorim ca acesta să 
treacă mai repede, în timp ce, dacă suntem fericiți, am 
dori ca aceasta să dureze pe veci. Din păcate, această 
tendință nu se manifestă întotdeauna când trebuie şi nici 
în bunul sens al lucrurilor. Când este vorba să lucrăm, să 
facem eforturi, să reflectăm, să intrăm în comuniune cu 
Cerul, simțim dorinţa ca totul să se termine cât mai 
repede, în timp ce atunci când este vorba să stăm la masă, 
să bem, să ne distrăm, să petrecem, ni se pare 
întotdeauna că se termină prea repede. Ei bine, nu acesta 
este comportamentul unui adevărat spiritualist. Când se 
simte bine, când se află într-o situație agreabilă, dar care 
nu îi aduce nici o îmbogăţire spirituală, un spiritualist îi 
va reduce timpul sau chiar o va întrerupe. Dar când va 
avea de făcut un lucru sau un efort, el va căuta, din 
contră, să-l prelungească. Căci el a înţeles ce bogăţie şi ce 
profunzime există în fiecare efort, în timp ce bucuriile şi 
plăcerile, deseori, servesc doar ca un cloroform, pentru a- 
l menţine în slăbiciune şi a-l îndepărta de adevăr. Deci, în 
fața fiecărei posibilități care vi se oferă obişnuiți-vă să vă 
puneţi întrebarea: „Ce aport poate avea aceasta pentru 
evoluția mea?” Dacă nu vedeţi un aport substanţial, ci, 
mai mult, timp şi energii pierdute, renunțațţi la ea. Viața 
ne oferă o sumedenie de tentaţii şi, dacă n-am învăţat 


încă suficient să ne controlăm, pentru a le rezista, vom 
ceda şi apoi vom regreta, pentru că ne vom simți slăbiţi şi 
apoi înrăutățiți. Am putea evita unele greşeli dacă, înainte 
de a ne lansa într-o aventură ne-am spune: „Făcând 
aceasta îmi satisfac o dorință; bine! dar care vor fi 
repercusiunile acțiunii mele asupra mea şi asupra celor 
din jurul meu?” Cel ce nu-şi pune asemenea întrebări va 
fi surprins, pe urmă, de ceea ce i se întâmplă. Şi n-ar 
trebui să fie, căci ceea ce se întâmplă era de prevăzut, 
consecinţele fiind întotdeauna previzibile. 


52 - Progresăm prin rezistenţele ce ni se opun 


Nu vă mai plângeţi de dificultățile şi obstacolele pe 
care le întâmpinați, căci tocmai ele vă ajută să progresați. 
Datorită cărui fapt pot înainta vapoarele în apă şi 
avioanele în aer? Pentru că atât apa, cât şi aerul opun 
rezistență. Avansarea nu este posibilă decât în condițiile 
în care mediul opune o anumită rezistență. Piedicile, 
dificultăţile, joacă acelaşi rol ca şi apa sau aerul, ele fac 
parte din ordinea firească a lucrurilor, iar noi trebuie să 
ştim cum să le folosim, pentru a avansa. Când urcați pe 
munte, n-aţi remarcat că asperităţile sunt cele care vă 
permit să vă agățațţi şi astfel să urcați? Atunci, de ce doriți 
ca viaţa voastră să fie netedă, fără asperităţi! În aceste 
condiţii, niciodată nu veţi reuşi să ajungeţi în vârf, şi, mai 
ales, la coborâre ce uşor veți putea cădea! Din fericire 
pentru voi, viața este plină de asperităţi, şi, datorită lor, 
sunteți încă în viață. Da, de aceea nu trebuie să cerem o 


viață netedă, fără suferințe, fără inconveniente, fără 
supărări, fără duşmani, căci nu vom avea nimic de care 
să ne agățăm şi vom putea cădea. Toţi cei care cer să 
trăiască o viață uşoară şi îmbelşugată nu-şi dau seama 
că, de fapt, îşi doresc propria lor nenorocire. 


53 - Să nu fugim de eforturi şi de responsabilităţi 


Cei care cred că pot scăpa de responsabilitățile şi 
obligațiile pe care le au, pentru a gusta dintr-o viață mai 
uşoară, nu cunosc, de fapt, legile severe după care se 
desfăşoară destinul. Unul găseşte că familia lui este 
dezagreabilă, că munca lui este o corvoadă, anturajul lui 
plictisitor şi de aceea vrea să le părăsească. Un altul fuge 
de toate responsabilitățile din societate. O femeie s-a 
plictisit de soţul ei şi caută un altul, mai amuzant, mai 
seducător. Ei bine, acestea nu sunt atitudini 
recomandabile. Evident că nu vă este interzis cu stricteţe 
să vă părăsiți serviciul, anturajul sau chiar familia, dar 
nu înainte de a vă fi îndeplinit toate datoriile față de ei, 
căci, altfel, veți fi constrânşi de Lege să-i regăsiți pe toți 
aceia pe care nu ați fost în stare să-i suportaţi. Dacă doriți 
să nu mai revedeţți pe cineva niciodată, plătiți-i toate 
datoriile şi nu-l veţi mai revedea niciodată. lată una dintre 
legile pe care oameni nu le cunosc. Fac totul pentru a 
părăsi pe cineva care îi incomodează, pentru a tăia 
legătura cu el, dar de câte ori karma a obligat, deja, pe 
câte cineva să-şi regăsească părinții, soţia, copii sau şeful 
într-o altă întrupare! Dacă destinul ne-a plasat în 


anumite condiţii, există o motivaţie serioasă. În fața 
dificultăţilor externe trebuie să devenim rezistenți. Cum 
anume? Tot aşa cum procedează sportivii care se 
antrenează zilnic, sau ca exploratorii, alpiniştii, 
navigatorii care se antrenează pentru a rezista căldurii, 
frigului, oboselii, privațiunilor de hrană sau de somn şi 
care sunt capabili să înfrunte intemperiile şi cele mai mari 
pericole. Antrenaţi-vă şi voi asemenea lor pentru ca să 
rezistați, să fiți tari, nu atât fizic, cât psihic şi moral. 
Bineînţeles că, dacă apare un moment în care simțiţi că 
nu mai rezistați situației, vă puteţi retrage pentru puţin 
timp, dar numai pentru a reveni şi a-i face față din nou, 
până când veţi deveni din nou rezistenți. Dacă ştiţi să 
alegeţi calea dificultăţilor, Domnul vă va trimite Îngeri 
pentru a vă ajuta, dar dacă veți alege calea cea uşoară, 
veți fi obligați să vă reîntoarceţi pentru a vă asuma toate 
responsabilităţile de care ați fugit. 


54 - Scuzele nu sunt suficiente, greşelile trebuie 
reparate 


Dacă ați greşit față de cineva, scuzele nu sunt 
suficiente: trebuie să reparațţi stricăciunile. Numai cu 
această condiție sunteţi achitat. Nu este suficient să-i 
spuneţi celui pe care l-aţi supărat: „Îmi pare rău, iartă- 
mă...”, căci Legea divină vă va urmări până când veți 
repara răul pe care i l-aţi făcut. Veţi spune: „Dar dacă 
persoana m-a iertat?” Nu, lucrurile nu se rezolvă atât de 


uşor, căci Legea şi persoanele nu sunt unul şi acelaşi 


lucru. Persoana vă poate ierta, dar Legea nu vă iartă; ea 
vă urmăreşte până când veți fi reparat tot ceea ce ați 
stricat. Evident că cel ce iartă dă dovadă de noblețe, de 
generozitate, el se dezleagă, se eliberează de chinurile care 
îl menţin în regiunile inferioare ale planului astral. lisus 
a spus că trebuie să iertăm greşiților noştri, pentru ca să 
ne eliberăm de gândurile negative şi de răzbunarea care 
ne macină. Dar iertarea nu rezolvă problema: iertarea îl 
eliberează pe cel care a suferit, păgubit, dar nu şi pe cel 
care a făptuit greşeala. Pentru a vă elibera trebuie să 
reparați. 


55 - Inteligența se dezvoltă în confruntarea cu 
dificultăţile 


Pentru cel ce ştie să le folosească, dificultăţile 
constituie cele mai bune condiții pentru dezvoltare. Dar, 
în loc să studiem aceste dificultăți pentru a le înțelege şi 
a le putea învinge, în general, ne lamentăm, ne plângem... 
Asta dovedeşte că n-am înţeles încă de ce este plasat 
creierul în partea superioară a corpului! Dacă am fi 
înțeles, în loc să rămânem mereu în partea de jos, în 
inima, în emoții, în suferinţe şi văicăreli, am face eforturi 
de a ne ridica până la Raţiune, la Inteligență, la Lumină. 
Când vă vine să plângeţi, spuneți-vă: „Bine, uite, îți dau 
satisfacție: uite chiar pregătesc o batistă; dar mai 
aşteaptă puţin şi lasă-mă să reflectez”. Şi atunci reflectați, 
căutați şi ve-ţi găsi cu mult mai repede o soluție decât 
dacă v-aţi fi lăsat în voia supărării. Altfel, plângeți timp de 


trei sau patru ore, iar când veți fi epuizat, evident, vă veți 
calma, dar nu veţi fi mai avansat, din contră: v-aţi cheltuit 
energiile, dar dificultățile au rămas. Şi, a doua zi, 
povestea se repetă... Atunci, în loc să vă lăsați mereu 
stăpânit de sentimente, lăsaţi-le de o parte şi încercați să 
atingeți un alt nivel din voi, un nivel spiritual, cel care 
este pură Raţiune, pură Înţelepciune, pură Lumină. De 
douăzeci, de treizeci de ori pe zi se ivesc ocazii pentru a 
ne exersa, ocazii foarte benefice. Şi, astfel, situaţii aparent 
neplăcute, în realitate vor contribui la binele nostru. Viața 
are din plin tot ceea ce este necesar pentru a instrui 
oamenii. Înţelepţii reflectează la toate; se instruiesc 
despre tot şi utilizează cu folos totul. În timp ce ceilalți, 
care nu posedă Lumina, nu ştiu să tragă folos din nimic, 
şi, chiar dacă li se întâmplă lucruri bune, nu numai că 
nu sunt capabili să le înțeleagă sau să le utilizeze, dar, 
mai mult decât atât, fac în aşa fel încât ele se întorc 
împotriva lor. Deci, dacă sunteți conştienţi, vigilenți, toate 
încercările vor contribui la evoluţia voastră, căci veți şti 
să le folosiți. Veţi spune: „Oh, la, la, iată o ocazie grozavă! 
şi, cu cât mai dese vor fi ocaziile, cu atât vă veţi dezvolta 
luciditatea, perspicacitatea şi inteligența. 


56 - Fiecare problemă are o cheie potrivită 


Ieri ați reuşit să rezolvaţi o problemă, dar iată că 
astăzi s-a ivit alta: Bineînţeles că nu puteți utiliza aceiaşi 
soluție ca cea de ieri, căci fiecare problemă necesită o 
soluţie proprie. Acasă aveţi la fiecare uşa câte o broască 


cu cheie proprie; deci, nu puteţi deschide toate uşile cu 
aceeaşi cheie: trebuie să găsiți cheia corespunzătoare. Şi 
în viața psihică există diferite chei pentru diferite uşi. 
Dacă vrem să folosim mereu aceeaşi cheie, vom rămâne 
în fața unor uşi închise. Există trei chei principale: 
Iubirea, Înţelepciunea şi Adevărul, Iubirea deschide 
inimile, Înţelepciunea deschide intelectul, iar Adevărul 
deschide voința. Când aveţi o problemă de rezolvat, 
încercați diferite chei. Dacă cu prima cheie nu se 
deschide, încercațţi-o pe a doua, şi, dacă nici a doua nu o 
va deschide, încercaţi-o pe a treia. În fiecare zi avem 
nevoie de hrană, de băutură, de somn, de adăpost, de 
îmbrăcăminte, de a lucra, de a ne plimba, de a citi, dea 
asculta muzică, de a întâlni oameni, de a gândi, dea iubi, 
de a admira... Inteligența cosmică este cea care provoacă 
aceste nevoi, punându-ne în față toate aceste probleme 
de rezolvat pentru a ne învăţa să ne dezvoltăm în toate 
domeniile şi în toate planurile. De îndată ce apare o nouă 
nevoie, se naşte o nouă problemă, apoi alta şi încă alta... 
iar noi trebuie să ne exersăm pentru ca să găsim de 
fiecare dată o soluţie potrivită. În lume nu contenesc să 
apară nevoi noi, creând noi probleme, deci noi activități. 
Cauza este viața însăşi care curge, circulă, deplasează 
obiecte, iar omul este obligat să-i urmeze cursul. Trebuie 
să trecem printr-un loc anume, apoi prin altul, sau 
trebuie să corectăm traseul energiei aşa cum o facem cu 
unele cursuri de apă. Viața nu ne lasă să stăm pe loc, ea 
ne obligă să trecem prin locuri diferite pentru a ne învăța 
să vedem, să înțelegem, să simțim, să acționăm în toate 


felurile posibile. Deci, trebuie să căutăm permanent 
soluții pentru noile probleme pe care ni le pune viaţa, dar, 
vă repet, aceste probleme sunt, în general, de trei feluri: 
de voinţă, de inimă şi de intelect, sau altfel spus, privind 
corpul, sufletul şi Spiritul. 


57 - Nu insistaţi pe laturile dezagreabile ale vieţii 


Să vă înfuriaţi pentru că cineva a spus nişte cuvinte 
care vă displac, pentru că ați plătit un obiect mai scump 
decât v-aţi aşteptat, pentru că mâncarea este prea sărată, 
pentru că cineva v-a rătăcit un obiect şi să reacționați în 
fața unor astfel de nimicuri ca şi cum ar fi nişte catastrofe: 
aceasta este cu adevărat o atitudine prostească. Trebuie 
să învăţăm să punem în balanţă micile contrarietăți ale 
existenței şi toate bunurile pe care Providența ni le-a 
dăruit din plin. Dar, în loc de aceasta, noi facem 
contrariul: comparăm mereu puţinul pe care îl avem cu 
posesiunile vecinilor: „A, ăsta are deja o maşina şi eu n- 
am decât o bicicletă!... A, ăsta are un diamant şi eu n-am 
decât nişte perle false!” Dacă ținem neapărat să facem 
nişte comparații, de ce nu relevăm toate avantajele pe 
care le avem în comparaţie cu atâția alții care nu le au, 
care sunt nefericiţi sau bolnavi? Îmi veţi spune că aveţi 
motive serioase de nemulțumire, întrucât întâmpinați 
numai nereuşite, nu aveţi nici un viitor în față etc. În 
realitate, zilele nu seamănă între ele şi dacă astăzi Soarele 
a fost acoperit de nori, mâine îl veţi vedea răsărind şi totul 
vă va surâde. „Da, spun unii, dar eu sunt deja bătrân, ce 


mai pot spera?” Nu ştiţi că într-o zi veţi reveni din nou pe 
Pământ, ca un copil căruia toate speranţele îi sunt 
permise, şi că veţi începe o nouă viață, îmbogăţită de 
experienţele trecutului? Există răspunsuri pentru tot 
ceea ce tristețea şi descurajarea pot obiecta. Dar trebuie 
să acceptăm, cel puţin, să privim lucrurile sub un alt 
unghi, şi aceasta este posibil printr-un raționament 
corect; în fața oricărui eveniment, a oricărei situații, 
opriți-vă o clipă pentru a cântări cele două aspecte: cel 
negativ (pentru că vreți asta!), dar şi cel pozitiv. Nu 
trebuie, Bineînţeles, să ne amăgim că totul este bun, dar 
trebuie, în acelaşi timp, să ne refuzăm de a ne opri 
întotdeauna numai asupra aspectelor negative ale vieții. 
Vă gândiţi: „O, noi ştim deja toate astea”. Da? Atunci 
procedațţi aşa dacă vi se pare aşa de simplu! Observaţi-vă 
şi veți descoperi că uitaţi cam prea des să utilizați un 
raționament corect. 


58 - Suferinţa este un avertisment 


Natura a instalat în noi Entităţi care veghează asupra 
noastră, iar când începem să demolăm ceva în corpul 
nostru fizic, inima şi intelectul încep să ne înțepe, să ne 
muşte, pentru a ne spune: „Haide, ia-o înapoi pe drumul 
cel drept!” Da, acesta este suferința. Suferinţa ne este 
dată ca să ni se arate că ne-am abătut de la condițiile 
bune, unde totul este clar şi uşor. Suferinţa este, deci, o 
Fiinţă trimisă din Lumea invizibilă pentru a ne salva şi nu 
trebuie să luptăm contra unui salvator. Cu cât luptăm 


împotriva suferinței, cu atât ea devine mai teribilă. Ea 
spune: „A, nu vrei să înţelegi? Ei bine, ai să vezi tu ce ai 
să vezi”, şi ea se întețeşte. Dar, în clipa în care am înțeles 
şi am decis să ne reparăm greşelile, suferința primeşte 
ordinul de a ne părăsi, căci ea şi-a făcut treaba, şi-a 
îndeplinit misiunea. Deci, în loc să ne revoltăm şi să 
luptăm împotriva ei, trebuie să punem puţină ordine în 
mintea noastră şi să ne adresăm Domnului: „lată, 
Doamne, unde am ajuns din cauza modului meu prostesc 
de viață. Acum am înțeles şi vreau să mă îndrept; Te rog, 
ai încredere în mine, dă-mi condiţii bune pentru a avea 
posibilitatea de a repara totul şi a mă consacra slujirii 
Tale”. lată unicul lucru bun de făcut. Dar să te revolți este 
stupid. Suferinţa nu vine din întâmplare, nici pentru a se 
răzbuna, nici pentru a ne pedepsi: ea este o simplă 
servitoare trimisă de Domnul pentru a ne preveni. Din 
moment ce nu putem evita suferința, este preferabil să o 
suportăm şi să progresăm, decât să suferim şi să 
rămânem aceeaşi! Câţi nu sunt aceia care suferă şi nici 
măcar nu ştiu de ce! Şi asta este îngrozitor: să treci prin 
încercări, prin nenorociri fără să înţelegi niciodată de ce, 
căci aceasta poate continua la nesfârşit. Deci, de acum 
înainte, încercați să înţelegeți care este motivul pentru 
care suferiți, aceasta fiind singura modalitate de a vă 
elibera şi de a progresa. 


59 - Să mulţumim pentru fiecare încercare 


Câţi nu sunt aceia care, în fața unei încercări, încep 
prin a se revolta împotriva Cerului: „Cum, tocmai mie să 
mi se facă una ca asta?” Ei bine, da, tocmai dumitale şi 
dumneata trebuie să o accepţi, încercând să tragi 
învățămintele cele mai utile pentru propriul progres 
spiritual. Aflaţi că în stadiul actual de dezvoltare a 
Pământului şi al punctului în care a ajuns umanitatea, 
omul nu poate să nu sufere. Pământul este ca o şcoală de 
corecție şi, în acelaşi timp, un centru de ucenicie. 
Suferința este deci inevitabilă şi, dacă o acceptaţi, puneţi 
în mişcare Forțe ascunse care produc în voi o imensă 
muncă. Când sunteți într-un moment dificil, spuneţi-vă 
că, din moment ce sunteţi un fiu al lui Dumnezeu, 
posedați în voi mijloacele pentru a trece această probă. 
Trebuie să iubiți probele. Dar „a le iubi” nu însemnează a 
le căuta prosteşte (ele vin oricum, fără să le căutaţi), ci 
înseamnă, pur şi simplu, să le treceţi cu bine, să fiți 
recunoscători, pentru că toate au un sens. Dacă ne 
revoltăm împotriva Justiției divine, ne îngreunăm povara; 
pentru a ne-o uşura trebuie să mulțumim Cerului. Veţi 
spune: „Cum! Să mulțumim Cerului dacă suntem 
bolnavi, nenorociţi sau în mizerie?” Da, aceasta este un 
mare secret. Chiar nefericiţi fiind, trebuie să găsiți un 
motiv pentru care să mulțumiți Cerului. Sunteţi sărac, 
sunteți nenorocit? Mulţumiţi, mulțumiți, bucuraţi-vă că- 
i vedeți pe ceilalți bogaţi, în abundență, şi veți vedea... 
După puţin timp, anumite uşi se vor deschide şi 


binecuvântările vor începe să plouă peste voi. Învăţaţi să 
mulțumiți şi pentru încercări, căci acesta este modul cel 
mai bun de a le transforma. Dacă vă revoltați, nu dovediți 
decât că sunteți orgolioşi şi că nu sunteți în stare să 
transformați aceste încercări în aur şi în pietre prețioase. 
Dar dacă spuneţi: „O, Doamne, îți mulțumesc; ştiu că 
există, cu siguranţă, un motiv pentru care mi se întâmplă 
aceasta, trebuie să învăţ ceva. Sunt departe de a fi perfect 
şi, probabil, că am făcut nişte prostii”. Datorită umilinţei 
voastre veți simţi, dintr-o dată, că ceva se schimbă, se 
îmbunătăţeşte. Încercaţi, şi veți vedea. Trebuie să 
înțelegeți că dificultăţile trebuie folosite şi să vă bucurațţi 
chiar atunci când, la prima vedere, nu există nici un 
motiv de bucurie. Aceasta este o filosofie care vă dă 
posibilitatea de a trece peste dificultăți, de a le domina, 
de a plana deasupra vieţii, de a fi stăpân peste toate 
situaţiile. Şi, în afara puterii voastre, a forței sufletului 
vostru, Providența va spune: „Luaţi-i obstacolul acela, 
scutiți-l de acea suferinţă...” Până în ziua când va permite 
să fiți eliberați de tot ceea ce vă împiedică încă. 


60 - Încercările ne obligă să ne folosim propriile 
resurse 


Multe dintre suferințele şi încercările vieții ne sunt 
trimise de Lumea invizibilă pentru a ne obliga să utilizăm 
Forțele spirituale ce se află în noi. Când suntem 
îndestulaţi, bogaţi, copleşiți de bunuri, rămânem la 
suprafața lucrurilor, în timp ce izolarea şi tristeţea ne 


împing să intrăm în noi înşine pentru a căuta noi resurse. 
Rolul Iniţierii este de a învăța omul să pătrundă în sine 
pentru a găsi adevărata bogăţie, adevărata forță, 
adevăratul sprijin. În trecut, Iniţierea se făcea în temple; 
acum ea se face peste tot, în viaţă şi în momentele în care 
ne aşteptăm cel mai puţin. Vă gândiţi: „Dar, de ce Lumea 
invizibilă, tocmai ea, nu ne previne dinainte, prin semne, 
că vom avea de trecut prin încercări?” Pentru că, tocmai 
în situațiile neprevăzute, suntem obligaţi să pătrundem 
mai adânc în noi înşine şi să facem eforturile cele mai 
mari. Toţi veți avea de trecut prin încercări şi bucurați- 
vă, căci acestea sunt bogății noi. Toţi cei care nu au 
suferit sunt săraci şi, vorbind simbolic, nu au culori 
pentru a-şi picta tablourile. Dar cel care a suferit, poate 
utiliza toate senzațiile pentru a picta tablouri. Marile 
genii, toţi cei care au făcut ceva în decursul existenţei lor, 
au suferit mult. Ei posedau o cerneală neagră şi din ea au 
scos cele mai frumoase culori. 


61 - Gândiţi că suferinţele sunt trecătoare 


În faţa oricărei greutăţi ce se iveşte în fața voastră, 
spuneţi-vă: „O, asta nu va ține mult. Este doar pentru un 
moment, e trecător”. Vă surprinde? Nu credeţi că poate 
avea vreo eficiență? Ba da, este o formulă eficientă, am 
verificat-o. Numai la gândul că suferința este trecătoare 
şi, deja, o suportăm mai uşor. Şi, de fapt, este un adevăr. 
Ea nu durează pe veci. Douăzeci, treizeci, patruzeci de 
ani? Ei bine, asta nu este o veşnicie. Trebuie însă să aveți 


răbdare, căci, de fapt, voi sunteţi aceia care, de-a lungul 
anilor, v-aţi complăcut în aceste situații încurcate. Atunci 
ați fost răbdători, perseverențţi, ba chiar un model de 
perseverenţă! Ei bine, a venit momentul să vă dovediți 
perseverenţa şi în a vă restabili. Atât Binele, cât şi Răul, 
au nevoie de timp pentru a se manifesta. Deci, de acum 
înainte, oricare vor fi încercările la care veți fi supuşi, 
spuneţi-vă: „Acesta nu este decât un moment mai dificil 
de trecut; în curând nu va mai rămâne nimic din el, căci 
eu dețin acum mijloacele pentru a-mi reface viitorul şi 
pentru a-l trăi după regulile Cerului”, şi puneţi-vă imediat 
pe lucru. 


62 - Priviţi în sus 


Când daţi de o greutate, aveți obiceiul să faceţi din ea 
centrul preocupărilor, să o vedeți numai pe ea, să 
rumegațţi tot ce nu merge, tot ceea ce constituie un motiv 
de griji, de îngrijorare, de supărare... A privi aşa, 
permanent în jos, nu este cea mai bună soluție: trebuie 
să încercaţi să priviţi în sus, acolo unde se află Lumina, 
Înţelepciunea, Frumuseţea, şi tot ceea ce vă poate încânta 
în a găsi mijloacele pentru a depăşi dificultăţile. Griji, 
supărări, vor exista întotdeauna, nu veți fi scutiți de ele. 
Pentru ca să le puteți depăşi, trebuie să procedaţi aşa 
cum faceţi contra intemperiilor sau contra insectelor: să 
vă echipați. Pentru a vă apăra de ploaie vă luaţi o 
umbrelă; pentru a face față frigului vă îmbrăcați în haine 
groase, sau vă instalați o încălzire; iar contra țânţarilorvă 


acoperiți sau folosiți un insecticid. Ei bine, în lupta cu 
greutățile trebuie să priviţi în sus pentru a vă lua, de 
acolo, Lumina şi Forţa. Numai cu această condiţie veți 
învinge. 


63 - Metoda zâmbetului 


Când nu sunteți într-o formă bună, fiindcă v-aţi ieşit 
din fire, sau pentru că ați primit veşti proaste, sau pentru 
că cineva v-a constrâns, aveţi la îndemână o metodă 
formidabilă: aceea de a utiliza metoda zâmbetului. Chiar 
şi atunci când sunteți singuri încercați să zâmbiţi pentru 
a vă demonstra că sunteți deasupra greutăților. Gândiți- 
vă că sunteți invulnerabili, nemuritori, eterni şi zâmbiți- 
vă, aşa, trecând prin fața unei oglinzi. La început poate 
că va fi un zâmbet cam forțat; n-are importanţă, este deja 
începutul unei îmbunătăţiri. Căci, în dosul acestei 
metode a zâmbetului, se află metoda iubirii. Din 
momentul în care v-aţi hotărât să aplicaţi această 
metodă, vă veți simţi mai bine dispuşi, şi veți găsi mult 
mai uşor rezolvarea problemelor. 


64 - Metoda iubirii 


Când vă simțiţi agitaţi, înfricoşațţi, nefericiţi, trebuie 
să încercaţi să reacţionațţi. În loc să vă împărtăşiţi altora 
grijile, sau să vă lăsați măcinaţi de ele, liniştiți-vă şi 
începeți să faceţi câteva respirațţii profunde. Pronunțaţi, 
apoi, un cuvânt de iubire, faceți un gest de iubire, 


trimiteţi un gând de iubire... veţi constata că ceea ce 
fermenta în voi şi intra în putrefacție a fost dat afară şi 
trimis foarte departe. Făcând apel la iubire, aţi deschis în 
voi un Izvor care, lăsându-l să curgă, va purifica totul. 
Vedeţi cât este de uşor: este suficient să vă deschideţi 
inima şi să daţi drumul iubirii. Încercaţi şi vă veţi întreba 
de ce n-aţi procedataşa şi până acum. Auziţi vorbindu-se 
despre iubire şi râdeți: dar lumea se joacă cu iubirea în 
loc să o folosească drept o cale de salvare. Să trăiţi cu 
iubire, însemnează să trăiţi la un nivel de conştiinţă foarte 
ridicat, reflectat în toate actele vieții, să trăiţi în acea stare 
care armonizează în voi totul, care vă menţine într-un 
perfect echilibru, acea stare care este un izvor de bucurie, 
de forță şi de sănătate. 


65 - Lecţia scoicii perliere 


Cum face scoica de produce o perlă? Înainte de toate, 
există un grăunte de nisip care a pătruns în cochilia ei şi 
care constituie pentru scoică un inconvenient, căci o irită. 
„A, îşi spune ea, cum să fac să scap de el? Mă zgârie, mă 
mănâncă, ce să fac?” Şi iată că începe să reflecteze; se 
concentrează, meditează, cere sfaturi, până în ziua când 
înțelege că nu ajunge niciodată să scape de acel grăunte 
de nisip, dar că are posibilitatea de a-l înveli până va 
deveni neted, lustruit, catifelat. Şi când a reuşit, este 
fericită şi îşi spune: „A, am reuşit să înving o dificultate!” 
De mii de ani scoica perlieră îi învaţă pe oameni, dar 
oamenii nu şi-au însuşit lecţia. Şi care anume este 


această lecţie? Aceea că, dacă reuşim să ne înfăşurăm 
dificultățile într-o materie luminoasă, dulce, irizată, vom 
dispune de bogății nemaiîntâlnite. lată ce trebuie să 
înțelegeți. Deci, de acum înainte, în loc să vă plângeţi şi 
să staţi să vă măcinațţi fără să faceți nimic, munciţi şi 
secretați acea materie specială în care vă puteți înfăşura 
dificultățile. Când vă aflaţi în fața unui eveniment 
neplăcut, a unei persoane insuportabile, bucurați-vă şi 
spuneţi: „Doamne, ce şansă, încă un grăunte de nisip, 
iată o posibilitate pentru o nouă perlă!” Dacă înțelegeți 
imaginea scoicii perliere veți avea de lucru pentru toată 
viaţa. 


d 


66 - Învăţaţi să vă împărtăşiţi fericirea 

Există zile în care sunteți bucuroşi: vă simțiţi bogați, 
fericiți... Vă gândiţi, oare, în acele momente să împărtăşiți 
din fericirea voastră şi celor care sunt în sărăcie şi în 
nenorocire? Trebuie să ştiţi să dați o parte din această 
abundență spunând: „Dragii mei fraţi şi surori din lumea 
întreagă, ceea ce am eu este atât de minunat încât vreau 
să-l împart cu voi. Luaţi şi voi din această bucurie, din 
această Lumină!” Dacă păstraţi această bucurie doar 
pentru voi, fără să vreți să o împărțiți, Fiinţe răuvoitoare 
din Lumea invizibilă, care vă pândesc, vor face în aşa fel 
încâtsă o pierdeţi. La un moment dat, se va întâmpla ceva 
imprevizibil, care vă va face să pierdeţi această fericire. 
Pentru a vă putea păstra bogăţiile interioare, trebuie să le 
distribuiți. Tot ceea ce veţi dărui astfel, se va aduna în 


contul vostru din băncile cereşti, de unde le veți putea 
extrage mai târziu, atunci când veţi avea nevoie. Şi aceste 
comori rămân în voi, nimeni nu va putea să vă deposedeze 
de ele, căci le-aţi pus în rezervoarele de sus. 


67 - Exersarea stăpânirii de sine în relaţiile cu 
ceilalţi 


Aveţi un patron, un asociat, un prieten şi, dacă în 
timpul unei conversații nu sunteți destul de atent şi de 
stăpân pe voi, dacă lăsați, din nebăgare de seamă, să vă 
scape câteva vorbe nepotrivite, atunci răul s-a produs, 
relaţiile s-au rupt: vă dă afară, sau ia hotărârea să nu vă 
mai vadă. Şi de aici complicaţii, necazuri...Vă spuneţi că 
veți încerca să le dregeți; asta este foarte bine, numai că 
nu este întotdeauna posibil şi riscă să fie de lungă durată 
şi foarte costisitor. Cel mai rezonabil este să înțelegem că, 
de la bun început, trebuie să fim foarte atenţi pentru a nu 
complica situaţiile, măcar atât cât depinde de noi. În 
afară, Doamne Dumnezeule, va fi întotdeauna dezordine, 
vor exista întotdeauna certuri, şi acolo nu puteți face 
mare lucru. Nu este chiar atât de uşor să faci să 
domnească pacea în lume. Dar, în tot ceea ce faceţi voi, 
puteţi, întotdeauna, să vă străduiți să acționați, astfel 
încât să păstraţi ordinea şi armonia. 


68 - Să rezolvăm problemele prin iubire, nu prin forţă 


În relaţiile lor cu ceilalți, oamenii sunt mereu tentaţi 
să rezolve problemele prin forță şi iată că, din contră, ele 
se complică, totul se înveninează, căci, prin această 
atitudine, ele provoacă natura lor inferioară, adică dorința 
de ripostă, de a le ţine piept şi chiar de a-i extermina. 
Atâta vreme cât oamenii nu vor alege Forţa spirituală, 
Forța luminoasă, Forța Iubirii divine, ci vor apela la forța 
brutală, ei nu vor rezolva nimic. Singura soluție este de a 
da dovadă de bunătate, de iubire şi de umilință. 
Bineînțeles că lucrurile nu se vor rezolva imediat, căci 
dacă vă veți dovedi blânzi şi umili, ceilalți, foarte rău 
educați, vă vor considera slabi, proşti şi vor profita pentru 
a continua să vă calce în picioare. Dar aşteptaţi... În timp 
îşi vor da seama că atitudinea voastră nu este dictată de 
slăbiciune, ci, din contră, de o mare putere morală, 
spirituală; atunci, ei vor fi cei care vor deveni mai umili, 
mai respectuoşi şi lucrurile se vor aranja. Aşa că, 
începând chiar de astăzi, încercaţi să rezolvați problemele 
cu părinții, cu prietenii, cu duşmanii, arătându-le iubire 
şi bunătate. Acţionând astfel, puneţi în acţiune o Lege 
care îi va obliga, mai devreme, sau mai târziu, să 
răspundă în acelaşi fel. 

Răspunzând cu furie la furie, cu ură la ură, cu 
violenţă la violenţă, aplicaţi o filosofie învechită care nu a 
prea dat rezultate. Bunătatea este cea care se opune 
răutății, iubirea înlătură ura şi cu blândețe combatem 
furia. Trebuie să vă fie clar, odată pentru totdeauna, că, 


conform Legii, doar Binele are puterea de a lupta cu răul, 
căci Binele este puternic, nemuritor, în timp ce răul este 
slab. El poate fi comparat cu o piatră azvârlită în sus: cu 
cât trece timpul, cu atât forța ei de a se ridica scade. În 
timp ce Binele este o piatră aruncată de sus în jos, din 
vârful unui turn; cu trecerea timpului, mişcarea ei se 
accelerează. Acesta este secretul Binelui: este slab la 
început, dar atotputernic la sfârşit. Răul, exact invers, 
este foarte puternic la început, dar, cu timpul, slăbeşte. 
Trebuie să cunoaşteţi aceste realități! 


69 - Învăţaţi să depăşiţi Legea dreptăţii 


Cineva v-a produs un rău? Aceasta nu vă dă dreptul 
să vă răzbunaţi pe el. Veţi spune: „Dar este pentru a face 
dreptate!” Nu, acest fel de a înţelege dreptatea stă la baza 
tuturor nenorocirilor. În numele dreptăţii, primul venit 
crede că are dreptul de a-i moraliza pe unii, de a-i pedepsi 
pe alții... Lăsaţi dreptatea în pace! „Şi atunci ce să facem?” 
Să recurgețţi la un principiu care este dincolo de dreptate, 
un Principiu de lubire, de Bunătate, de Generozitate. lată, 
sunt deja două mii de ani de când lisus a adus această 
nouă Învăţătură şi, totuşi, creştinii continuă să aplice 
Legea lui Moise: „Ochi pentru ochi, dinte pentru dinte”. Ei 
încă n-au înţeles că pentru a fi cu adevărat mari, pentru 
a deveni liberi, nu trebuie să aplicăm într-atât Legea 
dreptății, nu trebuie să mai căutăm răzbunarea. 
Răzbunarea este o modalitate veche, preistorică, ce nu 
aduce rezolvarea: din contră, ea complică lucrurile şi ne 


măreşte datoriile karmice. Să zicem că ați făcut un bine 
cuiva, l-aţi ajutat, l-aţi susținut, apoi, într-o zi, descoperiți 
că, de fapt, el nu merita ceea ce ați făcut pentru el. Ei 
bine, acceptați această situație: nu căutaţi să vă 
răzbunați, să-l pedepsiţi şi nici nu începeţi să povestiți 
această întâmplare la toată lumea! Când oare veţi începe, 
în sfârşit, să daţi dovadă de generozitate şi de nobleţe? 
Trebuie să închideți puţin ochii, să uitaţi şi să iertați: 
numai aşa veți creşte şi vă veți întări. Şi să ştiţi că, ceea 
ce ați pierdut, vă va fi redat mai târziu însutit. Altfel, 
încercând să vă răzbunaţi, stârniți Forțe negative care, 
într-o zi, se vor întoarce la voi şi vă vor strivi. 

În aşteptare, dacă doriţi să-i daţi, într-adevăr, o lecţie 
dușmanului vostru, începeţi o muncă gigantică asupra 
voastră înşivă: rugaţi-vă, meditațţi, învăţaţi, faceţi exerciții 
până în ziua când, în fine, veți deţine adevărata 
înțelepciune şi adevăratele puteri. Şi dacă se va întâmpla 
să vă reîntâlniți, va fi uluit simțind Lumina şi Forța 
voastră. El va înțelege atunci că, în timp ce voi aţi lucrat 
pentru a deveni mai înţelepţi, mai generoşi, mai stăpâni 
pe voi înşivă, el nu făcea decât să se urâțească, şi îi va fi 
ruşine. Singurul lucru care contează este să vă 
îmbunătățiți pe voi înşivă, să vă ocupați de tot ceea ce 
este constructiv, pur şi divin. Bineînţeles că, pentru 
aceasta, este nevoie să aveţi multă iubire, Lumină, dar eu 
nu ştiu să existe vreo altă metodă mai eficientă. Şi, 
întrucât există o Lege conform căreia fiecare este obligat 
să plătească răul pe care l-a pricinuit, toţi cei care v-au 
adus daune vor fi, într-o zi, obligaţi să vină şi să vă caute 


pentru a-şi plăti greşelile. Se poate întâmpla ca, simțind 
intuitiv că sunt duşmani mai vechi, să doriți să-i 
îndepărtați. Nu are importanţă. Vor rămâne în preajma 
voastră şi vă vor ruga să le acceptaţi serviciile. Pentru 
acesta este Legea: Toţi cei care v-au pricinuit vreun rău 
cărora nu le-aţi răspuns tot cu un rău, vor fi obligați 
(indiferent că vor, sau nu vor asta, părerea lor nu 
contează) să vină într-o zi şi să repare tot răul pe care vi 
l-au provocat. 


70 - Fiţi capabili de gesturi dezinteresate 


Cât de mult timp pierdeţi şi cât efort risipiţi pentru a 
face să fie respectate cele ce credeţi că sunt drepturile sau 
posesiunile voastre! De ce vă agățați mereu de interesele 
voastre? Doamne, faceți un gest dezinteresat şi veți fi 
liberi! La început, Bineînţeles că nu veți fi prea fericiți 
făcând aceste gesturi, veți suferi, vă veți simţi constrâns. 
Dar, dacă veți reuşi, veți descoperi tărâmuri noi, zone 
luminoase şi nimeni nu va fi mai fericit şi mai mândru ca 
voi. Pentru că aţi reuşit, atunci, un lucru foarte greu: să 
învingeți natura inferioară care vă împingea mereu să vă 
luptaţi pentru a vă păstra avantajele materiale. Dacă vă 
veţi baza pe Înţelepciunea şi pe Iubirea Cerului, El nu vă 
va părăsi: din moment ce aţi făcut ceva care să vă lege de 
EI, El va veghea asupra voastră. Nu vă pierdeţi niciodată 
încrederea în Lumea invizibilă: ea îi susține pe toți aceia 
care se conduc după Legile ei. Dacă, însă, urmați sfaturile 
naturii voastre inferioare, nu veţi ajunge niciodată cu 


adevărat la scopul propus: odată şi odată, Lumea 
invizibilăvă va pune obstacole. Dar, dacă vă bazaţi pe Cer 
şi îi respectaţi Legile, nu veți fi niciodată părăsiți. Chiar 
dacă lumea întreagă vă părăseşte, veți fi susținuți, 
încurajați, luminați. 


71 - Folosiţi-vă de simpatii pentru a prinde curaj, iar 
de antipatii pentru a vă întări 


Simpatia şi antipatia sunt mişcări naturale pe care 
însuşi Înţelepţii le cunosc. Totuşi, diferența constă în 
faptul că Înțeleptul îşi domină antipatiile şi nu se lasă 
orbeşte în voia simpatiilor. El ştie că şi unele, şi celelalte, 
provin din experienţe avute în vieți anterioare cu ființele 
pe care le reîntâlneşte acum şi că, deci, ele nu-l pot 
informa cu imparțialitate asupra acestor ființe. Atunci, el 
încearcă să manifeste bunătate față de cei care îi sunt 
antipatici şi să recunoască greşelile şi lipsurile celor care 
îi sunt simpatici. Nici voi nu trebuie să vă lăsaţi în voia 
simpatiilor şi a antipatiilor fără a le analiza, ci trebuie să 
învățați să le folosiți. Când cineva vă este simpatic, 
Gândiţi-vă la el pentru a vă bucura şi pentru a prinde 
curaj. Da, cineva care vă este simpatic are o acțiune 
favorabilă asupra voastră şi puteți trage folos din starea 
bună în care vă aduce. Veţi spune: „Dar cu cineva care 
îmi este antipatic?” Ei bine, şi în acest caz se poate face 
ceva. Spuneţi-vă: :Între noi doi, acum, trebuie să depăşim 
asta!” Şi, în loc să o ştergeţi sau să-i trimiteţi gânduri 
negative, vă veți exersa să-l suportați. Făcând aceste 


eforturi, voi sunteți cei care câştigă, pentru că reuşiți 
astfel să vă învingeți natura inferioară care, mereu 
prezentă, vă îndeamnă la luptă, la neînțelegeri şi 
complicaţii. În momentul în care veţi reuşi, veţi pătrunde 
într-o Lume de Frumuseţe şi de Lumină; în curând veți 
constata că totul se schimbă, căci toţi cei pe care înainte 
îi priveaţi cu răceală şi cu ostilitate, vor simți că privirea 
voastră s-a schimbat şi vor începe să vă iubească. Da, 
întotdeauna se ivesc ocazii pentru a vă întări. De ce să nu 
profitați de ele? Vă agățaţi de sentimentele voastre de 
simpatie şi de antipatie şi nu rezolvați nimic. Ei bine, 
tocmai de aceea trebuie să faceţi ceva, ştiind că acestea 
sunt impulsuri pe care le puteţi utiliza pentru evoluția 
voastră. 


72 - Utilitatea duşmanilor 


În loc să vă plângeţi, mai bine încercaţi să înţelegeţi 
motivele pentru care anumite persoane survin în viața 
voastră şi vă produc evenimente neplăcute. Poate că 
aceste persoane au fost înadins trimise de către Lumea 
invizibilă pentru a vă da lecţii, pentru a vă face să 
înțelegeți anumite adevăruri, pentru a vă obliga să vă 
îmbunătățiți... Atunci de ce să nu folosiți aceste prilejuri? 
În loc să născociţi idei de răzbunare, în loc să vă revoltați, 
gândind că Cerul ar fi trebuit până acum să-l extermine 
pe duşmanul vostru... şi chiar să sfârşiți prin a vă 
răzbuna pe alţii, care sunt nevinovați, aşa cum adesea se 
întâmplă în viaţă, profitați şi de această ocazie pentru a 


lucra asupra voastră. Deci, chiar dacă cineva are față de 
voi un comportament necorespunzător, în schimb voi 
trebuie să învățați să vă comportațţi bine. Şi, primul lucru 
pe care îl aveți de făcut pentru a reuşi, este să căutaţi să 
vedeţi ce lecţii puteți învăța din aceste întâmplări 
neplăcute. Cel mai rău lucru pentru un om este să 
trăiască nutrind sentimente negative la adresa altora. 
Căci, trebuie să ştiţi: curenţii vieţii noastre psihice, 
înainte de a ajunge la ceilalți, încep prin a ne traversa pe 
noi înşine. Dacă suntem animați de sentimente de 
bunătate, vom fi primii care vom profita de această 
bunătate, iar dacă suntem răi, vom fi cei dintâi otrăviți. 
Aveţi obiceiul să spuneţi: „Sunt furios împotriva ăluia, o 
să-i arăt eu lui!” Bine, s-a făcut, dar veţi fi primul intoxicat 
de propria voastră furie. 


73 - Transformati răul 


Trebuie să încercaţi să transformați tot ceea ce 
primiți de la ceilalți sub formă de critici sau manifestări 
de ură. Ele sunt aidoma unor pietre obişnuite, pentru 
care trebuie să găsiți o modalitate de a le transforma în 
pietre preţioase. Aceasta este alchimia adevărata. Din 
moment ce pământul este în stare să o facă, de ce n-am 
fi şi noi? Principalul este să ne punem această problemă. 
Fiinţa umană deţine toate forțele şi puterile; chiar şi 
piatra filosofală se află în el, piatră care transformă toate 
metalele în aur. Atâta vreme cât nu veți vedea lucrurile 


astfel, veţi fi nenorocit, copleşit şi, cel mai mic cuvânt 
negativ spus la adresa voastră, vă va dărâma. 


74 - Adevăraţii duşmani sunt în noi 


Câţi nu sunt oamenii care întrețin în ei sentimentul 
revoltei? Revolta contra unei situații pe care o consideră 
insuportabilă, sau împotriva unei persoane pe care o 
socotesc necinstită, sau nedreaptă... Dar oare revolta 
aceasta este, într-adevăr, atât de necesară? Dacă simţiţi 
nevoia dea vă revolta, puteţi găsi teren pentru a face un 
lucru bun chiar înăuntrul vostru. Da, toate slăbiciunile 
voastre, toate înclinațiile voastre inferioare, nu credeţi că 
constituie suficiente motive de indignare şi că ele merită 
efortul de a le combate? Dacă revolta există în Univers, 
însemnează că ea are un rost. Nu poate fi suprimată; deci 
trebuie să-i înțelegeți rostul şi să o puneţi şi pe ea în 
slujba Idealului vostru înalt. Atunci, veţi şti precis unde, 
când, cum şi împotriva cui, sau a ce, să vă revoltați... 
Trebuie să ne revoltăm, dar numai împotriva Entităţilor 
inferioare care s-au instalat în om sub formă de slăbiciuni 
şi care îl macină, îl înşeală. Câţi dintre voi nu sunt 
nefericiți pentru că sunt conştienţi de defectele lor, de 
slăbiciunile lor! Da, dar ei nu s-au revoltat încă suficient 
împotriva acestor defecte, pentru a lua decizia de a scăpa 
de ele pentru totdeauna. Aşa încât, încetaţi de a vă mai 
revolta zilnic împotriva soției, a soțului, a şefului, a 
guvernului etc. şi revoltaţi-vă împotriva voastră pentru că 
adevărații duşmani zac în voi, bine camuflați şi mereu 


preocupaţi de a vă întinde curse sub forma tentațţiilor, a 
poftelor, a dorințelor necontrolate. lar voi, fără să vă dați 
seama, îi mângâiați, îi alintaţi, îi hrăniți. Ei bine, de azi 
încolo împotriva acestorduşmaniva trebui să vă revoltați. 


75 - Treziţi Binele în ceilalţi 
Foarte puţini sunt aceia care conştientizează 
proporţia daunelor provocate de mania pe care o au dea 
vedea mereu doar partea proastă a lucrurilor. Multe 
relaţii, prietenii, se strică din cauza acestei tendinţe de a 
căuta defectele celuilalt, de a nu observa la el decât ceea 
ce este rău, criticabil şi chiar de a găsi o plăcere în a 
răscoli viața cuiva, pentru a descoperi detalii 
compromițătoare. Înțeleptul se străduieşte să vadă 
ambele părți, în acelaşi timp: şi Binele, şi Răul. El nu este 
orb, nu se lasă păcălit, dar consideră că partea esenţială 
a ființelor, esenţa lor, este Binele. Fixându-şi atenția 
asupra Binelui, el atrage Forțele acestuia şi le face să 
sporească, atât în el, cât şi în ceilalți. De aceea, toți sunt 
atraşi spre o astfel de ființă: ei simt că în preajma ei se 
trezesc şi cresc germenii propriei lor Naturi divine. 


76 - Trăiţi cu iubire 


Iubirea este cea care ne dă cele mai mari posibilități 
de succes, iubirea este cea care ne face mai capabili, mai 
lucizi, mai pătrunzători, este cea care pregăteşte condițiile 
pentru manifestările cele mai armonioase, cele mai 


constructive. Dar cine se ocupă de iubire? Dragostea 
sexuală, da, interesează pe toată lumea, dar iubirea fără 
obiect, spirituală, este întotdeauna lăsată pe ultimul loc. 
Unii vor spune: „Dar dumneavoastră nu trăiţi în lumea 
asta! Nu vedeți cum sunt oamenii: nu pot fi iubiți!” Aflaţi 
că, poate, nici unul dintre voi nu a trecut prin cele ce am 
trecut eu; dacă există cineva care să cunoască condițiile 
teribile ale existenței, atunci eu sunt acela. Dar tocmai 
atunci, în chiar acele condiţii, când simţi că nu-ţi vine să 
iubeşti pe nimeni pentru că, pe drept cuvânt, de jur 
împrejur sunt numai motive pentru a-ți închide inima 
oamenilor, tocmai atunci trebuie să iubeşti. Altfel, la ce 
serveşte această Ştiinţă inițiatică, la ce serveşte această 
Filosofie divină? Numai pentru că există câteva capete pe 
care nu le puteți suporta, nu trebuie să ne lipsim de cea 
mai mare binecuvântare: iubirea. Deci, iubiți, iubiți 
lumea întreagă, iubiți toate făpturile... Această dragoste 
este cea care vă armonizează totul în voi. Urmăriţi-vă în 
timpul diferitelor activităţi; veți observa cât de tensionată 
şi de crispată este ființa voastră: fața, mâinile mai ales, şi 
în tot acest timp energiile voastre se scurg în mod inutil. 
Aceasta se întâmplă din cauza că nu ştiţi să lucraţi cu 
iubire. Atunci, opriți-vă, destindeţți-vă complet, mai ales 
creierul vostru să fie destins, opriți-l pentru câteva 
minute din funcţionare pentru a nu simți altceva decât 
iubirea care curge prin voi...Cel mai mare secret, metoda 
cea mai eficace, este de a iubi. Când ieşiţi dimineața din 
casă, gândiți-vă să salutați toate ființele, din lumea 
întreagă. Spuneţi-le: „Vă iubesc, vă iubesc...” Şi abia apoi 


plecaţi la lucru. Toată ziua vă veți simți fericiți, dilatati, 
iar relațiile voastre, cu ceilalți vor fi mai uşoare, căci v-aţi 
trimis iubirea tuturor ființelor din Univers; şi, din toate 
colțurile spațiului, această iubire va reveni la voi. Există 
atât de multe lucruri de făcut pentru a face viața demnă 
de trăit. 


77 - Deveniţi asemenea unui Izvor 


Izvorul tâşneşte şi curge fără oprire, iar dacă cineva 
vrea să-l murdărească, aruncând în el gunoaie, el 
continuă să curgă şi curentul va duce gunoaiele. Izvorul 
rămâne mereu curat, viu, pentru că el nu se opreşte nici 
o clipă din curgere. Găsiţi filosofie mai bună decât cea a 
Izvorului? Luaţi Izvorul drept model, deveniți asemenea 
lui, adică iubiţi, iubiţi în pofida şi împotriva a tot. Această 
iubire care tâşneşte vă va apăra de impurități şi de 
suferințe; nici măcar nu veţi observa că cineva a încercat 
să vă murdărească şi să vă dăuneze, căci curgerea 
Izvorului va îndepărta orice ar putea să vă facă rău. 
Păstraţi în voi, zi şi noapte, această imagine a Izvorului 
care curge şi care aruncă răul şi impuritățile, iubiți fără 
încetare şi nu veți mai suferi. 


78 - Cerul ne-a dăruit bogății, pentru ca să învăţăm 
să fim generoşi 


Dacă aveți în preajmă persoane greu de suportat, 
aceasta este pentru ca să învăţaţi să iubiţi. Într-o bunăzi, 


când veți părăsi Pământul şi vă veţi înfățişa în fața 
Entităţilor cereşti, ele vă vor cere socoteală şi vă vor 
spune: „De ce nu ați dat dovadă de iubire față de semenii 
voştri?” „Păi, pentru că erau urâţi, răi, proşti: „Nu, 
aceasta nu este un motiv; voi aţi primit din Ceruri bogății 
foarte mari: ochi, gură, urechi, inteligenţă, oinimă, iar ele 
v-au fost date pentru a iubi, nu pentru ca să calomniați, 
să disprețuiți, să distrugeți şi să călcați în picioare: „Da, 
dar erau nişte nenorociţi!” „Ei bine, tocmai de aceea, 
aveaţi un motiv în plus pentru ca să le dăruiți şi mai 
multă generozitate!” Nimic nu vă va putea justifica. 


79 - Uitaţi-vă duşmanii cu gândul la prieteni 


A fost cineva nedrept cu voi, ați fost criticați, 
calomniaţi? Bine, am înţeles, dar de ce să rămânețţi cu 
gândul acolo şi să fiți nefericiți zile în şir? Spuneți-vă: 
„Chiar dacă unii nu mă iubesc, mulţi alții mă iubesc; 
Dumnezeu însuşi mă iubeşte!” Astfel vă veți gândi la 
prietenii voştri, la Lumea divină, la Dumnezeu care a 
creat atâtea lucruri bune şi frumoase de care voi 
beneficiaţi în fiecare moment al existenţei voastre, şi veți 
uita răul ce v-a fost făcut. Exersându-vă în acest fel, veți 
ajunge să deveniți insensibili la partea negativă a 
lucrurilor. 

Adevărata sensibilitate este deschiderea totală către 
Ceruri şi închiderea față de tot ce este negativ şi 
întunecat. Altfel, dacă sunteți sensibili doar la ceea ce 
este negativ, aceasta este de fapt susceptibilitate, o 


manifestare bolnăvicioasă a personalității. La ce fericire 
vă puteţi aştepta când nici Cerul, nici Îngerii, nici florile, 
nici păsările, nici prietenii nu mai există pentru voi, ci 
doar oamenii nedrepţi şi răi? 


va 


80 - Întăriţi-vă împotriva criticilor 


Aţi fost criticaţi, calomniaţi, şi iată-vă prăbuşiți. De 
ce? Pentru că nu erați pregătiţi. Trebuie să ştiţi, dinainte, 
că întreaga viaţă va fi aşa. De ce să vă imaginațţi că voi 
veți fi scutiți? Deci, acum, ridicați-vă puţin şi spuneţi-vă: 
desigur, nu este pentru ultima oară că primiţi critici şi că, 
dacă nu faceţi nimic pentru a vă întări astăzi, ei bine, 
când aceasta se va repeta, vă veți prăbuşi din nou. 
Bineînțeles, sunteți mirați: aţi dori să vă spun că, vouă, 
această nu vi se va întâmpla niciodată, că de acum înainte 
veți fi protejaţi, scutiți. Ei nu, eu vă spun doar să vă 
pregătiți pentru alte încercări de acelaşi fel! Trebuie să 
ştiţi, dinainte, că tot soiul de evenimente neplăcute vi se 
pot întâmpla. Dacă nu vi se întâmplă, cu atât mai bine, 
mulțumiți Cerului; şi dacă vi se întâmplă, mulțumiți din 
nou Cerului pentru că cel puţin aţi fost pregătiți. 


{v {w a s 


81 - Invăţaţi să vă puneţi în situația celorlalţi 

Oamenii au, rareori, obiceiul de a se pune în situația 
celorlalți, şi de aici decurg o mulțime de judecăţi greşite, 
cruzimi şi nedreptăți. Ei nu vor să-şi părăsească niciodată 
propriul punct de vedere: măsoară, cântăresc, judecă 


totul după gustul lor, după înclinațiile şi preferințele lor, 
fără să ţină seamă vreodată de ceilalți. lar acum, când 
mijloacele de comunicare le permit să vină atât de uşor în 
contact, ei trebuie să înveţe să-şi depăşească câmpul lor 
limitat de cunoştinţe, căci altfel, tot ceea ce ar putea servi 
la o apropiere între ei va servi la a se distruge. Deci, 
înainte de a acuza pe cineva, încercaţi pentru câteva 
minute măcar să vă puneţi în situaţia lor; şi, deseori, veți 
constata că, dacă aţi fi în acea situație, ați proceda, poate, 
de zece ori mai rău. Prin numai câteva minute de astfel 
de exerciții veți dobândi calități de noblețe, răbdare, 
indulgență şi blândeţe. Faceţi, deci, exercițiul următor: 
punețţi-vă pentru câteva minute în „pielea” persoanelor 
care nu vă sunt plăcute şi pe care le suportați greu, şi veți 
vedea că nu se poate să nu căpătați înţelegere față de ele 
şi să nu le iubiți. 


82 - Câteva sfaturi referitoare la copii 


Fiți atenţi la modul în care le vorbiți. Adulții nu dau 
suficientă atenţie modului în care se adresează copiilor. 
Unii îi tratează ca pe nişte incapabili, nişte răufăcători, 
nişte idioţi, şi copiii, sugestionați, hipnotizaţi, devin, după 
un timp, într-adevăr proşti şi incapabili. Trebuie să ştiţi: 
cuvântul este puternic, acționează şi că, ceea ce le spuneți 
copiilor, poate avea o influenţă foarte dăunătoare asupra 
lor, să-i blocheze sau să-i sperie. Deseori adulții - părinții, 
educatorii - sunt aceia care îi distrug pe copii. Pentru a se 
face ascultați, pentru ai face să lucreze sau să stea 


cuminţi, de ce este nevoie să fie speriați cu bau-bau, cu 
lupul, cu poliția sau cu altele de acest fel? În decursul 
întregii lor existenţe, aceşti copii se vor putea simți 
amenințați, în pericol şi vor deveni o bună clientelă 
pentru psihanalişti. Sunt multe lucruri pe care adulții 
trebuie să le corecteze, în atitudinea lor față de copii. 


83 - O metodă pentru a le dezvolta calităţile 


Pentru a fi nişte buni educatori, părinţii trebuie să se 
gândească la toate calităţile şi virtuțile care zac în sufletul 
şi spiritul copilului lor. În loc să se mulțumească să-i 
administreze copilului o pereche de palme sau două la 
fund, pentru a-l învăţa minte să nu mai repete anumite 
prostii, ei ar trebui să se concentreze asupra scânteii 
divine din copilul lor, să facă toate eforturile pentru a o 
dezvolta şi astfel, mai târziu, acest copil va face minuni. 
Şi chiar atunci când copilul doarme, ei pot sta pe 
marginea patului lui, mângâindu-lcu blândeţțe, fără să-l 
trezească, şi să-i vorbească în şoaptă despre toate 
calitățile minunate pe care ei doresc ca copilul să le 
manifeste mai târziu în viață. Ei vor introduce, astfel, în 
subconştientul lui, elemente preţioase care, peste ani, 
când el le va descoperi, îl vor apăra de multe greşeli şi 
pericole. 


84 - Creați în jurul lor o atmosferă armonioasă 


Pentru a educa un copil nu este suficient să-l trimiteţi 
la şcoală, fie ea şi cea mai bună. Dacă acasă li se oferă 
copiilor spectacolul certurilor, al minciunilor şi al 
necinstei lor, cum îşi închipuie aceşti părinți că vor educa 
copilul? S-a observat că un sugar se poate îmbolnăvi şi 
poate prezenta tulburări nervoase din cauza certurilor 
dintre părinţi, chiar fără să fi fost prezent. Căci aceste 
certuri crează în jurul copilului o atmosferă de dizarmonie 
pe care copilul o resimte, pentru că el este încă foarte 
legat de părinţi. Sugarul nu este conştient, darcorpul său 
eteric resimte şocurile. Vedem unii părinți care se poartă 
față de copii lor într-un mod atât de ciudat, încât ne 
întrebăm dacă într-adevăr ei îşi iubesc copiii. Bineînţeles 
că ei vor răspunde afirmativ. Dar nu este aşa; dacă i-ar 
iubi cu adevărat, şi-ar schimba comportamentul, ar 
încerca măcar să-şi îndrepte anumite slăbiciuni care se 
reflectă cu consecințe negative asupra copiilor. Atâta 
vreme cât nu fac aceste eforturi, ei nu-şi iubesc copii cu 
adevărat. 


85 - Oferiţi-le o imagine fără cusur 


În orice situaţie, adulţii trebuie să se dovedească fără 
cusur în fața copiilor, să nu aibă slăbiciuni sau defecte. 
Când adulții (părinţi, educatorii) lasă să se întrevadă 
slăbiciunile lor, copii sunt tulburați, dezorientaţi, căci nu 
mai au nimic solid de care să se agaţe. În mod instinctiv, 
copiii caută întotdeauna să se sprijine pe ființe care 
întrupează dreptatea, noblețea, puterea, ei toți poartă în 


ei o nevoie instinctivă de dreptate şi de adevăr, şi, atunci 
când constată că adulţii care se ocupă de ei comit o 
acțiune reprobabilă, ceva în ei se dereglează. Copilului 
care se simte mic, slab, îi place să aibe deasupra lui o 
autoritate infailibilă, care îl protejează. El este neştiutor 
în toate, dar ştie că este slab; de aceea are nevoie de 
protecție şi se aciuieşte în brațele mamei pentru a-i simți 
căldura. El nu caută sprijinul numai în plan fizic, ci şi în 
plan psihic. De aceea, atunci când un copil înţelege ca 
mama sa, tatăl său, părinți sau profesorii, nu sunt la 
înălțimea sarcinii pe care o au, el se simte pierdut, sau se 
revoltă... Aceasta este originea multor tragedii în familie, 
sau în societate. 


86 - Condiţiile pentru ca o corecție să fie benefică 


Este de preferat să nu bateţi niciodată copilul. În mod 
cu totul excepțional, dacă într-adevăr o merită, o palmă 
sau o bătaie la fund nu-i face rău, dar atenţie!... Nu 
pălmuiţi niciodată un copil când sunteți furioşi, căci veți 
lăsa în memoria lui o impresie de ură, de răutate, de 
injustiție, în timp ce, de fapt, pentru a-l educa, el trebuie 
să simtă ca sunteți drept şi, tocmai de aceea, îi aplicaţi 
corecția. Dacă sunteți în situația de a aplica o corecție 
unui copil, fiți atenţi la privirea voastră. În ea nu trebuie 
să se citească nici furie, nici ostilitate, nici vreun alt 
sentiment negativ, căci copilul va uita repede palma sau 
bătaia la fund, dar niciodată ceea ce a citit în privirea 
voastră. Deseori, adulții bat copiii pentru că sunt 


exasperaţi, sau pentru că au ajuns la capătul răbdării: 
este o reacție foarte proastă. Palmele sau bătaia la fund 
nu trebuie să se datoreze enervării părinţilor - enervarea 
nefiind un sentiment pedagogic -, ci dorinţei de a-i face pe 
copii să înțeleagă, spre binele lor, că există anumite reguli 
ce trebuie respectate. 


87 - Puterea cuvântului dezinteresat 


Câţi oameni nu sunt aceia care, după ce au desființat 
pe cineva prin critică şi reproşuri, pretind: „Dar eu am 
spus toate acestea spre binele lui, vroiam să-l ajut, am 
fost sincer, atâta tot!” În realitate, ei simțeau pur şi 
simplu nevoia să-şi verse iritarea, nemulțumirea, şi au 
găsit drept pretext sinceritatea. De ce, sub imperiul furiei, 
devenim deodată sinceri? Puteţi să aduceţi toate 
argumentele pe care le doriți: dar atâta vreme cât 
mobilurile voastre nu vor fi cu adevărat dezinteresate, 
spirituale, ceea ce veți spune nu va produce niciodată 
efecte bune. Cuvintele voastre nu vor fi cu adevărat 
puternice şi benefice, decât în ziua în care veți fi pe deplin 
stăpâni pe gândurile şi sentimentele voastre; altfel, 
oricare ar fi bunele voastre intenții de a-i ajuta pe ceilalți, 
nu numai că nu le sunteți de ajutor, ci, dimpotrivă, le veți 
dăuna îi veți rătăci. 


88 - Aprofundaţi un Adevăr înainte de a vorbi despre 
el 


În Viaţa spirituală există o regulă care cere ca, atunci 
când primim un Adevăr, să începem prin a-l trăi, înainte 
de a-l predica celor din jurul nostru. Da, aceasta este o 
regulă foarte importantă care trebuie reținută. Un Adevăr 
trebuie experimentat şi exersat, iar atunci când a devenit 
„carne şi os” în voi, când a fuzionat cu voi, nimic în lume 
nu mai poate să facă să-l pierdeţi. În timp ce, dacă 
începeți să vorbiţi în dreapta şi stânga despre un Adevăr 
pe care tocmai l-aţi aflat, el vă va părăsi: l-aţi expus pe 
tarabă la piaţă, nu vă mai aparține şi sunteți din nou slabi 
şi nefericiți. Trebuie, deci, să începeţi prin a-l ţine în voi 
pentru ca să vă aducă forță şi să vă ajute să învingeți 
încercările la care veţi fi supuşi. Din acel; moment, el nu 
vă va mai părăsi. Atâta timp cât nu ați trăit şi nu ați 
experimentat un Adevăr, el nu face parte din voi; de aceea, 
el vă poate părăsi şi va trebui să luptaţi şi să suferiți 
pentru a-l regăsi. Trebuie, deci, să-l păstraţi un anumit 
timp, să trăiţi cu el pentru a-l face să fie al vostru; de 
atunci încolo, nu numai că nu vă va părăsi, dar când îl 
veți împărtăşi celorlalți, el va avea o asemenea forță, o 
asemenea putere, datorită sincerității exprimării voastre, 
încât veţi reuşi să îi convingeți. Timbrul vocii voastre, 
emanaţiile care vor ieşi din voi, vor fi cu adevărat 
convingătoare, căci ați păstrat vreme îndelungată în voi 
acel Adevăr, şi prin aceasta l-ați întărit. 


89 - Începeţi prin a deveni voi înşivă mai înţelepţi 


Oamenii sunt obişnuiţi să observe mereu slăbiciunile 
şi imperfecțiunile celorlalți, dar niciodată pe cele proprii. 
Ei pretind celorlalți inteligenţă, bunătate, cinste fără a-şi 
pune întrebarea cum sunt ei. Dacă sunt atât de puţini 
oameni perfecţi în lume, aceasta se datorează faptului că 
toți gândesc la fel: toți aşteaptă eforturi din partea 
celorlalți, ei înşişi putând foarte bine să rămână aşa cum 
sunt. Ei bine, consecinţele acestei atitudini sunt foarte 
dăunătoare, şi, mai ales, în cazul celor al căror rol, sau 
meserie, este de a se ocupa de alţii. Să luăm, bunăoară, 
cazul părinţilor: ei se ocupă de copii lor, şi este bine aşa, 
este datoria lor; dar oare au ştiut, mai întâi, să se ocupe 
de ei înşişi, înainte de a se ocupa de copiilor? Nu, au trăit 
cum a dat Dumnezeu, dar au lăsat dezordinea să se 
instaleze în ei şi acum, deformațţi sau chiar dărâmaţi, se 
cred capabili de a-şi educa copiii! Faptul că copiii lor 
primesc exemplul unui comportament deplorabil, care va 
influența negativ psihicul şi chiar sănătatea lor, asta n- 
are nici o importanţă. Câţi oameni nu se căsătoresc decât 
pentru că singuri se plictiseau, şi apoi, când au copii, se 
trezesc în fața unor probleme de nerezolvat. Înainte de a 
vrea să-i educați pe ceilalți, ocupați-vă de propria voastră 
educație; altfel, este ca şi cum aţi vrea să ştergeţi o mică 
pată de pe fața cuiva, dar având mâinile negre de 
cărbune: îl murdăriți şi mai tare. Toţi cei care se apucă 
să-i lumineze şi să-i facă pe ceilalți mai înţelepţi, fără ca 
ei înşişi să fie luminați, nu fac altceva decât să-i 


dezorienteze. Lăsaţi-i, deci, în pace pe ceilalți şi 
preocupațţi-vă doar de propria voastră îmbunătăţire. De 
ce să vă pierdeţi timpul jelindu-vă asupra imperfecţiunilor 
umanității? Nu vă mai preocupaţi de ea; ocupațţi-vă de 
propria voastră perfecționare: din acel moment nu veți 
mai fi copleşiți de atâtea griji, nu vă veți măcina, ci vă veți 
accelera evoluția, pentru că vă veți concentra asupra 
perfecţionării voastre. 

Credeţi-mă, lăsaţi-i pe ceilalți să facă ce cred, iar voi 
lucraţi asupra voastră. Voi sunteţi cei care trebuie să 
progresațţi, cei care trebuie să fiți exemple. Nu veți reuşi 
să-i faceți pe oameni mai înţelepţi nici cu cele mai 
frumoase discursuri, dar, dacă veți fi voi înşivă un 
exemplu, ei vă vor urma chiar fără voia lor. De aceea, în 
loc să aşteptaţi mereu ca să fie armonie în familia voastră, 
în anturajul vostru, la slujba voastră, şi să plângeți că ea 
nu există, începeţi prin a o crea înăuntrul vostru. Când 
ceilalți vor simţi cât de mult v-aţi schimbat, vor fi obligați 
să se schimbe şi ei, căci este contagios, este magic; o ființă 
care lucrează sincer asupra sa degajă asemenea forțe 
încât determină anturajul său să procedeze la fel. Trebuie 
să cunoaşteţi natura oamenilor, să ştiţi ceea ce sunt şi să 
nu vă preocupați prea mult de acea latură a lor care vă 
inspiră simtimente negative. Căci, există o corespondenţă 
între ceea ce ne preocupă şi stările în care ne aflăm. Dacă 
vă lăsaţi pradă sentimentelor negative față de ceilalți, nu 
vă mirați când vă veţi simți prost dispuşi: nu este nimic 
de mirare. Pentru a nu fi niciodată zdruncinați, tulburați, 


descurajați, trebuie să vă bazați numai pe activitatea 
depusă în interiorul vostru. 


90 - Soarele, model de perfecţiune 


Dacă aveţi un prieten pentru care nutriţi respect şi 
admirație, frecventându-l, veți recepționa, chiar fără voia 
voastră, unele dintre calităţile sau defectele lui. Sfârşim, 
întotdeauna, prin a semăna ființelor sau lucrurilor pe 
care le iubim sau admirăm; aceasta este o lege. În mod 
similar, dacă veţi lua obiceiul de a privi în fiecare 
dimineață Soarele, minunându-vă de generozitatea lui, de 
puterea lui, de toată viața care izvorăşte din el, veți simți, 
cu timpul, unele schimbări ce se vor produce în voi, de 
parcă o parte din lumina, din căldura şi din viaţa lui 
pătrunde în voi. Soarele este imaginea perfecțiunii, şi, 
dacă îl veţi lua ca model, dacă, asemenea lui, veţi dori să 
fiți luminoşi, plini de căldură şi dătători de viaţă, într- 
adevăr vă veți transforma. Evident că niciodată nu veți 
ajunge să fiți la fel de luminoşi, de plini de căldură şi de 
viață ca şi Soarele, dar, numai dorința de a dobândi 
aceste calități, vă va proiecta în sferele cereşti şi veţi reuşi, 
într-adevăr, să faceți minuni. Pentru a avea o influență 
benefică asupra oamenilor, trebuie să intrați în fiecare zi 
în contact cu Soarele pentru a primi câteva particule noi, 
pe care le veți transmite celor din jurul vostru. Soarele 
este singurul care vă poate dărui ceea ce aveți nevoie 
pentru a putea ajuta şi iubi oamenii. Cât timp nu vă veți 
concentra asupra acestui model de căldura şi de lumină, 


veți fi pradă manifestărilor naturii voastre inferioare. 
Priviţi ce se întâmplă în lume: nu vedeți decât oameni care 
vor să profite de pe urma celorlalți, să-i supună, să-i 
zdrobească. Nu e nimic de laudă! În timp ce în Soare, aveţi 
imaginea unei ființe generoase, care radiază şi, prin 
aceasta, sunteţi influenţat, chiar dacă admitem că el nu 
este o făptură inteligentă şi rațională în sensul pe care îl 
înțelegem noi, totuşi, contactul cu căldura şi cu lumina 
sa, vă vor inspira sentimente de fraternitate față de 
ceilalți: generozitate, bunătate, răbdare. Deci, luați 
Soarele ca model. În timpul zilei, supravegheați-vă şi 
analizați-vă punându-vă întrebarea: „Oare acum radiez şi 
propag lumină? Oare încălzesc şi deschid inimile 
celorlalte fiinţe? Oare le aduc viață?” Da, în fiecare clipă a 
unei zile puneți-vă aceste întrebări, căci aici aveţi cheia 
perfecțiunii voastre. 


91 - Secretul adevăratei psihologii 


Dacă oamenii sunt slabi psihologi, aceasta este din 
cauză că sunt mereu preocupați de propria lor persoană. 
Ei sunt ca legaţi la ochi de către valul naturii lor 
inferioare, care îi împiedică să distingă ceea ce se petrece 
în capul sau în inima celorlalți. Chiar şi atunci când 
iubesc pe cineva, valul îi împiedică să vadă; astfel, rămân 
surprinşi când, dintr-o dată, constată transformările 
produse în soţia lor, soțul lor, copii lor, prietenii lor, 
transformări pe care nu le-au prevăzut şi a căror 
apropiere n-au simţit-o. Numai cel care şi-a dominat 


natura inferioară şi a devenit capabil de a uita propriile 
interese poate, într-adevăr, să-i cunoască şi să-i înțeleagă 
pe ceilalți. lată o metodă pentru a reuşi să ieşiţi din 
limitele conştiinţei voastre individuale.  Folosiți-vă 
imaginația şi proiectați-vă foarte sus, pentru a intra în 
legătura cu Fiinţa care îmbrăţişează totul, care poartă în 
Sine toate făpturile şi pe care le hrăneşte. Întrebaţi-vă 
cum vede El viitorul umanităţii, ce proiectează El pentru 
ea, pentru evoluţia ei. Atunci când veţi încerca o apropiere 
de această Fiinţă nemăsurat de mare şi de luminoasă, în 
subconştientul, conştientul şi supraconştientul vostru se 
vor produce nişte lucruri care vă vor provoca experiențe 
şi senzaţii de nedescris. Trebuie să repetați acest exercițiu 
până veți ajunge să simțţiți că vă topiţi în acest Ocean de 
Lumină care este Dumnezeu. Şi când această practică a 
devenit pentru voi un obicei şi când veţi ajunge să simțiți 
momente de împlinire prin comunicarea cu ființele cele 
mai elevate, atunci veţi putea începe să coborâţi în 
conştiinţa oamenilor, pentru a învăţa să-i cunoaşteţi, 
pentru a simţi nevoile lor, suferințele lor, făcând, astfel, o 
muncă constructivă pentru întreaga umanitate. 


92 - Dincolo de aparențele oamenilor, căutaţi sufletul 
şi Spiritul lor 


Învăţaţi să priviţi toți bărbaţii şi toate femeile cu un 
sentiment sacru şi, dincolo de veşmintele lor, de forma 
trupului sau a feţei lor, veţi descoperi sufletul şi Spiritul 
lor care sunt fii şi fiice ale lui Dumnezeu. Dacă veţi şti să 


vă opriți asupra sufletului şi Spiritului lor, toate făpturile 
pe care le-aţi neglijat, le-aţi părăsit, le-aţi disprețuit, vă 
vor părea deosebit de preţioase. Cerul însuşi le-a trimis 
pe Pământ deghizate, El le consideră ca pe nişte comori, 
ca pe receptacule ale Divinităţii. Deci, la toate ființele pe 
care le întâlniți, luaţi mai puţin în considerare aparența 
fizică, averea, situația, instruirea, şi mai mult sufletul şi 
Spiritul, căci, altfel, nu veţi ajunge niciodată să cunoaşteţi 
esenţialul. Spuneţi-vă că până şi cei care aici se prezintă 
sub formă de cerşetori sunt, în realitate, în ochii 
Domnului care i-a creat, prinți şi prințese. 


v 


93 - Iubiți fără a-i pune în pericol pe ceilalți 


Atunci când iubiţi o ființă, în loc să vă agățați în mod 
egoist de ea, propuneți-vă să o conectaţi la Ceruri, să o 
conectaţi la Izvorul nesecat al Vieţii pentru ca, neîncetat, 
să se poată alimenta şi regenera. Nu este nimic mai 
important decât să ştii cum să iubeşti. Dacă doriți 
fericirea şi împlinirea ființei iubite, încercați să vă gândiţi 
mai puțin la voi, căci riscaţi să o antrenați în regiunile 
inferioare ale poftelor şi ale dorințelor voastre. Dragostea 
nu însemnează a atrage o ființă către sine, ci, din contră, 
este dorința de a se depăşi pe sine, prin dorinţa de a face 
ceva măreț pentru celălalt, şi nu există nimic mai măreț 
decât a-l conecta la Izvor. Apropiați-vă de ființa iubită, 
priviți-o, îmbrățişaţi-o, şi imaginaţi-o în Ceruri, alături de 
Mama divină, sau de Hristos, de Tatăl ceresc, sau de 
Sfântul Duh... Şi chiar dacă nu sunteți atât de intimi 


pentru a o lua în braţe, încercaţi să o conectaţi cu gândul 
la Izvorul Luminii; doriți-i să înţeleagă noua Viaţă, doriți- 
i să trăiască în liniştea şi pacea din care nu a gustat încă 
vreodată. Faceţi în aşa fel încât iubirea voastră să 
contribuie la deschiderea şi împlinirea ființelor pe care le 
iubiţi. 


94 - Iubiţi fără a vă pune în pericol 


Iubirea este o Forță care lucrează şi vă transformă, 
făcându-vă asemănători celui pe care îl iubiți. Dacă iubiţi 
o fiinţă egoistă, vulgară, necinstită, rea, una câte una 
slăbiciunile sale pătrund în voi şi sfârşiți prin a-i semăna. 
Dar dacă vă concentrați asupra Domnului, dacă-i dăruiți 
iubirea voastră cu convingerea că este imensitatea, un 
Ocean de Lumină şi de Viaţă, puţin câte puțin conştiinţa 
voastră se lărgeşte, se luminează şi Viaţa divină începe să 
circule prin voi. Învăţaţi, deci, să iubiţi. Bineînţeles că 
este permis, chiar necesar, să iubiți toți oamenii. Dar, 
pentru a nu cobori la nivelul slăbiciunilor lor, este nevoie 
să-l iubiți mai întâi pe Dumnezeu. Cel ce îl iubeşte pe 
Domnul, poate iubi pe oricine, pentru el nu vor mai fi 
pericole; Iubirea divină îl va întări şi îl va susține 
deasupra pericolelor. Când un salvator se aruncă în apă 
pentru a scăpa un om de la înec, elîi dă picioarele pentru 
a se agăța de ele; dar dacă celălalt vrea să-l apuce de 
mâini, este obligat să-l lovească în cap, pentru a-l face să- 
şi piardă cunoştinţa; doar aşa îl poate salva, altfel se 
îneacă amândoi. La fel să faceți şi voi, păstraţi-vă braţele 


pentru Dumnezeu şi lăsaţi-vă picioarele oamenilor! Nu le 
dăruiți toată iubirea voastră căci vă veţi pierde odată cu 
ei. Câţi nu sunt cei care iubesc pe oricine, oricând, oricum 
şi apoi afirmă că iubirea aduce toate nenorocirile. Nu, 
niciodată! Neştiinţa lor în privinţa iubirii este pricina 
nenorocirilor, nu iubirea, căci lubirea este Dumnezeu şi 
Dumnezeu nu aduce niciodată Răul. Dar trebuie mai întâi 
să-l iubiți pe Dumnezeu, să vă impregnați cu vibraţiile 
Sale, şi abia apoi veți putea să-i iubiți şi să-i ajutați pe 
ceilalți fără pericol. Din moment ce sunteți conectaţi la 
Izvor, puteţi să vă dăruiţi forțele fără să slăbiți, căci Apa 
în voi se reînnoieşte permanent. Dar, dacă tăiaţi această 
legătura, cum rezervele voastre nu sunt nelimitate, vă veți 
epuiza curând. 


95 - Numai îmbogăţindu-vă în preajma Domnului 
puteţi ajuta celelalte făpturi 


Nu părăsiți niciodată Cerul, indiferent pentru cine, 
copil, soţie, soţ, căci numai fiind legaţi de Ceruri puteți 
să-i ajutați. Veţi spune: „Dar ce rău este în a-ţi consacra 
timpul muncii, soţiei, copiilor, prietenilor?” O, niciun rău, 
evident, este foarte bine să vă manifestați ca un om al 
datoriei, serios şi conştiincios. Dar nu într-atât încât să 
uitaţi de Ceruri. Sentimentalismul, ataşamentul orb nu 
vă vor conduce nicăieri. Cum reacționează, într-un caz de 
forță majoră, un tată care îşi iubeşte cu adevărat familia? 
El are curajul de a o părăsi, pentru o vreme, pentru a 
pleca în străinătate să câştige bani. În timp ce altul, care 


nu are aceeaşi dragoste, n-are curajul de a pleca. Deci, 
vedeți, în aparenţă primul şi-a părăsit familia, dar a făcut- 
o pentru a-i ajuta: el a plecat în străinătate să câştige 
bani, iar la reîntoarcerea sa toți vor fi fericiţi; în timp ce 
acela care n-a vrut să-şi părăsească familia, o ţine în 
sărăcie şi pe el de asemenea. Şi acum, să interpretăm. Cel 
ce-şi iubeşte cu adevărat soția sau soțul, copii, prietenii, 
ştie să-i părăsească din când în când pentru a „merge în 
străinătate”, Adică în Lumea divină, unde va aduna 
comori, iar la revenire va împărți tuturor daruri. În timp 
ce acela care nu înțelege, va rămâne mereu cu familia sa, 
dar ce-i va putea dărui? Nu prea mare lucru, câteva 
mărunțişuri, câteva coji de pâine mucegăite rămase prin 
dulapuri. Şi cât timp trebuie să rămânem în străinătate? 
Asta depinde: poate o jumătate de oră, o oră, poate o zi 
întreagă... Singura iubire adevărată este cea care aduce 
fiinţelor tezaurul curat al Cerului. 


96 - Circulaţia iubirii 


Nu vă mai preocupaţi să aflați dacă cel pe care îl iubiți 
este, în acelaşi timp, şi cel care vă iubeşte. De ce? Pentru 
că iubirea circulă, ea trece de la unul la altul: o primim şi 
trebuie să o dăm mai departe. Ceea ce îi dăruiți ființei 
iubite, ea dăruieşte mai departe, la rândul ei, celei pe care 
o iubeşte, şi se formează astfel un lanț, un curent care 
porneşte de la voi şi revine la voi prin mii de alte ființe. 
Pentru a înțelege mai bine această idee, este suficient să 
ne imaginăm că toți suntem alpinişti pe o aceiaşi coardă. 


Trebuie ca fiecare să urce iar coarda să rămână mereu 
întinsă. Dacă îi veţi spune celui dinaintea voastră: „Te 
iubesc, întoarce-te şi uită-te la mine” împiedicaţi urcarea 
întregii coloane. Să te întorci pentru a merge către 
celălalt, însemnează a da înapoi, însemnează să destinzi 
coarda, să-i împiedici pe cei care sunt înaintea ta să-şi 
continue urcuşul şi pe cei din spate să-şi continue 
drumul. Fiecare trebuie să meargă în sens unic, în sensul 
deplasării întregului lanț. Nu avem voie să ne oprim 
pentru a ne privi şi a ne vorbi; trebuie să urcăm către 
înălțime, continuu, fără pauze, fără slăbiciuni. 


97 - Iubirea poartă în ea răsplata 


Inima noastră trebuie să fie plină de iubire pentru 
oameni pentru că ei sunt, cu toţii, frații noştrii. Trebuie 
să ne gândim la ei şi să îi ajutăm fără a ne aştepta nici la 
cea mai mică recompensă, căci, în realitate, avem deja 
răsplata: această deschidere interioară, această căldură 
care ne copleşeşte atunci când iubim. Aceasta este o mare 
răsplată şi nu există în toată viaţa alta mai mare. 
Aşteptaţi mereu să fiți răsplătiți pentru ceea ce aţi făcut? 
Aceasta dovedeşte, din partea voastră, o proastă 
înțelegere a lucrurilor. Cel care a înțeles secretul iubirii 
nu aşteaptă nimic; el dăruieşte gratuit. Şi pentru că el 
trăieşte permanent în împlinire şi în bucurie, el radiază, 
şi astfel câştigă încrederea multor prieteni. Unde aţi putea 
găsi o răsplată mai mare ca aceasta? 


98 - Cel ce ştie să se deschidă către ceilalţi nu este 
niciodată singur 


Câţi oameni nu se plâng de singurătate! Cu toate că 
în jurul lor sunt o mulțime de persoane, ei se plâng de 
singurătate. În realitate, ceea ce îi izolează este atitudinea 
lor: nu ştiu să se deschidă, nu ştiu să iubească, nu ştiu 
să spună două cuvinte de încurajare sau de consolare, nu 
ştiu să dăruiască; aşteaptă mereu ca ceilalți să fie cei care 
vin spre ei. Dar ceilalți sunt, de obicei, foarte ocupați, au 
propriile lor griji şi probleme, au preocupările lor... Aşa că 
nu auzim decât plângeri: „Nimeni nu vine să mă vadă, 
nimeni nu mă iubeşte, nimănui nu-i pasă de mine”. Şi, 
totuşi, de ce mereu ceilalți trebuie să fie cei care iubesc şi 
care se interesează de soarta lor? Dacă suferiți de 
singurătate, nu rămâneți cu mâinile în sân fără să faceți 
nimic. În loc să staţi retraşi într-un colț, măcinaţi de 
gânduri, să aşteptaţi atenţiile şi dragostea celorlalți, fiți 
voi cei care faceți primul pas, porniţi voi către ceilalți. Nu 
există nici un motiv pentru a vă simți singuri când există 
Iubire, când există Lumină. Dacă vă simţiți singuri 
însemnează că v-aţi exilat singuri în afara Iubirii şi a 
Luminii. De câte ori nu am insistat pentru ca să ieşiţi 
puțin din egocentrismul vostru şi să faceți ceva şi pentru 
ceilalți. Părinţii obişnuiesc să le spună copiilor: „Nu fii 
prost, nu face tu primul pas, lasă-i pe ceilalți să vină să 
te caute”. Bineînţeles că se poate întâmpla să vină mereu 
ceilalți să-i caute, dar asta numai în cazul în care ei ştiu 
să fie utili. Dacă vă veţi face brutari, oamenii vor veni să 


caute pâine. Pentru a fi căutați de oamenii, trebuie să fiți 
în stare să le dăruiți ceva. Cel care nu are nimic de dat, 
nu atrage pe nimeni şi rămâne singur. Nu trebuie să le 
reproşați celorlalți că nu vin spre voi. Schimbaţi-vă, fiți 
plăcuţi şi veți vedea cum vor veni. Luaţi exemplul 
trandafirului înflorit: el răspândeşte un parfum minunat 
şi toată lumea se apropie de el să-l miroasă, chiar albinele 
şi fluturii, şi asta pentru că s-a deschis. Atunci voi de ce 
rămâneți închişi, fără parfum? 


99 - Prezenţa divină este singura care poate umple 
cu adevărat sufletul omenesc 


Fiecare îşi doreşte să întâlnească o ființă alături de 
care să poată progresa pe calea vieții cu încredere, o ființă 
cu care să-şi poată împărtăşi unul celuilalt cele mai 
intime gânduri şi emoţii. Dar nu este uşor. În câte 
romane, filme, piese de teatru, bărbaţi şi femei îşi 
istorisesc  spaimele, suferințele, provocate de 
imposibilitatea găsirii unei astfel de ființe! Aceasta se 
întâmplă din cauză că sufletul omenesc nu poate fi 
umplut, o dată pentru totdeauna, decât de către 
Dumnezeu. Cel ce vrea să învingă singurătatea, cel ce 
vrea să simtă în fiecare zi că este plin de o prezenţă făcută 
numai din bucurie şi fericire, trebuie să se unească cu 
Dumnezeu. Singurătatea este o stare a conştiinţei pe care 
au cunoscut-o şi cei mai Mari Inițiaţi. lisus însuşi a trecut 
prin acest tărâm întunecat şi pustiu atunci când a strigat: 
„Tatăl Meu, de ce M-ai părăsit?” Toţi vor cunoaşte, într-o 


zi, această singurătate. De ce? Pentru că nimeni nu-şi 
poate dezvolta, cu adevărat, credința, speranţa şi iubirea 
atunci când este fericit, satisfăcut, înconjurat de prieteni, 
ci doar atunci când este singur şi părăsit în interiorul său, 
căci nu există alt mijloc pentru a putea traversa 
singurătatea decât acela de a te sprijini pe Fiinţa care 
susține toate lucrurile. Trebuie să crezi în acea Fiinţă 
nemuritoare, să O iubeşti, să speri în Ea. 


100 - Traversarea pustiului 


Se întâmplă în Viaţa spirituală să te simţi înăuntrul 
tău de parcă ai traversa regiuni pustii, lipsite de viaţă: nu 
mai ai chef de nimic, totul devine lipsit de farmec, totul 
pare străin. Aceasta este starea cea mai gravă în care se 
poate afla un spiritualist. Nu să te îmbolnăveşti este cel 
mai grav, nici să nu ai bani sau să ai o nereuşită, ci să nu 
mai simți iubire, lan, credință. Şi cum aceasta se poate 
întâmpla oricui, trebuie să ştiţi să faceţi față acestei 
situaţii. Chiar în plin pustiu trebuie să fiți capabili să 
spuneţi: „Doamne, Dumnezeule, sunt în mâinile Tale, Tu 
eşti cel care mi-ai ales calea şi, indiferent dacă pe ea 
există apă sau nu, eu merg pe ea, căci sunt în slujba Ta. 
Te iubesc Doamne, ajută-mă!” Asta este, nu trebuie să 
acceptaţi să vă pierdeţi atât de uşor credinţa şi iubirea, ci 
să continuaţi cu şi mai mult zel, iar credinţa voastră să 
fie de două ori mai puternică. Este singura voastră 
salvare. Nu vă opriţi cu impresia că v-aţi rătăcit în pustiu, 
străduiți-vă să mergeţi mai departe, căci veţi găsi, cu 


siguranță, un fruct sau apă; chiar şi în mijlocul unui 
pustiu există o oază. Continuaţi să mergeţi până veţi găsi 
în interiorul vostru o oază cu Apă, care vă va da 
posibilitatea de a vă continua drumul. Această Apă este 
umilința, este iubirea. 


101 - Puritatea permite legătura cu Lumea divină 


Vă plângeţi că cerul este surd, crud şi că nu răspunde 
chemărilor voastre... De fapt, voi vă aflaţi scufundați în 
Lumea divină şi dacă, totuşi, vă simțţiți atât de izolați, 
despărțiți de Ea, aceasta este din cauză că, prin gândurile 
şi sentimentele voastre inferioare, v-aţi creat învelişuri 
opace care, asemenea unui ecran, vă împiedică să mai 
comunicaţi cu Ea. Dacă veți lua hotărârea să lucraţi 
asupra voastră înşivă, să vă curăţaţi, să vă purificați 
corpurile subtile pentru a le reda receptivitatea şi 
sensibilitatea, veți descoperi că nu există nimic care să vă 
separe de Cer. Pentru un spiritualist, este deosebit de 
important să ştie cum să elimine impurităţile din 
organismul sau psihic; tocmai de aceea exerciţiile de 
purificare trebuie să ocupe un loc important în viața sa, 
şi nu numai cele de purificare fizică: respiratorii, 
abluţiuni, post etc., ci şi cele de purificare prin mijloace 
spirituale: concentrarea, rugăciunea. Prin aceste exerciții, 
el introduce în el o substanță care dezagregă toate 
elementele străine şi nocive, dă posibilitate Vieţii divine să 
înceapă să circule prin el. De aceea, în fiecare zi, o dată, 
de două ori, gândiţi-vă la curăție, la purificare. Faceţi loc 


Apei să circule prin voi, Apei pure din Ceruri. Această 
Puritate vă va aduce nu numai toate binecuvântările, dar 
prezența voastră va fi folositoare şi celorlalți: veți face bine 
tuturor făpturilor pe care le veți întâlni, le veți lumina şi 
le veți pune şi pe ele în contact cu Cerul. 


102 - Cerul nu răspunde decât la semnale luminoase 


Pentru a atrage Spirite divine şi a le trezi dorinţa de a 
vă veni în ajutor, trebuie ca viața pe care o duceţi să fie în 
acord cu Legile divine. Altfel, ele îşi închid ochii, îşi astupa 
urechile, nu văd şi nu aud nimic, vă lasă să vă spargeți 
singuri capul. Le puteți atrage atenţia asupra voastră 
numai prin felul vostru de a trăi. Ele trebuie să vadă 
semnalele, Lumina care tâşneşte. Numai atunci când, 
zărind din depărtare o ființă din a cărei inimă, suflet şi 
Spirit ţâşnesc zilnic scântei şi focuri de artificii, minunat 
colorate, ele îşi spun: „la te uită, ce sărbătoare este acolo; 
hai să mergem şi noi!” şi se apropie, le cade dragă acea 
fiinţă şi, adesea, îşi fac lăcaşul în ea pentru a-i fi de ajutor 
şi, atunci, totul devine uşor acelei fiinţe. lată de ce merită 
să vă schimbaţi felul de viaţă: pentru a atrage ajutorul şi 
chiar prezența tuturor acestor Spirite luminoase care vor 
veni să vă ajute în munca voastră spirituală. 


103 - Recunoştinţa, cheia fericirii 


Vă plângeți: „Ah, cât sunt de nefericit!” „Bine, de 
acord, dar ați mulțumit astăzi?” „Să mulțumeşti cui şi 


pentru ce?” „Puteţi să respiraţi şi să mergeţi>” „Da: „„Ei 
bine, mulțumiți domnului, pentru că există oameni care 
nu pot nici să meargă, nici să mănânce, nici să deschidă 
gura!” Sunteţi nefericiți pentru că niciodată nu v-aţi 
gândit să mulțumiți. Pentru a vă schimba starea, este mai 
întâi nevoie să recunoaşteţi că nu este nimic mai minunat 
decât faptul de a fi viu, de a putea merge, a putea privi, a 
putea vorbi. Ştiţi voi câte miliarde şi miliarde de Entităţi, 
elemente şi particule sunt puse în joc pentru a putea 
menține în viață un singur om? Nu vă dați seama, şi 
sunteți mereu revoltați şi nemulțumiți. Deveniţi 
recunoscători! De cum vă sculați mâine dimineaţă, 
mulțumiți Cerului. Câţi oameni nu se mai trezesc deloc 
dimineața sau se trezesc paralizaţi! Spuneţi: „Îţi 
mulțumesc, Doamne, pentru ca Tu mi-ai dat şi astăzi 
viaţă şi sănătate; Doamne, voi împlini voia Ta!” Însuşirile 
voastre, talentele voastre, virtuțile voastre sunt, de fapt, 
trimişi ai Cerului care şi-au făcut lăcaş în voi pentru a 
lucra. Trebuie să deveniți conştienţi de acest fapt, căci, în 
ziua în care deveniți mândri de succesele voastre, ca şi 
cum tot meritul v-ar reveni vouă, Într-un fel sau altul, 
aceşti prieteni se vor îndepărta şi veți pierde acel talent 
sau acea virtute. Câţi oameni nu şi-au pierdut talentul 
din cauza orgoliului! În timp ce alţii, din contră, şi-au 
atras calităţile sau le-au amplificat prin umilinţa lor. Şi 
când vă simţiți fericiți, încântați, fără să aveţi vreun motiv 
deosebit, să ştiţi că atunci ați primit vizita Făpturilor 
cereşti. Dacă nu apreciați ceea ce ele fac pentru voi, veți 
pierde această stare. Pe urmă, degeaba vă veți strădui să 


le mai regăsiţi, s-a terminat, aceste ființe nu vă mai 
vizitează, nu vă mai aruncă nici o privire, nu vă mai 
zâmbesc, nu vă mai adresează nici un cuvânt, nu mai 
mişcă nici un deget pentru voi. Singurul lucru, care poate 
nemulțumi Spiritele luminoase, este lipsa de 
recunoştinţă. Le place să fie apreciată dragostea lor, 
generozitatea lor. Ele cunosc şi chiar scuză defectele şi 
slăbiciunile voastre, nu se împiedică de ele; din contră, 
ele spun: „O, săracii, în ce hal sunt, trebuie să-i ajutăm! 
Dar, dacă vădcă nu le apreciaţi prezenţa, ele vă părăsesc. 
Nu pentru că ar avea nevoie de această recunoştinţă, dar 
dacă nu le apreciaţi, nu veţi putea niciodată să profitațţi, 
într-adevăr, din plin, de tot ceea ce ele ar putea să vă 
dăruiască. Deci, nu uitaţi cel mai mare secret, cea mai 
importantă cheie pentru fericirea şi promovarea voastră, 
este recunoştinţa. Atâta vreme cât veți aprecia darurile 
Sale, Cerul nu vă va părăsi. 


104 - A şti să scăpaţi de Rău 


Să presupunem că aţi pornit într-o plimbare prin 
pădure şi că v-aţi rătăcit, că aţi părăsit drumul şi că ați 
luat-o pe un drum care v-a condus într-o regiune 
mlăştinoasă, plină cu muşte, viespi, țânțari şi şerpi. Şi, 
iată-vă, dintr-odată amenințați, asaltaţi, pişcațţi... Ei bine, 
ce vatrebui să faceţi în această situație? Să o luați la fugă, 
să faceţi cale întoarsă, în căutarea drumului corect. Cum 
vreți să scăpați de toate aceste insecte şi târâtoare? 
Singura cale este de a părăsi ținutul lor. Tot aşa, dacă din 


nebăgare de seamă v-aţi rătăcit în regiunile inferioare ale 
planului astral, populat de Entităţi răufăcătoare, care 
încep să vă înțepe, să vă muşte, grăbiţi-vă să părăsiți 
acele locuri. În planul psihic al gândurilor, al emoţiilor, al 
sentimentelor, nu este recomandat de a zăbovi sub 
influența curenților negativi, pentru că este o zonă 
periculoasă, şi este întotdeauna mai bine să se evite 
confruntarea. Dacă zăboviţi în întuneric, nu-l veţi învinge: 
el va fi cel învingător. Dacă zăboviţi în ură, ura este cea 
care vă va distruge. Dacă zăboviţi în frică, în senzualitate, 
în pasiuni, în răutate, ele vă vor învinge, nu voi pe ele. De 
aceea trebuie să le părăsiți cât mai degrabă. În planul fizic 
şi în planul psihic nu lucrează aceleaşi legi. În plan fizic, 
trebuie să dați dovadă de voință, de tenacitate, să vă 
susțineți punctul de vedere, deci să nu cedațţi teren, ci să 
vă angajaţi, să luptaţți pentru a vă întări; în timp ce, în 
plan psihic, este mai bine să nu vă opuneți Forțelor ostile. 
Veţi întreba: „Dar cum să scăpăm de ele?” Există atât de 
multe căi! Şi una dintre cele mai eficiente este 
rugăciunea. 


105 - Rugăciunea, cel mai sigur adăpost 


Rugăciunea este actul prin care ne ridicăm până la 
acea Lume plină de Lumină unde Domnul a aşezat tot 
ceea ce ne este de trebuinţă pentru echilibrul nostru, 
pacea noastră, înflorirea noastră. Se poate întâmpla ca 
Dumnezeu Însuşi să nu ştie că noi avem nevoie de ceva, 
şi, de fapt, nici nu este necesar ca El să ştie: din moment 


ce totul ne-a fost pus la îndemână, ţine numai de noi ca 
să ne ridicăm şi să luăm toate cele de trebuinţă, pe care 
le cer inima şi sufletul nostru, şi chiar să ne refugiem 
acolo. Să luăm un exemplu: cel din urmă. Sunteţi 
urmăriți de vrăjmaşi şi alergaţi, alergați pentru a scăpa 
de ei. Şi iată cum, cu sufletul la gură, plini de colb, 
nimeriți într-o adunare de oameni care tocmai mănâncă, 
beau şi se bucură cu cântece, dansuri, miresme... Nimeni 
nu va spune: „Hei, tu de colo, ce faci aici? Eşti un intrus, 
ieşi afară!” Din contră, sunteți bine primit, vi se dă cu ce 
să vă spălațţi, să vă îmbrăcați şi sunteți invitat la ospăț. 
Vrăjmaşii noştri, în tot acest răstimp, au rămas afară la 
poartă şi nu vă pot face niciun rău...Ei bine, aceasta este 
rugăciunea: Alergaţi, alergați, ca să scăpațţi de curenții 
dăunători, de Entităţile răufăcătoare care vă persecută şi 
ajungeţi într-un loc unde Domnul se bucură în tovărăşia 
Îngerilor, a Arhanghelilor şi a tuturor divinităţilor. 
Domnul nu doreşte decât să vă primească în mijlocul lor. 
Puteţi rămâne acolo oricâtă vreme doriţi; în acelaşi timp, 
vrăjmaşii voştri se vor retrage cu buzele umflate; apoi veţi 
putea reveni la voi acasă, copleşiți. Deci, de aici înainte, 
când vă veţi simţi tulburațţi, nefericiţi, în loc să mergeţi să 
vă plângeţi în dreapta şi stânga, să luaţi calmante sau 
excitante, încercați să schimbaţi regiunea în care vă aflați, 
făcând apel la acest mijloc minunat şi atât de folositor pe 
care Marii Iniţiaţi ne-au învăţat: rugăciunea. În situaţiile 
cele mai grele gândiți-vă că nimic nu este definitiv şi că 
trebuie doar să vă mişcați din acel loc. Da, să vă mişcați 
din acel loc. Domnul nu va veni să vă caute acolo unde vă 


aflați, el nu va trage de voi ca să vă scoată din Infern şi să 
vă aşeze în Ceruri. Voi sunteți cei care trebuie să vă 
străduiți pentru a vă ridica până la El. 


106 - Retrăiţi bucuriile spirituale 


Când ați reuşit să atingeţi o stare bună, este 
important să ştiţi cum să procedaţi pentru ca să o 
prelungiţi. În realitate, când aţi trăit o stare de armonie, 
de împlinire, este ca şi cum ați gravat nişte amprente: ele 
rămân în voi de neşters. „Atunci, mă veți întreba, de ce 
această stare nu se menține? De ce, în minutele 
următoare ne simțim îngrijoraţi, descurajați>?” Pentru că 
viața este o curgere continuă; momentele se succed, 
creându-vă mereu alte impresii, întâmplări noi, şi, cum 
nu ați fost suficient de vigilențţi, n-aţi ştiut să rămâneți pe 
aceleaşi amprente, v-aţi lăsat dus de alte idei, de alte 
sentimente, de alte activități şi v-aţi pierdut pacea şi 
bucuria. Dar, ceea ce trebuie să ştiţi, este că amprentele 
stărilor pe care le-aţi trăit au rămas undeva în voi, aşezate 
ca discurile sau benzile magnetice, în discoteca voastră. 
În ziua în care vă veţi aminti că există acolo o voce 
minunată care cântă melodii cereşti, veți putea scoate şi 
pune acel disc în aparatul din interiorul vostru, şi iată-vă 
din nou încântați, entuziasmați: Veţi regăsi aceeaşi stare. 
Trebuie să vă vină în gând să o faceți... Trebuie să 
derulați, să reascultați din nou aceste înregistrări divine. 
Bineînţeles că în viaţă suntem deseori deranjați, traşi, 
împinşi, dar, credeți-mă, în pofida acestora putem 


restabili, regăsi şi întreține aceste stări superioare de 
conştiinţă. Aceasta ţine de obişnuinţa: să trăim vigilenți, 
cu atenția mereu îndreptată către Lumea divină, 
începându-ne ziua, de dimineaţă, cu gândul de a înfăptui 
totul în acea zi având gândurile îndreptate către Cer. 
Dacă vă veţi obişnui să vă menţineţi această atitudine în 
tot cursul zilei, veţi vedea că nimic nu va reuşi să vă 
clatine pentru multă vreme. Bineînţeles că anumite 
evenimente ne pot întoarce pe dos, nu neg asta: o veste 
rea, o boală, un accident. Dar, dacă aţi luat obiceiul de a 
păstra în voi stările bune, veţi trece peste aceste tulburări 
mult mai repede, căci veţi înțelege că Dumnezeu a dat 
atotputerea nu materiei, ci Spiritului din voi. Păstrați, 
deci, cu sfințenie, şi cât de mult cu putinţă, toate trăirile 
voastre divine, căci fiecare clipă trăită este nemuritoare, o 
puteţi regăsi, ea s-a întipărit în voi şi nimeni nu v-o poate 
lua. 


107 - Rămâneţi de neclintit 


Trebuie să vă întâlniți cu oamenii, să trăiţi cu ei, să-i 
iubiți, dar cu grijă, ca să nu le împărtăşiţi slăbiciunile. 
Dăruiţi-le câteva particule, câteva raze din inima şi din 
sufletul vostru, dar fără ca să pierdeţi nimic din idealul 
vostru, fără să faceți concesii sau să încălcațţi Principiile 
spirituale, rămânând mereu cinstiți, drepţi, corecți. 
Dovedind că sunteți maleabili, trebuie să rămâneți fermi 
şi de neclintit în convingerile voastre. Chiar şi tăiat în 
bucățele, un adevărat slujitor al Domnului rămâne de 


neclintit în iubirea sa şi credinţa sa. Dar, pentru a ajunge 
până aici, el trebuie să posede cunoştinţele Ştiinţei 
inițiatice. Cel care îşi închipuie că, fără aceste cunoştinţe, 
se poate arunca în vâltoarea vieții şi să iasă de acolo 
teafăr, se înşeală. O sumedenie de lucruri vă pot ademeni, 
rătăci, vă pot dezechilibra! Dacă vă veţi supraaprecia 
forțele, veți cădea victimă ca şi ceilalți. Deci, instruiți-vă, 
dezvoltaţi-vă voinţa şi, mai ales, străduiți-vă să ţineţi vii 
în voi toate adevărurile Iniţiaţilor. Spuneţi-vă: „Ştiu că eu 
nu voi putea niciodată să scap de realitatea zilnică, aşa 
că trebuie să fiu treaz; orice s-ar întâmpla, să nu las să 
se stingă flacăra din mine, entuziasmul şi speranţa”. 
Agățaţi-vă de aceste adevăruri: grație meditaţiei şi 
rugăciunii, luați câteva guri de oxigen şi apoi mergeţi să 
înfruntaţi realitatea! În acel moment, veţi deveni, într- 
adevăr, tare şi puternic. 


108 - Să ştiţi să discerneţi dacă o persoană exercită o 
influenţă bună asupra voastră 


Deseori, vă întâlniți cu câte o persoana şi nu ştiţi 
dacă pentru voi este sau nu bine să o frecventațţi. E foarte 
simplu: dacă simţiţi că în prezenţa ei vă simțiți mai lucid, 
că ea trezeşte în voi generozitatea şi bunătatea, dacă vă 
stimulează în muncă, e bine să continuaţi să vă întâlniți 
cu ea; indiferent ce vi se spune despre ea, ea vă face bine, 
şi asta contează. Şi, din contră, dacă întâlnindu-vă mereu 
cu o persoană constataţi că totul se complică în voi, că nu 
mai ştiţi unde vă aflați, că nu mai resimțiți pentru ceilalți 


decât sentimente de animozitate sau de dezgust, că v-a 
scăzut elanul pentru orice, străduiți-vă să nu o mai 
întâlniți. Chiar dacă este o celebritate sau o persoană cu 
stare, depărtaţți-vă de ea, căci are o influență nefastă 
asupra voastră. 


109 - Deschideţi-vă către influenţele benefice 


Când vă minunati în fața unei flori, aveți senzaţia că 
acea floare este ca o prezenţă care, prin culorile ei, forma 
ei, mireasma ei, vă vorbeşte şi îşi croieşte un drum în voi, 
în corpurile voastre subtile, pentru a trezi în sufletul 
vostru forma, parfumul şi culoarea care îi corespund. Tot 
la fel se întâmplă şi cu un obiect respingător: îl simţiţi ca 
pe o prezenţă ce introduce în voi elemente nocive. Tot ceea 
ce se află în jurul vostru, exercită o influență asupra 
voastră, chiar dacă nu sunteți conştienţi. Şi, tocmai 
aceasta este important, să deveniți conştienţi, să fiți treji 
şi, în măsura în care puteți, să nu vă expuneți decât 
influențelor binefăcătoare. De cum simțiți că o făptură 
sau un obiect vă influențează în bine, trebuie să vă 
deschideţi porțile lăuntrice pentru ca aceste influenţe să 
pătrundă cât mai adânc în voi. Dacă nu vă deschideţi 
către ele, chiar şi cele mai minunate lucruri vor rămâne 
ineficiente, nu vă vor atinge. Deci, mergeţi pe malul unui 
râu, lângă un izvor care tâşneşte şi gândiți-vă că aceea 
este imaginea adevăratului Izvor al Vieţii care trebuie să 
țâşnească şi să curgă prin voi... Mergeţi la Soare, 
contemplați-l, deschideţi-vă către el, pentru ca el să 


deschidă în voi Soarele spiritual, căldura, Lumina... 
Mergeţi în preajma florilor şi cereţi-le secretul parfumului 
lor, plecați urechea la ele pentru a învăţa cum să extrageți 
chintesenţele cele mai parfumate ale inimii şi ale 
sufletului vostru... Dacă vegheați să vă deschideţi numai 
influențelor armonioase, frumoase şi pure, veți deveni voi 
înşivă o binecuvântare pentru toţi cei care se vor afla în 
preajma voastră. 


110 - Influenţa creaţiilor artistice 


Tot ceea ce omul vede sau aude acționează asupra 
sistemului său nervos, şi, dacă astăzi atâția oameni 
suferă din cauza tulburărilor psihice, aceasta este pentru 
că, din ce în ce mai mult, ei trăiesc în dezordine şi în 
urâțenie. Chiar şi ceea ce ar trebui să-i lege de Lumea 
Armoniei şi a Frumuseţii, arta, a încetat să-şi mai 
îndeplinească misiunea. Din ce în ce mai mult, poezia este 
doar o înşiruire de cuvinte în care fiecare găseşte sensul 
pe care îl vrea el; muzica, zgomote ciudate şi ritmuri 
violente, dezordonate; Pictura, linii care pornesc în toate 
părţile şi culori parcă aruncate la întâmplare. Toate 
acestea influențează puternic în negativ oamenii, 
aducându-i înapoi, către haos. Alegeţi, deci, cu grijă 
cărțile pe care le citiți, muzica pe care o ascultați, 
imaginile şi spectacolele pe care le urmăriţi. Încercaţi să 
nu vă opriți decât asupra adevăratelor capodopere, ale 
artiştilor cu adevărat inspirați de Ceruri, pentru a vă lega 
de existenţe mai înalte decât voi. Veţi începe, astfel, să 


simțiţi ceea ce aceşti creatori au trăit şi, chiar în pofida 
voinţei voastre, veți fi aproape obligați să parcurgețţi, în 
urma lor, drumul pe care l-au contemplat şi le-au 
explorat. În aceste regiuni veţi gusta şi voi din adevărata 
Viaţă. 


111 - Fiţi conştienţi şi plini de iubire în folosirea 
obiectelor 


Zilnic folosiți o sumedenie de aparate, unelte, obiecte 
de tot soiul! Şi, aproape tot timpul, le mânuiți distrați, 
neglijenți, cu neîndemânare. De ce nu le apucați 
conştient, cu grijă şi cu iubire? Chiar dacă nu acceptați 
ideea că felul în care folosiți obiectele poate avea asupra 
lor o influență nocivă sau binefăcătoare, trebuie să 
admiteţi că ele au, în orice caz, influență asupra voastră. 
Faceţi experiența şi veţi vedea că, dacă împingeţi şi 
trântiţi obiectele, efectul este altul decât atunci când le 
utilizați cu iubire. Trebuie să învățați că, orice aţi face, să 
o faceți încercând să introduceţi în gesturile voastre ceva 
mai bun, mai spiritual. 


112 - Consacraţi locurile şi obiectele 


Aveţi o casă, un apartament sau, cel puţin, o cameră, 
folosiți zilnic un anumit număr de obiecte... Aceste 
obiecte, aceste sălaşuri trebuie să le consacrați 
Divinității, pentru ca ele să servească numai Binele. 
Cereţi Cerului să vă trimită ajutorul Spiritelor luminoase 


pentru a vă scăpa de toate particulele şi influenţele 
negative. Apoi, consacrațţi-le unei Virtuţi, unei Entităţi 
cereşti, rugându-le să binevoiască să sălăşluiască în acele 
locuri, sau să impregneze acele obiecte, pentru ca ele să 
acționeze favorabil asupra voastră, asupra familiei 
voastre, asupra sănătății soției sau soțului vostru, a 
copiilor voştri a intelectului lor, a Spiritului lor. Obişnuiţi- 
vă cu aceste practici, şi veţi vedea cât de mult vă veţi simţi 
ajutați, susținuți, întăriți. 


113 - Noi lăsăm urme peste tot pe unde trecem 


Tot ceea ce facem în cursul unei zile lasă urme în 
locurile pe care le-am ocupat, amprente, clişee, o întreagă 
memorie care rămâne acolo, fixată în planul eteric, pe 
pereţi, pe mobile, pe obiecte. Nici măcar nu este necesar 
să atingem obiectele pentru a lăsa urme pe ele; chiar fără 
a le atinge, simpla voastră prezenţă, emanaţiile corpului 
vostru fizic, corpului vostru astral, corpului vostru 
mental, se imprimă în ele. Şi prin locurile prin care treceţi, 
asupra persoanelor pe care le frecventațţi, lăsați, de 
asemenea, urme bune sau rele, luminoase sau 
întunecate. De aceea este atât de important, să lucraţi 
asupra gândurilor şi sentimentelor, pentru a le 
îmbunătăți, a le purifica, ştiind că nu numai prin fapte, 
dar şi prin gânduri sau sentimente, puteți face atât Bine 
cât şi Rău. Peste tot, orişice ați face, încercați să lăsați 
numai urme de Lumină şi de Iubire. Treceţi pe un drum 
sau pe o stradă; binecuvântați acel drum sau acea stradă 


cerând ca toţi cei care vor trece pe acolo, după voi, să 
primească Pacea şi Lumina, să fie atraşi pe Calea cea 
dreaptă, să vibreze la unison cu Lumea divină. 


114 - Noi influenţăm oamenii şi întreaga creaţie 


Oamenii sunt rareori atenți la efectele pozitive sau 
negative ale stărilor în care se găsesc. Chiar şi cu ființele 
pe care le iubesc, se dovedesc neglijenţi şi neatenți. Când 
un bărbat are necazuri şi este nefericit, tocmai atunci se 
duce la iubita lui pentru a o lua în braţe şi a se consola; 
prin sărutările lui îi dă ei necazurile sale, descurajarea sa, 
dar nu-i pasă, nici măcar nu dă atenţie acestui fapt. Şi 
câți nu sunt părinţii care procedează la fel cu copii lor! 
Bărbaţii, femeile, fac tot timpul schimburi între ei. În ce 
constă aceste schimburi? Numai Dumnezeu ştie ce 
conțin, sau, mai corect spus, numai Diavolii o ştiu! Când 
suntem iritaţi, nervoşi, sau prost dispuşi, nu-i atingeţi pe 
ceilalți, mai ales pe copii, şi nici nu le înmânațţi nimic, 
căci, odată cu furia şi cu proasta voastră dispoziţie, îi 
antrenați în partea negativă. Şi chiar atunci când pregătiți 
de mâncare, fiți atenți să nu vă aflați în orice stare de 
spirit, ştiind că gândurile şi sentimentele voastre vor 
impregna hrana pe care familia sau prietenii voştri o vor 
absorbi. Învăţaţi şi obişnuiţi-vă să fiți atenţi la tot ceea ce 
faceți, dezvoltându-vă conştiinţa şi sensibilitatea. Trebuie 
să nu uitaţi niciodată că stările voastre lăuntrice nu vă 
privesc numai pe voi, ci îi influențează şi pe ceilalți. Chiar 
dacă nu o simţiţi foarte limpede, vă aflați în legătură cu 


toți membri familiei, ai societăţii, iar atunci când 
progresațţi, toată lumina şi bogăţiile pe care le primiţi se 
reflectă asupra persoanelor de care sunteți legați. 
Datorită progresului vostru, progresează şi ele. Poate că 
ele nu-şi dau seama, dar Cerul vede că ele progresează 
datorită vouă. Şi, acelaşi fenomen se petrece, dacă 
începeți să vă întunecațţi, să coborâțţi: familia voastră şi 
societatea, care sunt legate de voi, sunt supuse din cauza 
voastră unor influenţe nefaste. Aşa se face că atragem 
după noi ființele către Ceruri sau către Infern. Ei bine, da, 
suntem răspunzători. Deci, doriţi să fiți utili, să ajutați 
întreaga omenire, chiar şi animalele, plantele, copacii?... 
Încercaţi să faceți viaţa voastră din ce în ce mai spirituală, 
căci, pe nesimţite, în mod subtil, antrenați întreaga 
Creaţie către înălțimi, atrageţi binecuvântări asupra 
tuturor ființelor. 


115 - Aveţi libertatea de a accepta sau de a refuza 
influenţele 


Trebuie să ştiţi că numai de voi depinde dacă 
acceptaţi sau nu o influență. Chiar şi Spiritele Răului nu 
au nici o putere asupra voastră, dacă vă închideți față de 
ele. Bineînţeles că dacă nu aveți discernământ, dacă nu 
ştiţi să vă protejaţi, dacă nu luaţi măsuri de prevedere, 
ele vă pot atrage spre Infern. Ele ştiu cum să vă 
ademenească cu felurite momeli şi, dacă muşcaţi şi 
înghițiți cârligul, sunteți în plasă şi, cu binişorul, ele vă 
conduc spre pieire. Dumnezeu le-a dat această putere, 


dar numai dacă voi sunteţi slabi, dacă nu sunteți 
luminaţi. Dar dacă refuzați să vă lăsați atraşi în direcția 
în care ele vor să vă conducă, şi, în plus, vă aşezaţi sub 
influența Spiritelor luminoase, veți scăpa de ele, ele nu 
vor avea nici o putere asupra voastră. 


116 - Purificaţi-vă de tot ceea ce ar putea hrăni pe 
cei nedoriți 


Dacă lăsați să zacă prin casă resturi de mâncare, 
foarte curând, tot felul de insecte, muşte, viespi, furnici, 
şoareci, vor veni să se hrănească. Murdăria le atrage. 
Pentru a scăpa de ele trebuie să faceți curățenie. Altă 
soluţie nu există. Să le goniți sau să le omorâți nu este 
suficient; atâta vreme cât veţi lăsa să zacă prin casă 
resturi, veți avea şi insecte, căci vor veni mereu altele. 
Pentru a scăpa de ele, pentru totdeauna, trebuie să faceți 
curățenie şi, astfel, ele se vor duce să-şi caute hrană în 
altă parte. Trebuie să ştiţi că, de asemenea, dacă 
acceptaţi şi păstraţi în voi anumite sentimente, dorinţe 
sau gânduri care nu sunt nici luminoase, nici pure, vor 
veni anumite Entități întunecate, cărora le plac aceste 
impurități, şi veţi fi sâcâiţi, chinuiti. Orice aţi face, atâta 
vreme cât păstraţi în voi elemente care fermentează, care 
putrezesc, veți fi pradă acestor nedoriți. Pentru a scăpa 
de ei este necesar să vă supravegheați gândurile şi 
sentimentele, să lucraţi asupra lor cu scopul de a le 
purifica şi a le transforma într-o hrană plăcuta Spiritelor 
cereşti. 


117 - Consacrarea Spiritelor luminoase 


Spaţiul este locuit de miliarde de Entităţi 
răufăcătoare, care au jurat pieirea speței umane. 
Bineînțeles că este locuit şi de nenumărate Entităţi 
luminoase, care sunt acolo pentru a o ajuta şi a o apăra. 
Da, dar ajutorul şi protecţia lor nu pot fi cu adevărat 
eficiente dacă oamenii înşişi nu fac nimic. Dacă inima 
voastră, sufletul şi Spiritul vostru rămâne deschis către 
cele patru vânturi, fără a fi consacrate şi împrejmuite de 
o barieră de Lumină, cei nedoriți au dreptul de a intra, de 
a face vraişte şi de a pleca luându-vă toate comorile. Ei 
nu sunt vinovați, voi sunteţi cei care trebuie să luați 
măsuri pentru a-i ţine la distanţă şi a atrage, din contră, 
Spiritele luminoase, spunând, în fiecare zi: „Doamne, 
Dumnezeule, Mamă divină, Sfântă Treime, Îngeri şi 
Arhangheli, servitori ai Domnului, servitori ai Luminii, 
prieteni cereşti, toată ființa mea Vă aparține, instalați-Vă 
în mine, folosiți-mă, dispuneţi de mine pentru Slava lui 
Dumnezeu, pentru Împărăţia Cerurilor pe Pământ”. lată 
ceea ce trebuie să repetațţi zilnic. Dacă nu o faceți, să nu 
vă mire că alții sunt cei care se instalează în voi. Dacă nu 
vă gândiţi să invitaţi Entităţile cereşti, să nu vă mai mirați 
că alții vor fi aceia care se vor instala în voi, alții deloc 
cereşti. Voi sunteți aceia care hotărâți de cine vreți să fiți 
„locuiţi”. Dacă nu invitaţi Îngerii, ei nu vor încerca să intre 
în voi; Diavolii vor fi aceia care vor pătrunde în voi fără să 
aştepte să fie invitaţi, căci ei nu au respect pentru nimic. 


Dacă vreţi să vină Îngerii, voi trebuie să luaţi hotărârea 
de a pronunţa aceste cuvinte fermecate: „lată, aici eu sunt 
proprietarul, eu sunt stăpânul, deci, veniţi, totul vă stă la 
dispoziție, totul Vă aparține”. Când aceste Fiinţe 
luminoase simt că îndeplinesc voința proprietarului, 
devin foarte curajoase, se aruncă asupra celorlalte şi le 
gonesc. Dar, atâta vreme cât stăpânul casei nu a 
pronunțat aceste cuvinte, ele nu fac nimic, ele îi respectă 
dorința. Ei da, acestea sunt Regulile divine. 
118 - Puneţi-vă în slujba Cerului pentru a beneficia 
de protecţia Lui 


Dacă aţi fi, de exemplu, slujbaşi la Stat, acesta v-ar 
apăra şi, în principiu, nimeni nu v-ar putea ataca fără ca 
să fiți apăraţi de către această autoritate care veghează 
asupra voastră. La fel, cel care se pune în slujba Cerului 
şi vrea să lucreze pentru Cauza divină, devine un fel de 
„slujbaş” asupra căruia veghează, de aici înainte, Lumea 
invizibilă. Îngerii îl apără şi au grijă de el, el nu se mai 
simte singur în pustiul vieţii, căci este membru al Marii 
Familii divine. Dacă vă puneţi în slujba Cerului, pentru a 
participa la realizarea Împărăției lui Dumnezeu Şi a 
Dreptăţii Sale pe Pământ, viața voastră va fi ocrotită de o 
puternică protecţie, Fiinţe luminoasevor merge alături de 
voi pentru a vă susține şi a vă lumina. 


119 - Un talisman adevărat 


În timpul războiului, pentru a proteja geamurile de 
vibraţiile exploziilor violente, care ar fi putut să le facă 
țăndări, oamenii lipeau pe ele benzi de hârtie care 
neutralizau vibraţiile. Să transpunem acest fenomen în 
viața interioară: se întâmplă să fim supuşi atacurilor 
gândurilor şi sentimentelor negative, care se manifestă ca 
nişte bombardamente riscând să spargă „geamurile”. Ei 
bine, dacă lipiți benzi de hârtie, adică dacă păstraţi în 
inima voastră imaginea unui Sfânt, a unui Profet sau a 
lui Hristos, pe care să vă concentrați, deoarece o venerați, 
deoarece o iubiţi, această imagine se opune tuturor 
vibraţiilor haotice şi astfel rezistați. În creştinism au 
existat, dintotdeauna, mistici care au contemplat şi au 
adorat chipul lui Hristos, considerându-l un talisman 
destul de puternic pentru a-i lumina şi a-i păzi de orice 
rău. Dacă vreţi, într-adevăr, să posedațţi un talisman, 
alegeți chipul unei ființe pure, luminoase, drepte, 
înțelepte, al unui adevărat Fiu al Domnului sau a unei 
adevărate Fiice a Domnului, şi contemplațţi-l îndelung în 
fiecare zi încercând să vă identificaţi cu el. 


120 - Aura, cea mai eficientă protecţie 


Oamenii au ştiut să perfecționeze nenumărate 
aparate pentru a se apăra în planul fizic: priviţi seifurile, 
lacătele, uşile blindate, alarmele, ca să nu mai vorbim de 
arme: tunuri, tancuri, rachete etc... Dar, în plan spiritual, 


au rămas săraci, lipsiți, expuşi tuturor agresiunilor. Şi, 
cu toate acestea, mijloacele şi armele de tot soiul nu 
lipsesc. Tot ceea ce s-a inventat în plan fizic îşi are 
corespondentul şi în plan spiritual. Veşmintele, de 
exemplu, care ne apără de frig, de căldura, de lovituri, de 
intemperii, de insecte, sunt, în planul spiritual, 
reprezentate de aura, care este una dintre cele mai 
eficiente protecţii. Adevăratul veşmânt al omului îl 
constituie aura sa, cu toate culorile ei, care reprezintă 
calitățile şi virtuțile lui. Da, aura este haina spirituală pe 
care v-o ţes virtuțile şi, în special, Puritatea şi Lumina 
interioară. În acel moment, nedoriţii, care nu găsesc 
nimic de care să se agațe, pentru că nu există hrană 
pentru ei şi pentru că nu suportă Lumina, vă vor părăsi. 
Aura are un rol fermecat, ea acţionează asupra Spiritelor 
din Lumea invizibilă, atrăgând Spiritele luminoase şi 
îndepărtându-le pe cele întunecate. În fiecare zi, gândiţi- 
vă să formaţi de jur împrejurul vostru un cerc de Lumină 
care luminează necontenit şi ale cărei unde binefăcătoare 
se răspândesc asupra voastră şi în jurul vostru. 


121 - Domnul este punctul nostru de sprijin 


Dacă reuşiți să-l aşezaţi pe Domnul în vârful 
existenţei voastre, mai presus de toate dorinţele, de toate 
interesele voastre personale, se vor produce în voi 
transformări mari şi veți deveni o lume organizată. A-L 
plasa pe Dumnezeu în vârful cel mai înalt al fiinţei tale, 
însemnează a-ți găsi un punct de sprijin de neclintit. 


Când un obiect este suspendat solid, el poate fi balansat 
în toate direcțiile, tot va reveni în mod automat în poziția 
de echilibru. Şi cu ființa omenească se întâmplă la fel. 
Atâta vreme cât nu v-aţi stabilit solid punctul de sprijin 
în Dumnezeu, veți fi dezechilibraţi de orice mică agitaţie 
sau dezordine din viața voastră. Dar, în ziua în care veți 
reuşi să vă puneţi toate speranţele, toată credința, toată 
încrederea, toată dragostea în Creator, veţi rămâne, orice 
s-ar întâmpla, solizi şi rezistenți. 


v e e 


122 - Consacraţi-vă inima Domnului 


Nu sunteţi în siguranță decât atunci când îi dăruiți 
totul Domnului: Spiritul vostru, sufletul vostru, trupul 
vostru... Da, chiar casa voastră şi banii pe care îi aveți, 
căci Domnul este singurul în stare să vă sfătuiască cum 
să-i folosiți în scopuri bune. Dar, înainte de toate, este 
nevoie să-i dăruiți inima voastră, căci El este cel care v-o 
cere. De ce? Pentru că în inimă se strecoară Cel Viclean. 
Inima corespunde planului astral, care atinge planul fizic: 
de aceea Forțele întunecate din lumea subpământeană o 
pot influența mai uşor decât pot influenţa sufletul şi, mai 
ales, Spiritul. Orice rău ați face, nu puteţi antrena şi 
Spiritul. Spiritul este o scânteie care nu poate fi niciodată 
întunecată sau stinsă, căci se află prea aproape de 
Dumnezeu. Domnul vă cere inima voastră, dar voi îi 
răspundeți: „Şi de ce, Doamne? Inima mea este dăruită 
aceluia sau aceleia...” „Bine, înţeleg, şi ne-am înţeles, 
spune Domnul, dar dăruieşte-Mi-o cu toate acestea, 


pentru că toate nenorocirile şi suferinţele tale provin din 
faptul că tu îţi păstrezi inima pentru tine şi ea îţi joacă 
doar feste”. Dăruiţi, deci, Domnului inima voastră, şi ea 
va fi în siguranță. El ştie cum să umble cu ea, El nu o va 
lăsa să-i scape, să cadă, în timp ce cu cel sau cu cea pe 
care îi iubiți nu puteți fi niciodată siguri. Atâta vreme cât 
nu-i dăruiți Domnului inima voastră, veţi fi permanent 
expuşi la mari tulburări lăuntrice. Câte ființe deosebite 
nu au fost târâte de către inima lor în tot felul de dezordini 
sau de nebunii! Inima... nimeni nu este la adăpost de 
Demonii care caută să pună stăpânire pe inima 
omenească. De aceea, trebuie să căutați mereu paza 
Cerului, dăruindu-i inima voastră Domnului. Şi Domnul 
va trimite Îngeri ce se vor aşeza în inima voastră şi vor 
lucra pentru a o păstra la adăpost. 

